Nadlimitná zákazka

V E R E J N Á   S Ú Ť A Ž
/služby/

realizovaná v súlade so zákonom č. 25/2006 Z.z. o verejnom obstarávaní a o zmene a doplnení niektorých zákonov v platnom znení („ZVO“)

evidenčné číslo verejnej súťaže: MZ SR/NLZ – 1/2013 

SÚŤAŽNÉ  PODKLADY

Predmet zákazky

Vypracovanie štúdie uskutočniteľnosti výstavby novej nemocnice v Bratislave a poskytnutie súvisiacich poradenských služieb 

                                             

  

   Vypracoval: ....................................................               Schválil: .........................................................
                                            Mgr. Vladimír Oros                                                       Ing. Martin Senčák
                                            osoba zodpovedná                                                 vedúci služobného úradu           
                             za vypracovanie súťažných podkladov 

V Bratislave dňa 28.októbra 2013

OBSAH
ČASŤ A. Pokyny pre uchádzačov

Oddiel I.
Všeobecné informácie
1.	  Identifikácia verejného obstarávateľa						  
2.	  Predmet zákazky
3.	  Komplexnosť dodávky							  
4.	  Zdroj finančných prostriedkov						  
5.	  Zmluva								  
6.	  Miesto a termín realizácie predmetu zákazky			  
7.	  Oprávnení uchádzači							  
8.	  Predloženie a obsah ponúk							   
9.	  Variantné riešenie							  
10.	  Platnosť ponúk							  
11.	  Náklady na ponuky							  

Oddiel II.
Dorozumievanie a vysvetľovanie
12.	  Dorozumievanie medzi verejným obstarávateľom a uchádzačmi alebo záujemcami		  
13.	  Vysvetľovanie a doplnenie súťažných podkladov			    
14.	  Obhliadka miesta dodania predmetu zákazky		               

Oddiel III.
Príprava ponuky
15.	  Jazyk ponúk							             
16.	  Zábezpeka			           
17.	  Mena a ceny uvádzané v ponukách							           
18.	  Vyhotovenie ponúk				              				           

Oddiel IV.
Predkladanie ponúk
19.	 Označenie obalov ponúk				             	
20.	 Miesto a lehota na predkladanie ponúk				             
21.	 Doplnenie, zmena a odvolanie ponúk				             

Oddiel V.
Otváranie a vyhodnotenie ponúk
22.	  Otváranie ponúk a častí ponúk označených ako „Ostatné“			             	
23.	  Posúdenie splnenia podmienok účasti, vysvetľovanie a vyhodnocovanie časti ponúk „Ostatné“
24.	  Dôvernosť procesu verejného obstarávania
25.	  Otváranie častí ponúk označených ako „Kritériá“	
26.	  Vysvetľovanie a vyhodnocovanie ponúk označených ako „Kritériá“	
27.	  Mena na vyhodnotenie ponúk								
28.	  Hodnotenie ponúk 						            				

Oddiel VI.
Prijatie ponuky a uzavretie zmluvy
29.	   Vyhodnotenie splnenia podmienok účasti úspešného uchádzača a informácia o výsledku   
		hodnotenia ponúk	
30.	   Uzavretie zmluvy		

ČASŤ B. Opis predmetu zákazky

ČASŤ C. Spôsob určenia ceny

ČASŤ D. Podmienky účasti uchádzačov

1.	  Osobné postavenie uchádzačov
2.	  Finančné a ekonomické postavenie uchádzačov 
3.	  Technická a odborná spôsobilosť uchádzačov

ČASŤ E. Obchodné podmienky

1.	Podmienky uzatvorenia zmluvy 
2.	Vzor zmluvy

Časť F. Kritéria hodnotenia ponúk

Časť G. Cenová tabuľka – položkový rozpočet (vzor)

Prílohy: č. 1 Návrh na plnenie kritéria (vzor)
                   č.2 Čestné vyhlásenie podľa § 32 ods. 11 ZVO (vzor)

ČASŤ A. Pokyny pre uchádzačov

Oddiel I.
Všeobecné informácie

1	Identifikácia verejného obstarávateľa o verejnom obstarávaní

Názov:	Ministerstvo zdravotníctva Slovenskej republiky
Sídlo:	Limbová 2, 837 52 Bratislava
Štatutárny orgán/štatutár:	JUDr. Zuzana Zvolenská, ministerka
IČO:	00165565 
Bankové spojenie:	Štátna pokladnica
Číslo účtu:	7000150115/8180
Internetová adresa: 	http://www.health.gov.sk 

(ďalej len „verejný obstarávateľ“)

ďalšie informácie o podmienkach súťaže môžete získať u:

Obchodné meno: 		Tatra Tender s.r.o.
Sídlo:	Krčméryho 16, 811 04 Bratislava, Slovenská republika
Štatutárny zástupca:	Mgr. Vladimír Oros, konateľ 
IČO:	44 119 313
zapísaný:	v Obchodnom registri Okresného súdu Bratislava I,
	oddiel: Sro, vložka číslo 51980/B
Osoba zodpovedná 
za vypracovanie súťažných podkladov:            	Mgr. Vladimír Oros
 
2	 Predmet zákazky 

2.1	Predmetom zákazky je Vypracovanie štúdie uskutočniteľnosti výstavby novej nemocnice v Bratislave a poskytnutie súvisiacich poradenských služieb (ďalej tiež len „predmet zákazky“).

2.2	Predmet zákazky pozostáva z nasledovných položiek:
Č.p.	Názov	Množstvo	CPV	
1	Vypracovanie štúdie uskutočniteľnosti výstavby novej nemocnice v Bratislave (ďalej tiež len „Štúdia uskutočniteľnosti“) 	1 štúdia	71241000-9 
79111000-5
66171000-9
71621000-7
72316000-3 	
2	Poskytovanie ďalších súvisiacich služieb technického, finančno-ekonomického a právneho poradenstva (ďalej tiež len „Poradenské služby“)	Predpokladaný počet hodín: 1080		

2.3	Podrobné vymedzenie predmetu zákazky tvorí časť B. Opis predmetu zákazky.

3	 Komplexnosť dodávky

3.1	Uchádzač predloží ponuku na celý predmet zákazky.

4	 Zdroj finančných prostriedkov

4.1	Predmet zákazky bude financovaných z vlastných rozpočtových prostriedkov verejného obstarávateľa.

5	Zmluva

5.1	Výsledkom verejnej súťaže bude zmluva o poskytnutí poradenských služieb uzavretá podľa § 269 ods. 2 a nasl. zákona č. 513/1991 Zb., Obchodný zákonník v platnom znení, medzi úspešným uchádzačom (poradcom) a verejným obstarávateľom (objednávateľom) (ďalej len „Zmluva“).
5.2	Obsah Zmluvy bude s úspešným uchádzačom dohodnutý tak, aby bol dodržaný obsah jeho ponuky a podmienky stanovené v týchto súťažných podkladoch. 

6	 Miesto a termín realizácie predmetu zákazky 

6.1	Miestom realizácie predmetu zákazky bude Slovenská republika. Výsledky poskytnutých služieb budú odovzdávané v sídle verejného obstarávateľa. Súčasťou plnenia budú osobné konzultácie so zástupcami verejného obstarávateľa konané v jeho sídle a vo fakultných a univerzitných nemocniciach na Slovensku. 

6.2	Termín realizácie predmetu zákazky: 

6.2.1	Štúdia uskutočniteľnosti: do 3 mesiacov od nadobudnutia účinnosti Zmluvy.

6.2.2	Poradenské služby: do 3 mesiacov od odovzdania Štúdie uskutočniteľnosti.

6.2.3	Vysvetľovanie Štúdie uskutočniteľnosti – do 9 mesiacov od odovzdania Štúdie uskutočniteľnosti.
7	 Oprávnení uchádzači

7.1	Ponuku môžu predkladať fyzické, právnické osoby alebo skupina fyzických alebo právnických osôb, vystupujúcich voči verejnému obstarávateľovi spoločne. V prípade, ak je uchádzačom skupina dodávateľov, takýto uchádzač je povinný predložiť doklad podpísaný všetkými členmi skupiny o určení vedúceho člena oprávneného konať v mene ostatných členov skupiny v súvislosti s touto verejnou súťažou. V prípade, ak bude ponuka skupiny dodávateľov vyhodnotená ako úspešná, táto skupina bude povinná vytvoriť právne vzťahy v súlade s podmienkami vzoru Zmluvy tvoriaceho obsah časti E. Obchodné podmienky týchto súťažných podkladov.

8	 Predloženie a obsah ponúk 

8.1	Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči ponuku predloženú uchádzačom, ktorý je súčasne členom skupiny dodávateľov.

8.2	Ponuku uchádzač  predloží  tak, aby obsahovala osobitne oddelenú a uzavretú časť týkajúcu sa návrhu na plnenie kritérií na vyhodnotenie ponúk, označenú slovom "Kritériá" a osobitne oddelenú a uzavretú ostatnú časť ponuky, označenú slovom "Ostatné".

8.3	Každá z nižšie uvedených častí ponuky (okrem dokladov a dokumentov uvedených v bode 8.3.2.3, z povahy ktorých je zrejmé, že sú vyhotovované inou osobou ako je uchádzač) musí byť podpísaná uchádzačom, jeho štatutárnym zástupcom alebo iným písomne splnomocneným zástupcom uchádzača, ktorý je oprávnený konať za uchádzača v záväzkových vzťahoch tu opísaných. Súčasťou ponuky musia byť: 

8.3.1	V obálke č.1 – „Kritériá“ musí uchádzač predložiť: 

8.3.1.1	Identifikáciu uchádzača a verejnej súťaže, do ktorej sa ponuka predkladá.
8.3.1.2	Návrh na plnenie kritéria predložený formou vyplnenej tabuľky podľa vzoru v prílohe č.1 týchto súťažných podkladov.
8.3.1.3	Cenu predmetu zákazky stanovenú v súlade s podmienkami časti C. Spôsob určenia ceny a časti G. Cenová tabuľka – položkový rozpočet (vzor). 
8.3.1.4	CD nosič s kópiou ponuky s časťou „Kritériá“ podľa bodu 8.5 tejto časti súťažných podkladov nižšie.

8.3.2	V obálke č.2 – „Ostatné“ musí uchádzač predložiť: 

8.3.2.1	Identifikáciu uchádzača a verejnej súťaže, do ktorej sa ponuka predkladá.
8.3.2.2	Návrh riešenia vypracovaný v súlade s podmienkami bodu 9 časti B. Opis predmetu zákazky týchto súťažných podkladov.
8.3.2.3	Doklady a dokumenty požadované v oznámení o vyhlásení verejného obstarávania a v časti  D. Podmienky účasti uchádzačov týchto súťažných podkladov preukazujúce splnenie podmienok účasti v tejto verejnej súťaži.
8.3.2.4	Návrh Zmluvy vypracovaný podľa bodu 2 časti E. Obchodné podmienky týchto súťažných podkladov. Uchádzač v texte návrhu Zmluvy vynechá údaj o cene. Tento údaj bude doplnený do Zmluvy úspešným uchádzačom v súlade s bodom 30.2 tejto časti súťažných podkladov. Uchádzač k návrhu Zmluvy priloží aj jej všetky prílohy, okrem príloh č. 6 a č. 8.
8.3.2.5	Vyhlásenie uchádzača o pravdivosti a úplnosti všetkých dokladov a údajov uvedených v ponuke.
8.3.2.6	CD nosič s kópiou ponuky s časťou „Ostatné“ podľa bodu 8.5 tejto časti súťažných podkladov nižšie.
8.3.2.7	Doklad o zložení zábezpeky podľa bodu 16 tejto časti súťažných podkladov (v prípade poskytnutia zábezpeky formou bankovej záruky uchádzač predloží originál záručnej listiny (notársky overená kópia záručnej listiny nie je postačujúca), a v prípade zloženia finančných prostriedkov na bankový účet verejného obstarávateľa uchádzač predloží výpis z bankového účtu, resp. iné vyjadrenie uchádzača potvrdzujúce skutočnosť, že finančné prostriedky budú pripísané na účet verejného obstarávateľa najneskôr v deň uplynutia lehoty na predkladanie ponúk).

8.4	Uchádzač predloží ponuku v uzavretom obale podľa bodu 19 osobne alebo poštovou zásielkou na adresu uvedenú v bode 20.1 a v lehote na predkladanie ponúk podľa bodu 20.2. 

8.5	Okrem originálu ponuky predloží uchádzač aj jej kópiu s časťou ponuky označenej ako „Ostatné“                        a „Kritériá“ v elektronickej forme na CD nosiči vo formáte Portable Document Format (.pdf) v súlade s bodom 18.3.

8.6	Pri osobnom doručení ponuky uchádzačom, na adrese uvedenej v bode 20.1 verejný obstarávateľ vydá uchádzačovi potvrdenie o jej prevzatí s uvedením miesta, dátumu a času prevzatia ponuky.

8.7	V prípade, že uchádzač predloží ponuku prostredníctvom poštovej zásielky, je rozhodujúci termín doručenia ponuky verejnému obstarávateľovi.

9	 Variantné riešenie

9.1	Neumožňuje sa predložiť variantné riešenie.

9.2	Ak bude súčasťou ponuky aj variantné riešenie, variantné riešenie nebude zaradené
do vyhodnotenia a bude sa naň hľadieť, akoby nebolo predložené.

9.3	Ak súčasťou ponuky bude aj variantné riešenie a z ponuky nebude zrejmé, ktorý návrh je hlavný, a ktorý variantný, bude celá ponuka z verejnej súťaže vylúčená. Uchádzač bude písomne upovedomený                           o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môže byť podaná námietka podľa § 138 ods. 2 písm. e) ZVO.

10	Platnosť ponúk

10.1	Ponuky zostávajú platné počas lehoty viazanosti ponúk stanovenej do 31.3.2014.

10.2	V prípade podania námietky proti postupu verejného obstarávateľa sa uchádzačom oznámi predpokladané predĺženie lehoty viazanosti ponúk.

11	 Náklady na ponuky

11.1	Všetky výdavky spojené s prípravou a predložením ponúk znášajú uchádzači bez finančného nároku voči verejnému obstarávateľovi. 

11.2	Ponuky doručené na adresu uvedenú v bode 20.1 a predložené v lehote na predkladanie ponúk podľa bodu 20.2 sa počas plynutia lehoty viazanosti a po uplynutí lehoty viazanosti ponúk podľa bodu 10.1 uchádzačom nevracajú. Zostávajú ako súčasť dokumentácie o verejnej súťaži.

Oddiel II.
Dorozumievanie a vysvetľovanie
12	 Dorozumievanie medzi verejným obstarávateľom a uchádzačmi alebo záujemcami

12.1	Poskytovanie vysvetlení a iné dorozumievanie (ďalej len „komunikácia“) medzi verejným obstarávateľom a uchádzačmi alebo záujemcami sa bude uskutočňovať písomnou formou prostredníctvom pošty, faxom, elektronicky alebo telefonicky alebo ich kombináciou. V prípadoch stanovených ZVO sa musí komunikácia uskutočňovať písomne v súlade s § 40 Zákona č. 40/1964 Zb. Občianskeho zákonníka, v platnom znení.

12.2	Na moment doručenia dôležitých písomností medzi verejným obstarávateľom a uchádzačom, záujemcom alebo účastníkom, najmä písomností, s ktorých doručením tento zákon spája plynutie lehôt, sa použijú primerane ustanovenia o momente doručenia do vlastných rúk podľa všeobecného predpisu o správnom konaní, t.j. najmä § 24 a § 25 zákona č. 71/1967 Zb. o správnom konaní v platnom znení:

12.2.1	Dôležité písomnosti sa doručujú do vlastných rúk adresátovi písomnosti alebo inej osobe, ktorá sa preukáže splnomocnením na preberanie zásielok.
12.2.2	Ak nebol adresát písomnosti, ktorá sa má doručiť do vlastných rúk, zastihnutý, hoci sa v mieste doručenia zdržiava, doručovateľ ho vhodným spôsobom upovedomí, že písomnosť príde znovu doručiť v určený deň a hodinu. Ak nový pokus o doručenie zostane bezvýsledný, doručovateľ uloží písomnosť na pošte a adresáta o tom vhodným spôsobom upovedomí. Ak si adresát písomnosti nevyzdvihne písomnosť do troch dní od uloženia, posledný deň tejto lehoty sa považuje za deň doručenia, aj keď sa adresát písomnosti o uložení nedozvedel.
12.2.3	Ak adresát písomnosti bezdôvodne odoprel písomnosť prijať, je doručená dňom, keď sa jej prijatie odoprelo; na to musí doručovateľ adresáta písomnosti upozorniť.
12.2.4	Ak má adresát písomnosti, ktorý sa zdržiava v cudzine alebo tam má sídlo, opatrovníka alebo zástupcu v tuzemsku, doručí sa písomnosť tomuto opatrovníkovi alebo zástupcovi.
12.2.5	Ak adresátom písomnosti je:
12.2.5.1	orgán alebo právnická osoba, písomnosti sa doručujú ich zamestnancom povereným prijímať písomnosti. Ak nie je určený zamestnanec na prijímanie písomností, doručí sa písomnosť určená do vlastných rúk tomu, kto je oprávnený za orgán alebo právnickú osobu konať.
12.2.5.2	právnická osoba, a ak nemožno doručiť písomnosť tejto osobe na adresu, ktorú uviedla alebo je známa, ani na adresu jej sídla uvedenú v obchodnom registri alebo v inom registri, v ktorom je zapísaná, a jej iná adresa nie je odosielateľovi písomnosti známa, písomnosť sa považuje po troch dňoch od vrátenia nedoručenej zásielky odosielateľovi za doručenú, a to aj vtedy, ak ten, kto je oprávnený konať za právnickú osobu, sa o tom nedozvie.
12.2.5.3	podnikateľ - fyzická osoba, a ak nemožno doručiť písomnosť tejto osobe na adresu, ktorú uviedla alebo je známa, ani na adresu jej miesta podnikania uvedenú                               v živnostenskom registri alebo v inom registri, v ktorom je zapísaná, a jej iná adresa nie je odosielateľovi písomnosti známa, písomnosť sa považuje po troch dňoch od vrátenia nedoručenej zásielky odosielateľovi písomnosti za doručenú, a to aj vtedy, ak sa podnikateľ - fyzická osoba o tom nedozvie.
12.2.6	Ak si adresát písomnosti vyhradí doručovanie zásielok do poštového priečinku, pošta adresátovi oznámi príchod zásielky, možnosť prevzatia a odbernú lehotu na predpísanom tlačive, ktoré vloží do poštového priečinku. Ak si adresát na základe dohody preberá zásielky na pošte a nemá pridelený priečinok, pošta tieto zásielky neoznamuje. V obidvoch prípadoch sa dátum príchodu zásielky považuje za dátum uloženia. Ak si adresát nevyzdvihne písomnosť do troch dní od uloženia, posledný deň tejto lehoty sa považuje za deň doručenia, aj keď sa adresát                          o uložení nedozvedel.
12.2.7	Ak má adresát písomnosti zástupcu s plnomocenstvom pre celý proces obstarania zákazky, písomnosť určená do vlastných rúk sa doručuje iba tomu zástupcovi. Ustanovenia podľa bodov 12.2.5.1 až 12.2.5.3 sa vzťahujú na toto doručovanie. Ak však adresát písomnosti má osobne v procese obstarania niečo vykonať, doručuje sa písomnosť nielen zástupcovi, ale aj jemu.

12.3	V komunikácii záujemca alebo uchádzač vždy uvedie evidenčné číslo verejnej súťaže: MZ SR/NLZ- 01/2013.

13	 Vysvetľovanie a doplnenie súťažných podkladov

13.1	V prípade potreby vysvetliť súťažné podklady môže ktorýkoľvek zo záujemcov písomne požiadať o ich vysvetlenie priamo zodpovednú osobu: Mgr. Ing. Lucia Cencerová, Tatra Tender s.r.o., Krčméryho 16, 811 04 Bratislava, sp@tatratender.sk.

13.2	Odpoveď na každú včas doručenú požiadavku o vysvetlenie súťažných podkladov, predloženú zo strany ktoréhokoľvek záujemcu podľa bodu 13.1, verejný obstarávateľ preukázateľne bezodkladne oznámi všetkým záujemcom, ktorí si prevzali súťažné podklady, najneskôr však šesť dní pred uplynutím lehoty podľa bodu 20.2.

13.3	Za včas doručenú požiadavku o vysvetlenie súťažných podkladov sa považuje požiadavka doručená v písomnej forme do 3.12.2013.

13.4	Ak je to nevyhnutné, verejný obstarávateľ môže doplniť informácie uvedené v súťažných podkladoch. Tieto informácie verejný obstarávateľ preukázateľne oznámi súčasne všetkým záujemcom najneskôr šesť dní pred uplynutím lehoty na predkladanie ponúk. Tieto informácie nesmú byť v rozpore s oznámením o vyhlásení verejného obstarávania.

14	 Obhliadka miesta dodania predmetu zákazky

14.1  Obhliadka miesta dodania predmetu zákazky nie je potrebná.

Oddiel III.
Príprava ponuky

15	Jazyk ponúk

15.1	Ponuky, doklady a dokumenty v nich predložené sa predkladajú v štátnom jazyku Slovenskej republiky. 
 
15.2	Doklady preukazujúce splnenie podmienok účasti uchádzačov (časť D. Podmienky účasti uchádzačov týchto súťažných podkladov), so sídlom mimo územia Slovenskej republiky musia byť predložené                                 v pôvodnom jazyku a súčasne musia byť úradne preložené do štátneho jazyka, okrem dokladov predložených v českom jazyku. Ak sa zistí rozdiel v obsahu dokumentov predložených v pôvodnom jazyku a ich prekladu do štátneho jazyka, rozhodujúci bude úradný preklad v štátnom jazyku. 

16	 Zábezpeka

16.1	Verejný obstarávateľ vyžaduje na zabezpečenie ponuky zloženie zábezpeky vo výške 28.000,00,-EUR (slovom dvadsaťosem tisíc euro). 

16.2	Zábezpeku je možné uskutočniť:

16.2.1	Poskytnutím bankovej záruky za uchádzača

Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom                                v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne do skončenia lehoty viazanosti ponúk (resp. predĺženej lehoty viazanosti), t.j. 31.3.2014. Z bankovej záruky vystavenej bankou ďalej musí vyplývať, že banka uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky v prospech verejného obstarávateľa. Banka predĺži platnosť bankovej záruky v prípade, že verejný obstarávateľ oznámi uchádzačom a banke predĺženie lehoty viazanosti ponúk. Banka sa musí bezpodmienečne zaviazať zaplatiť na účet verejného obstarávateľa pohľadávku krytú bankovou zárukou do 7 dní po doručení výzvy verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny verejnému obstarávateľovi. Záručná listina musí byť predložená ako originál dokumentu (notársky overená kópia záručnej listiny nie je postačujúca). 

Banková záruka zanikne:
a)	plnením banky vo výške zábezpeky, ktoré banka poskytla za uchádzača v prospech verejného obstarávateľa,
b)	odvolaním bankovej záruky uchádzača na základe písomného oznámenia (súhlasu verejného obstarávateľa) doručeného uchádzačovi,
c)	uplynutím doby platnosti bankovej záruky, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal uchádzača o predĺženie doby platnosti bankovej záruky z titulu predĺženia lehoty viazanosti. Ak bankovú záruku poskytne zahraničná banka, ktorá nemá pobočku na území Slovenskej republiky, banková záruka vyhotovená zahraničnou bankou v inom ako štátnom jazyku, musí byť zároveň doložená úradným prekladom do slovenského jazyka.

16.2.2	Zložením finančných prostriedkov na bankový účet verejného obstarávateľa

V prípade zloženia finančných prostriedkov na bankový účet verejného obstarávateľa musia byť tieto zložené na účet: 
a)	Banka: Štátna pokladnica
b)	číslo účtu: 7000150131/8180
c)	IBAN kód: SK2581800000007000150131
d)	SWIFT adresa banky: SPSRSKBA  
e)	Názov banky: Všeobecná úverová banka, Mlynské Nivy 1, 821 90 Bratislava (poznámka: Cezhraničný platobný styk Štátna pokladnica zabezpečuje prostredníctvom sprostredkujúcej banky – Všeobecná úverová banka, a.s., Mlynské Nivy 1, 829 90 Bratislava)
f)	Variabilný symbol: [uchádzač doplní svoje IČO]

Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk.

16.3	Ak nebude platná banková záruka súčasťou ponuky uchádzača, prípadne nebudú zložené finančné prostriedky na účte verejného obstarávateľa do stanovenej doby, bude uchádzač z verejného obstarávania vylúčený. Uchádzač bude písomne upovedomený o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môže byť podaná námietka podľa § 138 ods. 2 písm. e) ZVO.

16.4	Verejný obstarávateľ uvoľní pred uplynutím lehoty viazanosti ponúk uchádzačovi zábezpeku do siedmich dní, ak:
16.4.1	uchádzač nesplnil podmienky účasti vo verejnom obstarávaní a verejný obstarávateľ ho vylúčil                 z verejného obstarávania a uchádzač nepodal námietku proti postupu verejného obstarávateľa                 v lehote podľa § 138 ods. 5 ZVO (resp. námietka bola zamietnutá pred uplynutím lehoty viazanosti), 
16.4.2	vylúčil jeho ponuku pri vyhodnocovaní ponúk a uchádzač nepodal námietku proti postupu verejného obstarávateľa v lehote podľa § 138 ods. 5 ZVO (resp. námietka bola zamietnutá pred uplynutím lehoty viazanosti).

16.5	Ak verejný obstarávateľ zruší použitý postup zadávania zákazky, bezodkladne vráti zábezpeku uchádzačovi.

16.6	Zábezpeka prepadne v prospech verejného obstarávateľa: 
16.6.1	ak uchádzač odstúpi od svojej ponuky v lehote viazanosti ponúk, 
16.6.2	ak uchádzač preukazoval splnenie podmienok účasti čestným vyhlásením podľa § 32 ods. 11 ZVO a nepredložil doklady a/alebo dokumenty, ktoré boli v jeho ponuke nahradené týmto čestným vyhlásením v čase a spôsobom určeným verejným obstarávateľom alebo predloží doklady, ktoré sú sfalšované alebo pozmenené tak, že nezodpovedajú skutočnosti a majú alebo by mohli mať vplyv na posúdenie osobného postavenia, finančného a ekonomického postavenia alebo technickej alebo odbornej spôsobilosti vo verejnom obstarávaní v jeho prospech, alebo
16.6.3	ak neposkytne súčinnosť potrebnú na uzavretie zmluvy v súlade s § 45 ods. 9 ZVO.

17	 Mena a ceny uvádzané v ponukách

17.1	Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení.
17.2	Uchádzačom navrhovaná zmluvná cena bude vyjadrená v euro. Celková predpokladaná cena predmetu zákazky, ako aj každá z cenových položiek, musí byť vyjadrená ako kladné číslo zaokrúhlené na maximálne dve desatinné miesta.

17.3	Časti ponúk uvádzajúce cenu musia obsahovať jednotkovú cenu každej z položiek uvedených v Časti                   C. spôsob určenia ceny a celkovú predpokladanú cenu predmetu zákazky, t.j. súčet všetkých položiek, ako aj ďalšie tam uvedené náležitosti.

18	 Vyhotovenie ponúk

18.1	Ponuky musia byť vyhotovené v písomnej forme, a to písacím strojom alebo tlačiarňou počítača, perom s nezmazateľným atramentom a pod. 

18.2	Doklady a dokumenty tvoriace obsah ponúk, požadované v oznámení o vyhlásení verejného obstarávania                   a v týchto súťažných podkladoch, musia byť v ponuke predložené ako originály alebo úradne overené kópie týchto dokladov alebo dokumentov, pokiaľ nie je určené inak.

18.3	Na zabezpečenie ochrany dôverných informácií tvoriacich obsah ponuky, uchádzač predloží okrem kompletnej ponuky aj jej kópiu s časťou ponuky označenej ako „Ostatné“ a „Kritériá“ v elektronickej forme na CD nosiči vo formáte Portable Document Format (.pdf) v takom vyhotovení, ktoré umožní nezverejnenie dôverných informácií (napríklad s vynechaným textom tvoriacim dôverné informácie). Ak ide o dokumenty, ktoré sú podpísané alebo obsahujú odtlačok pečiatky, predkladajú sa v elektronickej podobe s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky.

Oddiel IV.
Predkladanie ponúk

19	 Označenie obalov ponúk

19.1	Uchádzač vloží ponuku do samostatného obalu. Obal musí byť uzatvorený. Uvedená podmienka sa vzťahuje aj na samostatné častí ponuky "Kritériá" a "Ostatné".

19.2	Hlavný obal ponuky musí obsahovať nasledovné údaje:  

19.2.1	adresu uvedenú v bode 20.1,
19.2.2	adresu uchádzača (názov alebo obchodné meno a adresu sídla alebo miesta podnikania),
19.2.3	označenie „Verejná súťaž – Štúdia uskutočniteľnosti – neotvárať“.

19.3	Obal časti ponuky „Ostatné“ musí obsahovať obchodné meno uchádzača a označenie „Verejná súťaž – Štúdia uskutočniteľnosti – Ostatné“.

19.4	Obal časti ponuky „Kritéria“ musí obsahovať obchodné meno uchádzača a označenie „Verejná súťaž – Štúdia uskutočniteľnosti – Kritéria“.

20	 Miesto a lehota na predkladanie ponúk

20.1	Ponuky je potrebné doručiť na adresu: Ministerstvo zdravotníctva Slovenskej republiky, Limbová 2, 837 52 Bratislava, Slovakia.
	
20.2	Lehota na predkladanie ponúk uplynie: 13.12.2013 o 9:45 hod. miestneho času.

20.3	Ponuky predložené po uplynutí lehoty na predkladanie ponúk uvedenej v bode 20.2 sa vrátia uchádzačom neotvorené.
 
21	 Doplnenie, zmena a odvolanie ponúk
21.1	Uchádzači môžu predložené ponuky dodatočne doplniť, zmeniť alebo odvolať do uplynutia lehoty na predkladanie ponúk podľa bodu 20.2. 

21.2	Doplnenie alebo zmenu ponúk je možné vykonať odvolaním pôvodnej ponuky na základe písomnej žiadosti uchádzača, doručenej poštou alebo osobne uchádzačom alebo splnomocnenou osobou uchádzača na adresu podľa bodu 20.1 a doručením novej ponuky v lehote na predkladanie ponúk podľa bodu 20.2 a na adresu podľa bodu 20.1. Ostatné ustanovenia tohto oddielu sa použijú obdobne.

Oddiel V.
Otváranie a vyhodnotenie ponúk

22	Otváranie ponúk a častí ponúk označených ako „ostatné“

22.1	Otváranie ponúk vykoná komisia tak, že najskôr overí neporušenosť vonkajšieho obalu ponuky a následne otvorí vonkajší obal ponuky a časť ponuky, označenú ako "Ostatné".

22.2	Otváranie ponúk s časťou ponuky „Ostatné“ sa uskutoční dňa 13.12.2013 o 10:00 hod. miestneho času na adrese: Ministerstvo zdravotníctva Slovenskej republiky, Limbová 2, 837 52 Bratislava.

22.3	Každú otvorenú časť ponuky "Ostatné" komisia označí poradovým číslom v tom poradí, v akom bola predložená ponuka. Po otvorení časti ponuky "Ostatné" komisia vykoná všetky úkony podľa ZVO, spočívajúce vo vyhodnotení tejto časti ponuky. 

22.4	Otváranie časti ponúk „Ostatné“ komisiou bude neverejné.

23	Posúdenie splnenia podmienok účasti, vysvetľovanie a vyhodnocovanie časti ponúk „Ostatné“

23.1	Posúdenie splnenia podmienok účasti a vyhodnotenie ponúk komisiou je neverejné.

23.2	V rámci procesu hodnotenia ponúk komisia najprv posudzuje splnenie požiadaviek verejného obstarávateľa na uchádzača. 

23.3	Posúdenie splnenia podmienok účasti uchádzačov podľa časti D. Podmienky účasti uchádzačov týchto súťažných podkladov bude založené na posúdení splnenia

23.3.1	podmienok týkajúcich sa osobného postavenia uchádzača podľa § 26 ZVO,
23.3.2	podmienok finančného a ekonomického postavenia podľa § 27 ZVO a
23.3.3	podmienok technickej a odbornej spôsobilosti a zabezpečenia kvality podľa § 28 a nasl. ZVO.

23.4	Splnenie podmienok účasti uchádzačov vo verejnej súťaži sa bude posudzovať na základe dokladov a dokumentov predložených podľa požiadaviek uvedených v časti D. Podmienky účasti uchádzačov týchto súťažných podkladov.

23.5	Verejný obstarávateľ písomne požiada uchádzača o vysvetlenie alebo doplnenie predložených dokladov vždy, keď z predložených dokladov nie je komisiou možné posúdiť ich platnosť alebo splnenie podmienky účasti. Ak ide o doplnenie uchádzačom zapísaným v zozname podnikateľov vedenom Úradom pre verejné obstarávanie (ďalej „Zoznam podnikateľov“), doplní tieto doklady spôsobom podľa § 132 ZVO. Ak ide o doplnenie dokladov podľa § 26 ZVO uchádzačom, ktorý nie je zapísaný v Zozname podnikateľov alebo o doplnenie iných dokladov alebo o vysvetlenie dokladov, uchádzač ho doručí verejnému obstarávateľovi, pričom v oboch prípadoch je tak povinný urobiť do

23.5.1	piatich pracovných dní odo dňa doručenia žiadosti, ak verejný obstarávateľ použil s uchádzačom formu komunikácie prostredníctvom poštovej prepravy alebo
23.5.2	dvoch pracovných dní odo dňa odoslania žiadosti, ak verejný obstarávateľ použil s uchádzačom elektronickú formu komunikácie,
pokiaľ verejný obstarávateľ vo výzve na vysvetlenie alebo doplnenie neurčil dlhšiu lehotu.

23.6	Verejný obstarávateľ vyhodnotí splnenie podmienok účasti v súlade s ustanoveniami § 33 ZVO a vylúči                z verejnej súťaže uchádzača, ktorý:
23.6.1	nesplnil podmienky účasti, 
23.6.2	predložil neplatné doklady, 
23.6.3	nepredložil po písomnej žiadosti podľa odseku 23.5 vysvetlenie alebo doplnenie predložených dokladov v určenej lehote alebo 
23.6.4	poskytol nepravdivé informácie alebo skreslené informácie.

23.7	Uchádzač bude písomne upovedomený o jeho vylúčení z verejnej súťaže s uvedením dôvodu a lehoty, v ktorej môže byť podaná námietka podľa § 138 ods. 2 písm. e) ZVO.

23.8	Komisia ďalej vyhodnocuje časti ponúk „Ostatné“ z hľadiska splnenia požiadaviek verejného obstarávateľa na predmet zákazky a náležitosti ponuky. 

23.9	V prípade nejasností a nejednoznačnosti pri interpretácii ponuky bude uchádzač bezodkladne požiadaný o predloženie riadneho vysvetlenia svojej ponuky v časti „Ostatné“. V prípade nejasností a nejednoznačnosti spôsobených zrejmými chybami v písaní a počítaní v texte tejto časti ponuky a zrejmých matematických chýb, bude uchádzačovi na základe výzvy verejného obstarávateľa umožnené vysvetliť zistené nejasnosti. Uchádzač svojim vysvetlením nemôže zmeniť svoju ponuku. Uchádzač bude povinný doručiť vysvetlenie svojej ponuky v časti „Ostatné“ v lehote piatich pracovných dní odo dňa doručenia žiadosti, ak komisia neurčila dlhšiu lehotu.

23.10	V prípade matematických chýb bude umožnené uchádzačovi vysvetliť ponuku v nasledovných situáciách: 

23.10.1	v prípade rozdielu medzi sumou uvedenou číslom a sumou uvedenou slovom, bude uchádzač vyzvaný na potvrdenie platnej sumy,
23.10.2	v prípade rozdielu medzi jednotkovou cenou a celkovou cenou a uvedená chyba vznikla dôsledkom nesprávneho násobenia jednotkovej ceny množstvom jednotiek, bude uchádzač vyzvaný na potvrdenie správnej celkovej ceny,
23.10.3	v prípade preukázateľne hrubej chyby pri jednotkovej cene v desatinnej čiarke, bude uchádzač vyzvaný na potvrdenie správnej jednotkovej ceny so správnym umiestnením desatinnej čiarky,
23.10.4	v prípade nesprávne spočítanej sumy vo vzájomnom súčte alebo medzisúčte jednotlivých položiek, bude uchádzač vyzvaný na potvrdenie správneho súčtu, resp. medzisúčtu jednotlivých položiek a pod.

23.11	Z procesu vyhodnocovania bude vylúčená ponuka uchádzača ak:

23.11.1	Časť ponuky uchádzača „Ostatné“ nespĺňa požiadavky na predmet zákazky uvedené                            v oznámení o vyhlásení verejného obstarávania a v súťažných podkladoch alebo nespĺňa náležitosti ponuky a nie je daný zákonný dôvod na vysvetľovanie,
23.11.2	uchádzač nedoručí písomné vysvetlenie ponuky na základe požiadavky podľa § 42 ods. 2 ZVO                v lehote piatich pracovných dní odo dňa doručenia žiadosti o vysvetlenie, ak komisia neurčila dlhšiu lehotu,
23.11.3	uchádzačom predložené vysvetlenie ponuky nie je v súlade s požiadavkou podľa § 42 ods. 2 ZVO.

24	 Dôvernosť procesu verejného obstarávania

24.1	Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby verejného obstarávateľa nesmú/nebudú počas prebiehajúceho procesu vyhlásenej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám. Po podpise zmluvy verejný obstarávateľ zašle na zverejnenie Úradu pre verejné obstarávanie kópiu zápisnice o posúdení splnenia podmienok účasti vo verejnom obstarávaní, kópie ponúk všetkých uchádzačov doručené v lehote na predkladanie ponúk, kópiu zápisnice z otvárania ponúk, kópiu zápisnice o vyhodnotení ponúk, kópiu uzavretej zmluvy alebo dodatku.

24.2	Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

24.2.1	uvedené nebude v rozpore so ZVO a/alebo inými všeobecne záväznými právnymi predpismi (napr. s povinnosťou zverejňovať zmluvy podľa osobitného predpisu),

24.2.2	z obsahu ponuky bude nepochybne jasné, ktoré informácie považuje uchádzač za dôverné a

24.2.3	uchádzač predloží aj kópiu ponuky označenú ako „Ostatné“ a „Kritériá“ v elektronickej forme v takom vyhotovení, ktoré umožní ochranu dôverných informácii v súlade s bodom 18.3. 

V ostatných prípadoch verejný obstarávateľ poskytne Úradu pre verejné obstarávanie na zverejnenie kompletnú ponuku, pričom verejný obstarávateľ a osoba (uvedená v bode 1 časti A. Pokyny pre uchádzačov týchto súťažných podkladov) vykonávajúca pre verejného obstarávateľa niektoré činnosti spojené s realizáciou postupu zadávania tejto zákazky, budú vždy uchádzačom ochránení pred akoukoľvek potenciálnou ujmou, ktorá im môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.  

Za dôverné informácie môže uchádzač označiť výhradne technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory.

25	Otváranie častí ponúk označených ako „kritériá“

25.1	Otváranie častí ponúk, označených ako "Kritériá" vykoná komisia najskôr deň nasledujúci po dni ukončenia procesu vyhodnocovania časti ponúk „Ostatné“. To znamená deň nasledujúci po dni:

25.1.1	márneho uplynutia lehoty na doručenie žiadosti o nápravu podľa § 136 ods. 1 písm. a) až c) ZVO alebo márneho uplynutia lehoty na doručenie námietky podľa § 138 ods. 2 písm. d) ZVO všetkým oprávneným osobám, ak nedošlo k vylúčeniu žiadneho uchádzača alebo k vylúčeniu žiadnej ponuky,
25.1.2	márneho uplynutia lehoty na doručenie námietky podľa § 138 ods. 2 písm. a) až c) ZVO všetkým oprávneným osobám, ak nedošlo k vylúčeniu žiadneho uchádzača ani k vylúčeniu žiadnej ponuky a bola včas doručená aspoň jedna žiadosť o nápravu,
25.1.3	márneho uplynutia lehoty na doručenie námietky podľa § 138 ods. 2 písm. e) ZVO všetkým oprávneným osobám, ak došlo k vylúčeniu aspoň jedného uchádzača alebo k vylúčeniu aspoň jednej ponuky, ak nebola včas doručená žiadosť o nápravu alebo nebola včas doručená námietka podľa § 138 ods. 2 písm. a) až d) ZVO,
25.1.4	keď nastane jedna z týchto skutočností, ak bola včas doručená aspoň jedna námietka:
a)	doručenie rozhodnutia Úradu pre verejné obstarávanie podľa § 139 ods. 1 ZVO verejnému obstarávateľovi, 
b)	ak márne uplynula lehota na podanie odvolania všetkým oprávneným osobám, deň právoplatnosti rozhodnutia Úradu pre verejné obstarávanie podľa § 139 ods. 3 alebo 4 ZVO, 
c)	ak ide o zadávanie podlimitnej zákazky, uplynutie lehoty podľa § 142 ods. 5 ZVO, ak rada Úradu pre verejné obstarávanie podľa § 142 ods. 5 ZVO nerozhodla o tom, že podanie odvolania má odkladný účinok, 
d)	uplynutie doby, počas ktorej má odvolanie odkladný účinok podľa § 142 ods. 5 ZVO, ak ide o zadávanie nadlimitnej zákazky alebo ak rada Úradu pre verejné obstarávanie podľa                  § 142 ods. 5 ZVO rozhodla o tom, že podanie odvolania má odkladný účinok.

25.2	Na otváranie častí ponúk označených ako „Kritériá“ majú v súlade s ustanovením § 41 ods. 3 ZVO prístup uchádzači, ktorí predložili ponuku v čase a mieste stanovenom v oznámení, a ktorých ponuky neboli vylúčené. Na otváraní častí ponúk označených ako „Kritériá“ budú týmto uchádzačom oznámené náležitosti v zmysle § 41 ods. 3 ZVO.

26	vysvetľovanie a vyhodnocovanie ponúk označených ako „kritériá“

26.1	Komisia môže písomne požiadať uchádzača o vysvetlenie časti ponuky označenej ako „Kritériá“. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. 

26.2	Ak boli predložené najmenej tri ponuky od uchádzačov, ktorí spĺňajú podmienky účasti, ktoré spĺňajú požiadavky verejného obstarávateľa na predmet zákazky, mimoriadne nízkou ponukou je vždy aj ponuka, ktorá obsahuje cenu plnenia, ktorá je najmenej o
a) 30 % nižšia, než priemer cien plnenia podľa ostatných ponúk, 
b) 15 % nižšia, než je cena plnenia podľa ponuky s druhou najnižšou cenou plnenia a zároveň
c) 15 % nižšia ako predpokladaná hodnota zákazky, ak je vyjadrená konkrétnym číslom.

26.3	Vysvetľovanie mimoriadne nízkej ponuky

Ak niektorá z riadne predložených ponúk obsahuje mimoriadne nízku ponuku vo vzťahu k predmetu zákazky, komisia môže písomne požiadať uchádzača o poskytnutie podrobností týkajúcich sa tej časti ponuky, ktoré sú pre jej cenu podstatné v súlade s ustanoveniami § 42 ods. 3 až 6 ZVO. Uchádzač musí doručiť odôvodnenie nízkej ponuky do piatich pracovných dní odo dňa doručenia žiadosti, pokiaľ komisia neurčí dlhšiu lehotu.

Komisia zohľadní zdôvodnenie mimoriadne nízkej ponuky, ktoré vychádza z predložených dôkazov. Po písomnom zdôvodnení mimoriadne nízkej ponuky môže komisia pozvať uchádzača na osobnú konzultáciu za účelom vysvetlenia predložených zdôvodnení všetkých podrobností týkajúcich sa tej časti ponuky, ktoré sú pre jej cenu podstatné, v súlade s § 42 ods. 5 ZVO, ktorá sa nesmie konať skôr ako päť pracovných dní odo dňa doručenia pozvánky. Pre prípad, že by komisia akceptovala riadne odôvodnenie uchádzača, toto odôvodnenie, čestné vyhlásenie vrátane záznamu z osobnej konzultácie bude neoddeliteľnou prílohou zmluvy na realizáciu predmetu zákazky zverejnenom v CRZ.

26.4	Z procesu vyhodnocovania bude vylúčená (celá) ponuka uchádzača ak:

26.4.1	Časť ponuky uchádzača „Kritériá“ nespĺňa požiadavky na predmet zákazky a nie je daný zákonný dôvod na vysvetľovanie,
26.4.2	uchádzač nedoručí písomné vysvetlenie časti ponuky označenej ako „Kritériá“ na základe požiadavky podľa § 42 ods. 2 ZVO v lehote piatich pracovných dní odo dňa doručenia žiadosti              o vysvetlenie, ak komisia neurčila dlhšiu lehotu,
26.4.3	uchádzačom predložené vysvetlenie ponuky nie je v súlade s požiadavkou podľa § 42 ods. 2 ZVO,
26.4.4	uchádzač nedoručí písomné odôvodnenie mimoriadne nízkej  ponuky v lehote podľa odseku                    § 42 ods. 3 ZVO,
26.4.5	uchádzač sa nedostaví po výzve komisie na osobnú konzultáciu na účely vysvetlenia predloženého odôvodnenia mimoriadne nízkej ponuky alebo
26.4.6	predložené odôvodnenie mimoriadne nízkej ponuky nie je svojím obsahom v súlade                              s požiadavkou podľa odseku § 42 ods. 3 ZVO.

Uchádzač bude písomne upovedomený o vylúčení jeho ponuky z verejnej súťaže s uvedením dôvodu                    a lehoty, v ktorej môže byť podaná námietka podľa § 138 ods. 2 písm. e) ZVO.

26.5	Komisia akceptuje iba ponuky, ktorých časti „Kritériá“  spĺňajú požiadavky na predmet zákazky uvedené                v oznámení o vyhlásení verejného obstarávania a v týchto súťažných podkladoch, a zároveň neobsahujú žiadne obmedzenia alebo výhrady, ktoré sú v rozpore s týmito požiadavkami. Ostatné ponuky uchádzačov budú z verejnej súťaže vylúčené.

27	 Mena na vyhodnotenie ponúk

27.1	Ceny uvedené v ponukách uchádzačov sa budú vyhodnocovať v euro. Hodnotená bude cena v euro vrátane DPH.

28	 Hodnotenie ponúk

28.1	Ponuky uchádzačov, ktoré neboli vylúčené z verejnej súťaže, budú vyhodnocované len podľa kritérií na hodnotenie ponúk uvedených v oznámení o vyhlásení verejného obstarávania a spôsobom určeným v časti F.  Kritériá na hodnotenie ponúk týchto súťažných podkladov.

Oddiel VI.
Prijatie ponuky a uzavretie zmluvy

29	Vyhodnotenie splnenia podmienok účasti úspešného uchádzača a Informácia o výsledku hodnotenia ponúk

29.1	V prípade ak uchádzač preukazoval splnenie podmienok účasti čestným vyhlásením podľa § 32 ods. 11 ZVO, verejný obstarávateľ po vyhodnotení ponúk vyhodnotí splnenie podmienok účasti v súlade s  § 44 ods. 1 ZVO postupom podľa § 33 ZVO. Na vyhodnotenie splnenia podmienok účasti sa vzťahujú ustanovenia 23.1 až 23.7 tejto časti súťažných podkladov. Ak verejný obstarávateľ neurčí vo výzve dlhšiu lehotu platí, že lehota na predloženie požadovaných dokladov a/alebo dokumentov je 10 pracovných dní odo dňa doručenia výzvy a nepredloženie dokladov v tejto lehote sa považuje za nesplnenie podmienok účasti.  

29.2	Verejný obstarávateľ  bezodkladne písomne oznámi po vyhodnotení ponúk, po skončení postupu podľa bodu 29.1 vyššie a po odoslaní všetkých oznámení o vylúčení uchádzača  všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne zverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. V oznámení uvedie identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť podaná námietka podľa § 138 ods. 2 písm. f) ZVO. Dátum odoslania oznámenia o výsledku vyhodnotenia ponúk preukazuje verejný obstarávateľ.

30	 uzavretie zmluvy

30.1	Návrh Zmluvy predložený uchádzačom, ktorého ponuka bola úspešná, bude prijatý v súlade s týmito súťažnými podkladmi najneskôr do 31.3.2014. V prípade, ak budú uplatnené proti postupu verejného obstarávateľa námietky, verejný obstarávateľ si vyhradzuje právo prijať Zmluvu v predĺženej lehote viazanosti ponúk.

30.2	Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie Zmluvy tak, aby mohla byť uzatvorená do 30 dní odo dňa uplynutia lehoty podľa § 45 odsekov 2 až 7 ZVO (ak bol na jej uzatvorenie písomne vyzvaný). Ak úspešný uchádzač odmietne uzavrieť Zmluvu alebo nesplní povinnosť podľa prvej vety, verejný obstarávateľ môže Zmluvu uzatvoriť s uchádzačom, ktorý sa umiestnil ako druhý v poradí. Ak uchádzač, ktorý sa umiestnil druhý v poradí odmietne uzavrieť Zmluvu alebo neposkytne verejnému obstarávateľovi riadnu súčinnosť potrebnú na jej uzavretie tak, aby mohla byť uzatvorená do 30 dní odo dňa, kedy bol k jej uzavretiu písomne vyzvaný, verejný obstarávateľ môže uzatvoriť Zmluvu s uchádzačom, ktorý sa umiestnil ako tretí v poradí. Uchádzač, ktorý sa umiestnil tretí v poradí, je povinný poskytnúť verejnému obstarávateľovi riadnu súčinnosť, potrebnú na uzavretie Zmluvy tak, aby mohla byť uzatvorená do 30 dní odo dňa, kedy bol k jej uzavretiu písomne vyzvaný. 

30.3	Nadobudnutie účinnosti Zmluvy je podmienené jej zverejnením v súlade s právnymi predpismi Slovenskej republiky. Ponuky uchádzačov, ani ich časti, sa nepoužijú bez súhlasu uchádzačov, ak právne predpisy alebo tieto súťažné podklady neustanovujú inak.

ČASŤ B. Opis predmetu zákazky

1	Úvod

Rozvoj poskytovania zdravotnej starostlivosti v nemocničnej oblasti prekonal v posledných rokoch veľký vývojový posun. Je to spôsobené najmä postupným zavádzaním nových vysoko špecializovaných diagnostických                                        a liečebných postupov, komplexnou elektronizáciou nemocníc a zlepšeným procesným riadením. Toto malo za následok zmenu nazerania na samotnú organizáciu starostlivosti o pacienta, pričom tendencia je využiť efektívnejšie finančne náročnú koncovú ústavnú infraštruktúru (operačné sály, anesteziologicko-resuscitačné oddelenia, jednotky intenzívnej starostlivosti, diagnostickú techniku), zaviesť bezpapierové procesné riadenie, lepšie spolupracovať s poskytovateľmi následnej zdravotnej starostlivosti, a tak výrazne zvýšiť produktivitu samotných nemocníc.  

Nemocnice na Slovensku v tomto kontexte dosahujú pomerne nízku úroveň produktivity, čo je spôsobené najmä ich zastaranou infraštruktúrou (priemerný vek nemocničných budov na úrovni 42 rokov) a nevyhovujúcim logistickým usporiadaním. Výsledkom je vysoký počet lôžok (viac ako 6 lôžok na 1000 obyvateľov) veľmi nízkej kvality. Z toho je zrejmé, že investíciami do rekonštrukcie existujúcich budov sú už možnosti zvyšovania produktivity takmer vyčerpané, a preto je potrebné priniesť na Slovensko koncept výstavby nových moderných pacientsky orientovaných nemocníc s výraznou redukciou počtu lôžok a podstatným zvýšením ich kvality, bezpečnosti a využitia.

Investícia do novej univerzitnej nemocnice v Bratislave (ďalej „nUNB“) bude formujúca pri zmene paradigmy poskytovania starostlivosti v meste, širšom regióne, republike aj mimo nej.

Zámerom Ministerstva zdravotníctva Slovenskej republiky (ďalej „MZ SR“) je identifikovať relevantný spôsob vybudovania nemocnice s prepojením na súvisiace vzdelávacie a výskumné zariadenia (ďalej tiež „Projekt“) prostredníctvom verejno-súkromného partnerstva (PPP). Predpokladaná hodnota Projektu je 250 mil. EUR bez DPH. Realizácia Projektu prinesie slovenskému systému zdravotnej starostlivosti nové skúsenosti a významný potenciál na rozvoj ostatných akútnych lôžkových kapacít na Slovensku. MZ SR si uvedomuje rôznorodosť PPP projektov v zdravotníctve v Európe od výstavby, cez prevádzkovanie neklinických činností (PFI projekty vo Veľkej Británii), až po koncesne štruktúrované vzťahy pokrývajúce komplexnú zdravotnú starostlivosť (v Portugalsku, Španielsku, Nemecku a inde). Jednou z hlavných úloh obstarávaných služieb preto bude preskúmať u všetkých PPP modelov vplyv na kvalitu poskytovanej zdravotnej starostlivosti, implikácie v oblasti výnosov a nákladov, a vypracovať odporúčania ohľadom vhodného riešenia PPP pre nUNB.

Nedeliteľnou súčasťou novej nemocnice bude jej zodpovednosť za činnosti spojené so vzdelávaním a výskumom.

2	kľúčové koncepčné otázky

MZ SR kladie veľký dôraz na rozvoj moderných modelov poskytovania zdravotnej starostlivosti tak v rámci novej nemocnice, ako aj v zmysle integrácie starostlivosti medzi touto nemocnicou, inými nemocnicami v meste Bratislava, Slovenskej republike alebo širšom európskom regióne, a s ďalšími úrovňami starostlivosti ako napríklad s primárnou zdravotnou starostlivosťou. Poskytovateľ služby (ďalej tiež „Poradca“) bude musieť pracovať v úzkej súčinnosti s vedúcimi zdravotnými pracovníkmi súčasnej univerzitnej nemocnice v Bratislave (ďalej „UNB“), ďalších univerzitných a fakultných nemocníc na Slovensku a MZ SR. Výsledok poradenstva ukáže, akým spôsobom bude nUNB predstavovať a podporovať vysoko kvalitné a účinné modely poskytovania zdravotnej starostlivosti v nemocnici.

Kľúčovou prioritou MZ SR v rámci výstavby novej nemocnice je zabezpečovať zásadne vyššiu produktivitu (viac výkonov pri rovnakých zdrojoch) v udržateľnej kvalite (poskytovania zdravotnej starostlivosti) pri dodržaní zásad flexibility tak, aby integrované zariadenie a služby boli schopné počas celej životnosti predpokladaného projektu reagovať na zmeny spádového demografického vývoja a epidemiológie obyvateľstva, zdravotnej technológie, tak z pohľadu hardvéru, ako aj softvéru a očakávaní pacienta. Poradenstvo bude definovať parametre, ktorými bude možné zabezpečiť tieto očakávania. 

Základné rámce, v ktorých sa navrhované riešenie bude pohybovať, sú definované nasledovne:

•	súčasťou musia byť funkcie poskytovania zdravotnej starostlivosti, vzdelávania a výskumu,
•	Projektom musí byť zabezpečená udržateľná produktivita, flexibilita a kvalita služieb zdravotnej starostlivosti,
•	Projekt musí preukázať vyššiu efektivitu a kvalitu poskytovanej zdravotnej starostlivosti,
•	na výstavbu a prevádzku sa nepredpokladajú žiadne dodatočné verejné prostriedky (okrem štandardného financovania z verejného zdravotného poistenia),
•	Projekt by nemal vyžadovať žiadnu vládnu záruku alebo garanciu,
•	podnikateľský model a činnosti v oblasti výskumu budú definovane v rámci štúdie,
•	výstup Poradcu musí obsahovať pevne stanovený súbor ukazovateľov využívaných na účely výberu investora, ktorými budú dosiahnuté základné rámce Projektu,
•	transformačný proces musí byť detailne naplánovaný (načasovanie, prechod zamestnancov, peňažné toky, právne kroky, kontinuita poskytovania zdravotnej starostlivosti),
•	všetky druhy rizík musia byť identifikované a minimalizované (právne, ekonomické, trhové, finančné, prevádzkové, organizačné, behaviorálne, politické, sociálne a iné).

Nižšie sú stanovené požadované minimálne kvalitatívne parametre poskytnutých služieb, ako aj stanovený predpokladaný rozsah poskytovania právneho, finančno-ekonomického a technického poradenstva (spoločne aj ako „Služby“). Služby pozostávajú z dvoch položiek, a to z (i) vypracovania Štúdie uskutočniteľnosti projektu výstavby novej nemocnice a (ii) súvisiacich Poradenských služieb. 

Oddiel I.

Osobitné podmienky pre jednotlivé položky tvoriace predmet zákazky

Položka č. 1: Vypracovanie štúdie uskutočniteľnosti výstavby novej nemocnice v Bratislave

Štúdia uskutočniteľnosti výstavby novej nemocnice v Bratislave bude vypracovaná spoločným úsilím finančno-ekonomických, právnych a technických konzultantov Poradcu, ktorí sa budú rôznou mierou podieľať na vytvorení jej jednotlivých, nižšie uvedených častí. Podiel účasti jednotlivých oblastí poradenstva na vypracovaní Štúdie uskutočniteľnosti, resp. jej častí, nie je presne definovaný. Bude vyplývať najmä z predmetu konkrétnej časti Štúdie uskutočniteľnosti a z požiadavky na vysokú kvalitu poskytnutých služieb. Verejný obstarávateľ iba pre informáciu pri jednotlivých bodoch obsahu Záverečnej správy uvádza (v zátvorkách) svoju predstavu o oblastiach poradenstva, ktoré by sa mali podieľať na jej vypracovaní. 

Štúdia uskutočniteľnosti musí obsahovať nasledovné časti:

1.	Úvodná správa (inception report) – jej obsahom musí byť najmä definovanie harmonogramu,  dátových požiadaviek, zhrnutie základných parametrov, téz a princípov, teoretický prehľad v oblasti výskumu výstavby a prevádzky nových nemocníc, popis metodológie prípravy ďalších častí štúdie a štruktúra projektového manažmentu.
2.	Správa o základných alternatívach realizácie Projektu - jej súčasťou musí byť najmä popis možných alternatív realizácie Projektu z pohľadu technického (najmä rozsahu poskytovaných zdravotných služieb), finančno-ekonomického (najmä rôznych možností financovania a štruktúrovania Projektu) a legislatívno-právneho pohľadu. Správa bude obsahovať vybrané odporučené varianty, ktoré budú ďalej rozpracované v Záverečnej správe. 
3.	Záverečná správa – jej obsahom musí byť najmä: 

a.	Finančný prehľad a analýza súčasného podnikateľského modelu fakultných a univerzitných nemocníc na Slovensku (finančno-ekonomické a právne poradenstvo),	
b.	Detailná analýza odporúčaných alternatív v štruktúre:

i.	Abstraktný funkčný model nemocnice (technické poradenstvo)
ii.	Ekonomický model novej nemocnice vrátane modelu verejnej nemocnice  a PPP modelu (všetky oblasti poradenstva).

c.	Výber optimálneho spôsobu obstarávania (finančno-ekonomické a právne poradenstvo),
d.	Kritériá pre výber súkromného partnera (všetky oblasti poradenstva),
e.	Posúdenie právnych a legislatívnych aspektov (právne poradenstvo).

Nižšie sú stanovené požadované minimálne obsahové a kvalitatívne požiadavky na vypracovanie Štúdie uskutočniteľnosti investícií v akútnej lôžkovej zdravotnej starostlivosti na Slovensku.

3	technická analýza

3.1	Cieľ
3.1.1	Cieľom je stanoviť indikatívny rozsah práce pre technickú časť Projektu.

3.2	Opis činností
Technická analýza bude zahŕňať:
3.2.1	 Abstraktný funkčný model nemocnice

Cieľom tejto časti je vyvinúť rámec riešení vhodných pre daný účel a vytvoriť základ pre hodnotenie budúcich ponúk na realizáciu nUNB. Abstraktný funkčný model nemocnice („AFM“) má ponúknuť rozpätie možných riešení s ohľadom na:

•	množstvo a charakter zdravotných služieb po zohľadnení možností deinštitucionalizácie poskytovania zdravotnej starostlivosti iným nemocniciam alebo ambulantnej sfére a rozvoja v oblasti elektronického zdravotníctva a telemedicíny,
•	prevádzkovú efektívnosť nemocnice, napr. z pohľadu potreby zamestnancov a ich kompetencií vo vzťahu k ich produktivite a efektívnosti využitia kľúčových častí nemocnice, najmä operačných sál a zobrazovacej diagnostiky, 
•	funkčné a logistické princípy dizajnu nemocnice, napr. z pohľadu centralizácie priestorových riešení,
•	hodnotenie rozsahu a charakteru neistoty z pohľadu budúceho kvantitatívneho a kvalitatívneho dopytu a modelovať ako dosiahnuť prevádzkovú a infraštruktúrnu flexibilitu na elimináciu týchto neistôt.

AFM musí byť založený na analýze súčasného dopytu z pohľadu zdravotných služieb, personálu, prevádzkových nákladov a výnosov. Pri extrapolácii budúceho dopytu budú použité dlhodobé demografické predpovede a predpoklady racionalizácie poskytovateľov zdravotnej starostlivosti v regióne Bratislava. AFM musí zahŕňať najmä:

a)	budúci dopyt z pohľadu hospitalizácií, lôžkodní, chirurgických zákrokov, diagnostických procedúr a ambulantných návštev na základe predpokladaného demografického vývoja so zohľadnením budúcich trendov v oblasti vývoja spôsobu poskytovania zdravotnej starostlivosti,
b)	kľúčové produkčné parametre z pohľadu fyzických priestorov pre poskytovanie zdravotnej starostlivosti a výučby (operačné sály, lôžkové oddelenia, vzdelávacie miestnosti, laboratóriá, diagnostické centrá atď.), personálneho zabezpečenia a kompetencií. Predpokladá sa niekoľko variantných riešení na základe prevádzkovej efektívnosti a intenzity využitia týchto priestorov,
c)	podlahové plochy kľúčových stavebných zón (oddelenia, funkčné skupiny vrátane cirkulačných priestorov a technického zázemia) na zabezpečenie priestorov definovaných v predchádzajúcom kroku. Variantné riešenia musia byť pripravené na základe rôznych logistických a funkčných princípov, a musia by zahŕňať požadovaný popis vzťahov                         a kompromisov medzi cieľmi v oblasti kvality, prevádzkovej efektívnosti, budúcej flexibility                         a priestorovou ekonomizáciou,
d)	priradenie podlahových plôch k stavebným typológiám (kľúčové súčasti nemocnice, hotelové priestory, kancelárske priestory a podporné funkčné činnosti). Variantné riešenia musia vyhodnotiť možnosti outsourcingu častí nemocnice,
e)	investičné náklady, ktoré musia zahŕňať kalkulácie investičných potrieb pre rôzne typológie funkčných celkov, v členení na investície do budov, zariadení a prístrojového vybavenia. Zároveň je potrebné kalkulovať s požadovanými dodatočnými investíciami počas životnosti celého projektu vrátane predpokladaných renovácií. Variantné riešenia musia byť pripravené z pohľadu rôznej životnosti jednotlivých funkčných celkov nemocnice, 
f)	nefinančné kvalitatívne zhodnotenie prínosov projektu. 

4	finančno-ekonomická analýza

4.1	Popis

4.1.1	Cieľom je stanoviť indikatívny rozsah práce pre finančnú a ekonomickú časť Projektu.

4.2	Opis činností

Finančno-ekonomická analýza bude zahŕňať: 

4.2.1	Finančný prehľad a analýzu súčasného podnikateľského modelu fakultných                                  a univerzitných nemocníc na Slovensku

Uvedený rozsah práce pokrýva nasledovné oblasti s cieľom získať podrobné poznatky o súčasnom podnikateľskom modeli fakultných a univerzitných nemocníc na Slovensku za účelom vytvorenia ekonomického modelu PPP (modelu verejno-súkromného partnerstva). Ekonomickí konzultanti Poradcu vykonajú nasledovné:

4.2.1.1	Analýzu výnosov (po oddeleniach) za roky 2011 až 2013, a to najmä s dôrazom na:

-	celkové výnosy od Zdravotných poisťovní (ďalej „ZP“) v rámci dohodnutých limitov kategorizované podľa UH („ukončené hospitalizácie"), ŠAS („špecializovaná ambulantná starostlivosť") a SVLZ („spoločné vyšetrovacie a liečebné zložky") a podľa jednotlivých oddelení a ZP („limity"),
-	celkové výnosy nad dohodnuté limity kategorizované UH, ŠAS a SVLZ a podľa jednotlivých oddelení a ZP („nadlimity"),
-	celkové hotovostné príjmy jednotlivých oddelení s kategorizáciou podľa najfrekventovanejších príjmových položiek,
-	celkový objem transakcií (výnosy a náklady) týkajúcich sa kapitalizácie krvi a krvných derivátov,
-	celkové výnosy z neklinických činností (vzdelávanie, výskum, prenájom priestorov, atď.),
-	a iné.

4.2.1.2	Analýzu nákladov za roky 2011 až 2013, a to najmä s dôrazom na

A.	Osobné náklady (po oddeleniach) so zameraním sa na:

-	štruktúru a vývoj priemerného mesačného počtu zamestnancov v členení podľa základných kategórií (lekári s atestáciou, lekári bez atestácie, zdravotné sestry, iný zdravotnícky personál, administratíva a i.),
-	celkové osobné náklady a vývoj priemerných mesačných nákladov podľa jednotlivých základných kategórií zamestnancov,
-	priemerný mesačný počet zmluvných poskytovateľov lekárskych služieb na dohodu a celkové súvisiace náklady,
-	a iné.

B.	Materiál (po oddeleniach, ak to bude relevantné) so zameraním sa na:

-	celkové náklady na lieky, vrátane priemernej jednotkovej ceny a vývoj objemu najväčších položiek,
-	celkové náklady na špeciálny zdravotný materiál („ŠZM"), vrátane jednotkovej ceny a vývoj objemu najväčších položiek,
-	celkové náklady na ostatný materiál (krv, reagencie, atď.), 
-	celkové náklady na stravu a priemerné náklady na stravnú jednotku,
-	a iné.

C.	Energie so zameraním sa na:

-	celkové náklady na energie s rozdelením na plyn, vodu, kúrenie a elektrinu, vrátane analýzy spotrebovaných objemov, priemerných jednotkových nákladov a priemernej spotreby na m² nemocničnej plochy,
-	a iné.
D.	Služby so zameraním sa na:

-	celkové náklady na upratovanie a priemerné náklady na m²,
-	celkové náklady na pranie a priemerné náklady na 1kg prádla, 
-	celkové náklady na prenájom, 
-	celkové náklady na opravy a údržbu, 
-	celkové náklady na pohotovostné služby,
-	celkové ostatné náklady,
-	a iné.

E.	Vedľajšie výnosy a náklady so zameraním sa na:

-	celkový počet zamestnancov a súvisiace osobné náklady týkajúce sa vedľajších činností (nie priamo súvisiacich s hlavnou činnosťou poskytovania zdravotnej starostlivosti),
-	celkové prevádzkové náklady súvisiace s poskytovaním vedľajších služieb,
-	náklady na materiál súvisiace s poskytovaním vedľajších služieb,
-	vedľajšie výnosy,
-	a iné.

4.2.1.3	Analýzu kľúčových ukazovateľov prevádzkovej výkonnosti za roky 2011 až 2013 so zameraním sa na:

-	celkový počet ukončených hospitalizácií na jednotlivých oddeleniach, 
-	celkový počet bodov ŠAS („špecializovaná ambulantná starostlivosť“) a SVLZ („spoločné vyšetrovacie a liečebné zložky"), na jednotlivých oddeleniach (rozdelené do kategórii: vykázané, uznané, uhradené),
-	pomer neuznaných bodov vo vzťahu k celkovému počtu vykázaných bodov na jednotlivých oddeleniach,
-	celkový počet zazmluvnených lôžok v členení podľa oddelení,
-	počet operácií, ambulantných liečení a pôrodov v členení po jednotlivých oddeleniach a ambulanciách,
-	vývoj obsadenosti (obložnosť) na jednotlivých oddeleniach, 
-	priemerná dĺžka pobytu na jednotlivých oddeleniach, 
-	zmluvné limity Zdravotných poisťovní, vrátane členenia na podľa UH („ukončené hospitalizácie"), ŠAS a SVLZ, OH („okamžitá hospitalizácia"), JZS („jednodňová zdravotná starostlivosť"), stacionár, DOS („domáca ošetrovateľská starostlivosť"), DZS („dopravná zdravotná služba") a i.,
-	zmluvné ceny za ukončenú hospitalizáciu (kategorizácia podľa oddelení a ZP),
-	vývoj ziskovosti po jednotlivých oddeleniach a ambulanciách, 
-	a iné.

4.2.2	PPP Ekonomický model nUNB a jeho odlišnosti oproti modelu verejnej nemocnice 
Uvedený rozsah práce pokrýva nasledovné oblasti s cieľom vytvorenia Ekonomického PPP modelu nUNB s dôrazom na opísanie odlišností oproti verejnému Ekonomickému modelu nUNB. Ekonomický model by mal vychádzať z AFM po aplikovaní ekonomických parametrov. Analýzy, ako sú popísané nižšie, budú prebiehať v spolupráci s technickými a právnymi konzultantmi Poradcu, kde to bude potrebné. Poradca vykoná nasledovné:

4.2.2.1	Strategická definícia alternatív PPP 

V prvom kroku Poradca identifikuje všetky jednotlivé služby Projektu, ktoré vytvárajú   peňažné prostriedky. Tieto služby budú zahŕňať: 

4.2.2.1.1.	požadované služby, t.j. poskytovanie klinických služieb, vzdelávanie a výskumné a rozvojové činnosti („Požadované služby“) a 
4.2.2.1.2.	ďalšie komerčné služby. 

  V druhom kroku Poradca spolu s verejným obstarávateľom stanoví peňažné toky súvisiace s týmito službami. Ďalej Poradca pre každú jednotlivú službu uskutoční nasledovné:

4.2.2.1.3.	identifikuje riziká pre každú jednotlivú službu,
4.2.2.1.4.	kvantifikuje identifikované riziká, 
4.2.2.1.5.	vypracuje návrh stratégií zmierňovania rizík a súvisiace náklady na zmiernenie rizík.

Pojem PPP môže byť definovaný ako obstarávanie verejných a iných služieb poskytovaných zo strany súkromného partnera. Preto, vychádzajúc zo znalostí služieb, súvisiacich zmiernených rizík so zostatkovým dopadom na peňažné toky služieb, Poradca navrhne a definuje rozsah služieb, ktoré majú byť obstarané prostredníctvom PPP a zabezpečené súkromným partnerom počas prevádzkovej fázy Projektu („Výstupná špecifikácia“). V prípade, že na základe výsledku technickej, ekonomicko-finančnej či právnej analýzy odhalí potrebu analyzovať viac variantov realizácie Projektu, budú následne hodnotené tieto varianty.

4.2.2.2	Analýza kvalitatívnych rizík

   Poradca v tejto analýze najmä: 

4.2.2.2.1	identifikuje riziká počas fázy prípravy, výstavby, dokončenia a prevádzky Projektu, 
4.2.2.2.2	kvantifikuje identifikované riziká pri použití typických metód oceňovania rizík, 
4.2.2.2.3	navrhne stratégie zmierňovania rizík (prostredníctvom zmlúv, trigger štruktúr, finančných rezerv, štúdií a/alebo predchádzaním pomocou návrhu, štruktúry atď.) a súvisiacich nákladov na zmierňovanie rizík,
4.2.2.2.4	rozdelí riziká do dvoch kategórií – riziká, ktoré vždy zostanú verejnému sektoru („Ponechané riziká“) a riziká, ktoré budú prevedené na súkromného partnera („Prevoditeľné riziká“),
4.2.2.2.5	upraví štruktúru peňažných tokov Projektu podľa identifikovaných rizík a stratégií ich zmierňovania. 

Hlavným výsledkom analýzy kvalitatívnych rizík pre vybranú(-é) alternatívu(-y) realizácie Projektu, je porozumenie rizikovému profilu Projektu s cieľom (i) identifikácie kľúčových služieb počas fázy prípravy, výstavby, dokončenia a prevádzky Projektu, ktoré budú zabezpečené zo strany súkromného partnera a (ii) umožniť finančnú analýzu a finančné modelovanie Projektu. 

4.2.2.3	Kvantitatívna analýza – Finančné modelovanie 

4.2.2.3.1	Vstupné predpoklady

Poradca prostredníctvom svojich technických, právnych a prípadne ďalších konzultantov vyhotoví zdroj informácii („vstupné dáta“) pokrývajúci základné vstupné predpoklady pre finančné modelovanie, a to najmä:

•	Technický konzultant: (i) kapitálové výdavky a ich časové rozvrhnutie,                         (ii) náklady životného cyklu (tzv. „life-cycle costs“) (iii) úrovne dopytu,                  (iv) stanovenie cien zaisťovaných služieb, (v) prevádzkové výdavky atď. pre vybranú alternatívu Projektu, ktorá nebude vylúčená v rámci kvalitatívnej analýzy,  
•	Finančný konzultant: ekonomické, finančné a financujúce podmienky pre každú alternatívu Projektu,
•	Právny konzultant: firemná štruktúra, právne nastavenie atď. pre každú alternatívu Projektu.

Čo sa týka kľúčových podmienok financovania, vykoná sa indikatívny prieskum bankového trhu za účelom odhadnutia možnosti dlhového financovania projektu.

4.2.2.3.2	Prieskum trhu s potenciálnymi privátnymi partnermi
	
V rámci analýz variant realizácie Projektu formou PPP uskutoční indikatívny prieskum trhu s potenciálnymi privátnymi partnermi za účelom (i) pochopenia potenciálneho záujmu o Projekt, (ii) získanie spätnej väzby a (iii) získanie prípadných cenových očakávaní resp. očakávanej miery výnosnosti potenciálnych privátnych partnerov.

4.2.2.3.3	Kvantitatívna analýza – kalkulácia 
Poradca bude modelovať nasledujúce dva strategické prípady: (i) tradičné obstarávanie prostredníctvom série verejných obstarávaní spoločne dodávajúcich Požadované služby Projektu („Model PSC“) a (ii) obstarávanie prostredníctvom PPP modelu (v jednom alebo viacerých variantoch) tak, ako je definovaný v prvých dvoch článkoch vyššie, spoločne dodávajúceho Požadované služby zo strany súkromného partnera („Model PPP“). Spektrum ďalších služieb (napr. komerčných) Poradca zobrazí vo finančných modeloch podľa potreby vyplývajúcej z pravdepodobnej ochoty každej strany ich poskytovať.

i.	Popis Modelu PSC:

•	Identifikácia všetkých peňažných prírastkov a úbytkov súvisiacich s realizáciou Projektu počas fázy prípravy, výstavby, dokončenia a prevádzky Projektu z pohľadu verejného sektoru, 
•	Výpočet čistých peňažných tokov,
•	Diskontovanie vyplývajúcich čistých peňažných tokov diskontnou sadzbou verejného sektoru na stanovenie čistej súčasnej hodnoty, 
•	Všetky riziká, aj Ponechané riziká a Prevoditeľné riziká, budú zahrnuté s cieľom stanoviť úroveň benchmarku Komparátora verejného sektora (Public Sector Comparator, „PSC“).

ii.	Popis Modelu PPP:
•	Pre stanovenie peňažných tokov verejného sektora, je potreba analyzovať hospodárenie hypotetického privátneho partnera,
•	Model súkromnej strany bude mať typickú štruktúru projektového financovania,
•	Peňažné prírastky a úbytky súvisiace s realizáciou Projektu sa určia z pohľadu súkromného partnera,
•	Na základe Modelu PPP spolu s výsledkami prieskumu trhu (tzv. market sounding) sa vyhodnotí vyrovnávacia platba požadovaná potenciálnymi privátnymi partnermi,
•	Vyrovnávacia platba v závislosti od jej smerovania bude predstavovať základný peňažný prírastok/úbytok verejného sektora,
•	Vyplývajúca vyrovnávacia platba spolu s prípadnými ďalšími nákladmi na verejný sektor sa diskontujú využitím príslušnej diskontnej sadzby pre verejný sektor na stanovenie súčasnej hodnoty,
•	Ponechané riziká sa v Modeli PPP zobrazujú s cieľom získať celkový obraz na jeho porovnanie s úrovňou benchmarku PSC.

4.2.2.3.4	Výstupy
Model PSC, aj Model PPP, budú slúžiť na sledovanie plnenia základných kritérií hlavných zúčastnených strán, a to najmä:
•	Verejný sektor: Poradca zanalyzuje rozdiel medzi PPP a PSC variantmi – t.j. Hodnota za peniaze („Value for Money“), t.j. či obstarávanie prostredníctvom PPP bude preferovanou voľbou finančnej dostupnosti zobrazujúcou profil peňažného toku a úroveň peňažných prírastkov/ úbytkov verejného sektora spĺňa stanovené finančné limity, 
•	Súkromný partner: Poradca zanalyzuje finančné implikácie indikovaných vyrovnávajúcich platieb od privátnych partnerov v rámci indikatívneho prieskumu trhu (t.j. Hodnota za peniaze a finančná dostupnosť, schopnosť splácať dlh a plniť finančné kovenanty a privátnym partnerom očakávaná miera výnosnosti),
•	Banky: Poradca zanalyzuje schopnosť splatiť finančný dlh a plniť súvisiace finančné kovenanty v rôznych scenároch.
Finančné modely pre vybranú alternatívu (alternatívy) realizácie Projektu budú schopné posúdiť významnosť identifikovaných rizík a účinnosť príslušných stratégií zmierňovania rizík, posúdiť finančné stratégie na základe indikácií od bánk a vyhodnotiť vyššie uvedené hodnotiace kritériá zúčastnených strán.

4.2.3	Výber optimálneho spôsobu obstarania realizácie Projektu 
Obe analýzy, kvalitatívna aj kvantitatívna, ako sú bližšie špecifikované vyššie, budú slúžiť ako základ pre stanovenie optimálneho spôsobu obstarávania pre Projekt.

Konečná definícia prípadu PPP vrátane rozsahu služieb, ktoré má zabezpečiť súkromný partner, bude prerokovaná a schválená zástupcami verejného sektora.

4.2.4	Podmienky pre výber súkromného partnera
V prípade, že analýzy a indikatívny prieskum trhu naznačia, že PPP je preferovanou možnosťou obstarávania Projektu, Poradca zabezpečí nasledovné:

•	Navrhne parametre platobného mechanizmu na základe zvoleného rozsahu služieb pre Projekt a súvisiacich rizík. Platobný mechanizmus bude zameraný na dostupnosť služieb poskytovaných zo strany súkromného partnera. Platobný mechanizmus bude štruktúrovaný tak, aby na jednej strane motivoval súkromného partnera k poskytovaniu najvyššej dostupnosti služieb, a na druhej strane poskytoval verejnému sektoru možnosť monitoringu, kontroly a riadenia vzťahov.
•	Hlavným cieľom platobného mechanizmu bude zabezpečenie maximálnej dostupnosti služieb poskytovaných zo strany súkromného partnera, a to prostredníctvom penalizačného mechanizmu súkromného partnera v prípade nedostupnosti služieb. Požadovaná štruktúra platobného mechanizmu môže tvoriť súčasť požadovanej spätnej väzby pri prieskume trhu,
•	Navrhne kritériá pre výber súkromného partnera.

Viackolový výberový proces je zvyčajne preferovaným spôsobom výberu víťazného záujemcu. Tento proces môže byť štruktúrovaný nasledovne:

-	Kvalifikačná fáza. Výberové kritériá použité v tejto fáze budú založené na kvalitatívnych a kvantitatívnych aspektoch individuálnych ponúk. Posudzované môžu byť nasledovné parametre záujemcov:

(i)  celková spoločná finančná sila súkromných partnerov (spravidla konzorcium firiem),
(ii) relevantné skúsenosti / track record a 
(iii) schopnosť dodať služby v rámci zadania PPP vo veci kvality, kvantity a času. 

Tieto parametre by slúžili ako základ pri návrhu kľúčových kvalifikačných kritérií.

-	Výberová fáza. Výberové kritériá použité v tejto fáze budú založené najmä na kvantitatívnych aspektoch individuálnych ponúk, ktoré prešli kvalifikačnou fázou. Hlavným cieľom výberovej fázy bude vybrať ponuku, ktorá minimalizuje celkové výdavky alebo maximalizuje príjmy pre verejný sektor. 

5	právna analýza

5.1	Očakávané výstupy

Predmetom plnenia právneho konzultanta bude v úzkej spolupráci s technickým a ekonomickým konzultantom zanalyzovať a ako súčasť Štúdie uskutočniteľnosti adekvátne zapracovať:

5.1.1	posúdenie zákonnej uskutočniteľnosti foriem PPP a úrovne zapojenia súkromného sektora, so zameraním na to, ktorý model je optimálny:
5.1.1.1	inštitucionálny alebo zmluvný PPP projekt,
5.1.1.2	PPP projekt založený na dostupnosti, požiadavke alebo zmiešaný projekt,
5.1.1.3	koncesia alebo iný typ zmluvy, 
5.1.2	posúdenie súčasného právneho rámca a potrieb/možností jeho úprav v dôsledku realizácie preferovanej voľby osobitne so zameraním na 
5.1.2.1	existenciu masívnej sektorovej regulácie, 
5.1.2.2	vplyv na jestvujúcu sieť vzťahov v regióne vrátane nového poskytovateľa zdravotnej starostlivosti, jestvujúcich poskytovateľov zdravotnej starostlivosti, personál, pacientov, zdravotné poisťovne, vzdelávacíe inštitúcie, výskumné inštitúcie, dlžníkov, veriteľov a ostatné zainteresované subjekty,
5.1.3	analýzu právnych dopadov Projektu z pohľadu (i) medzinárodných záväzkov Slovenskej republiky, (ii) Ústavy Slovenskej republiky a (iii) všeobecne záväzných právnych predpisov Slovenskej republiky,
5.1.4	na základe dokumentov/ informácií, ktoré doručí MZ SR, posúdenie právnych dopadov ukončenia činnosti jestvujúcich poskytovateľov zdravotnej starostlivosti a identifikáciu právnych nástrojov/ štruktúr podporujúcich plynulý prevod/prechod a urovnanie jestvujúcich právnych vzťahov, osobitne k personálu, pacientom, zdravotným poisťovniam, dlžníkom, veriteľom a ďalším,
5.1.5	na základe dokumentov/ informácií, ktoré doručí MZ SR, posúdenie možných vplyvov právnych vzťahov k jestvujúcim aktívam (t.j. vlastníctvo aktív, správa štátneho majetku a obmedzenia pri nakladaní s majetkom) na realizáciu Projektu,
5.1.6	na základe dokumentov/ informácií, ktoré doručí MZ SR, posúdenie právnych dôsledkov realizácie Projektu z perspektívy stavebných právnych predpisov (najmä z pohľadu územného plánu, potreby súhlasov a povolení príslušných orgánov, EIA, ochrany historických budov),
5.1.7	posúdenie rizík vyplývajúcich z možného úpadku súkromného partnera a s tým súvisiacej možnosti, že súkromný ako aj verejný partner Projektu stratia kontrolu nad majetkom Projektu, 
5.1.8	posúdenie právnych aspektov navrhovaných platobných mechanizmov medzi partnermi,
5.1.9	posúdenie stratégií exitu a možností zmien Projektu zo strany súkromného a verejného partnera
5.1.10	analýza otázok štátnej pomoci súvisiacej s preferovaným modelom Projektu,
5.1.11	analýza aplikovateľných metód verejného obstarávania nemocničného PPP projektu pri                          (i) inštitucionálnom alebo (ii) zmluvnom scenári, s cieľom dosiahnuť najlepšiu hodnotu vzhľadom na cenu,
5.1.12	návrhy realistických právnych štruktúr a nástrojov umožňujúcich realizáciu preferovaného modelu vrátane ich zdôvodnenia, berúc do úvahy analyzovanú právnu problematiku.

6	Vysvetľovanie Štúdie uskutočniteľnosti

6.1	Spracovanie Štúdie uskutočniteľnosti je náročným procesom vyžadujúcim zozbieranie, vyhodnotenie a spracovanie veľkého množstva vstupných údajov. Po odovzdaní Štúdie uskutočniteľnosti môže nastať potreba vysvetlenia vybraných aspektov zostavovania Štúdie uskutočniteľnosti, vrátane napríklad                                (i) vysvetlenia použitej metodiky pri spracovaní Štúdie uskutočniteľnosti resp. jej časti, (ii) ozrejmenia výberu zdrojov informácií a ich následnej selekcie, (iii) odôvodnenia prijatých čiastkových záverov a pod. (ďalej len „Vysvetlenia“), pričom takéto Vysvetlenia vo svojej povahe nie sú poskytnutím nových poradenských služieb (t.j. ich podaním nedochádza k dopracovaniu alebo zmenám Štúdie uskutočniteľnosti alebo poskytnutiu poradenskej služby dovtedy nezadanej verejným obstarávateľom). 

6.2	Verejný obstarávateľ bude vzhľadom na vyššie uvedené skutočnosti oprávnený požadovať, aby mu Poradca poskytol Vysvetlenia v rozsahu 10 hodín mesačne (ďalej len „Mesačný limit“) počas obdobia 9 mesiacov od odovzdania Štúdie uskutočniteľnosti (ďalej „Obdobie vysvetlení“). Bližšie podmienky poskytovania Vysvetlení tvoria obsah časti E. Obchodné podmienky týchto súťažných podkladov. 

7	Ďalšie podmienky vypracovania Štúdie uskutočniteľnosti 

7.1	Pri vypracovaní Štúdie uskutočniteľnosti poskytne verejný obstarávateľ Poradcovi potrebnú súčinnosť spočívajúcu v:

7.1.1	sprístupnení priestorov vybraných fakultných a univerzitných nemocníc na Slovensku, v čase a rozsahu potrebnom pre získanie informácií nevyhnutných na poskytnutie služby tvoriacej predmet zákazky,
7.1.2	poskytnutí potrebných informácií, ktoré nie sú verejne prístupné, a ktoré sú nevyhnutné na poskytnutie služby tvoriacej predmet zákazky.
Informácie v zmysle bodu 7.1.2 budú poskytované v písomnej forme alebo prostredníctvom osobných konzultácií. 

8	Harmonogram vypracovania Štúdie uskutočniteľnosti  

8.1	Hlavné výstupy: 
8.1.1	Úvodná správa (inception report) – do 2 týždňov od nadobudnutia účinnosti Zmluvy,
8.1.2	Správa o základných alternatívach realizácie projektu -  do 6 týždňov od nadobudnutia účinnosti Zmluvy, 
8.1.3	Záverečná správa – do 3 mesiacov od nadobudnutia účinnosti Zmluvy,
8.1.4	Vysvetľovanie Štúdie uskutočniteľnosti – 9 mesiacov po odovzdaní Štúdie uskutočniteľnosti.
(harmonogram bude neoddeliteľnou prílohou č. 2 Zmluvy na realizáciu predmetu zákazky).
9	Požiadavky na popis návrhu riešenia

9.1	Výstavba novej nemocnice v Bratislave by mala byť modelovým príkladom modernizácie zdravotného systému na Slovensku. Zásadnou požiadavkou je dosiahnutie projektových cieľov v oblasti zdravotnej starostlivosti, vzdelávania, vedy a výskumu prostredníctvom implementácie inovatívnych a efektívnych riešení kľúčových zdravotníckych výziev a tým prispieť k dlhodobým cieľom zdravotnej politiky a dlhodobej udržateľnosti kvalitnej a dostupnej zdravotnej starostlivosti na Slovensku. Na dosiahnutie týchto zámerov musí byť Štúdia uskutočniteľnosti pevne ukotvená v najnovších medzinárodných trendoch a výskume v oblasti zdravotných systémov a nemocničného dizajnu. Na overenie dosiahnuteľnosti požiadaviek na obsah a kvalitu Štúdie uskutočniteľnosti predloží uchádzač v ponuke základné informácie o svojom návrhu na jej vypracovanie. Návrh musí obsahovať nasledovné minimálne informácie:
9.1.1	popis dôkaznej základne a najnovších medzinárodných trendov, na ktorých budú založené modelovacie a analytické metódy, a ktoré budú preukazovať povedomie, porozumenie a aktívnu účasť uchádzača v súčasnom aplikovanom výskume v oblasti funkčného modelovania nemocníc, 
9.1.2	štruktúrovanú argumentáciu o rozsahu a charaktere modelov a metodológií, ktoré budú použité pri príprave AFM a ktoré zabezpečia dlhodobé napĺňanie cieľov projektu,
9.1.3	detailný popis celkového modelovacieho rámca, jeho hierarchickú štruktúru a komponenty, ktoré budú použité pri realizácii štúdie uskutočniteľnosti, vrátane návrhu predpokladaných opatrení, ktoré zabezpečia kompatibilitu a integráciu dát, dátových setov ako aj zdôvodnenú argumentáciu ako bude pripravená integrovaná iteratívna analýza a optimalizácia hlavných variantných riešení v rámci AFM,
9.1.4	popis postupov, ktoré budú použité pri stanovení základných smerov a parametrov pre modelovanie poskytovania zdravotnej starostlivosti v budúcnosti,
9.1.5	popis dlhodobých trendov v oblasti charakteru a funkcií univerzitných nemocníc a ich postavenia v národných a medzinárodných zdravotníckych systémoch,
9.1.6	špecifikáciu modelov a modelovacích techník, ktoré budú použité, informáciu o vlastníctve týchto modelov a modelovacích techník a ich konkrétnom využití v projektoch v minulosti.

Položka č. 2: Ďalšie súvisiace služby technického, finančno-ekonomického a právneho poradenstva

Na základe zadaní verejného obstarávateľa budú poskytované služby technického, finančno-ekonomického  a právneho poradenstva. V prípade, že nie je nižšie osobitne uvedená požiadavka na formu, obsah a kvalitu výstupu jednotlivých poradenských služieb, má sa za to, že výstup jednotlivých poradenských služieb musí byť dodaný s odbornou starostlivosťou, pri dodržaní najvyšších štandardov v oblasti poskytovania obdobných poradenských služieb. Akékoľvek skutočne požadované poradenské služby budú vychádzať z platnej právnej úpravy upravujúcej poradenské služby a z aktuálnych potrieb verejného obstarávateľa.

10	Služby technického poradenstva

10.1	Počas jednotlivých fáz prípravy projektu sa predpokladajú úpravy AFM nemocnice s ohľadom na očakávania zainteresovaných strán a nepredvídateľné obmedzenia, ktoré bude potrebné spracovať v rámci funkčného modelu nemocnice, Poradca môže byť požiadaný o dodatočné posúdenie návrhov zainteresovaných strán (v oblasti poskytovania zdravotnej starostlivosti, vzdelávania, vedy a výskumu) a ich vplyvov na funkčnosť modelu a naplnenie základných definovaných funkcií nemocnice.

11	Služby finančno-ekonomického poradenstva

11.1	Za účelom predloženia štúdie uskutočniteľnosti Poradca v rámci riadenia Projektu a ad hoc konzultačných služieb pre MZ SR poskytne najmä nasledovné:

11.1.1	poskytne konzultačnú podporu v špecifických účtovných a daňových oblastiach v súvislosti s Projektom, ktoré nie sú súčasťou Štúdie uskutočniteľnosti,
11.1.2	s ohľadom na hlavné finančné podmienky Poradca môže byt požiadaný o vykonanie detailného prieskumu bankového trhu s cieľom posúdiť atraktívnosť dlhového financovania Projektu. Poradca môže byť požiadaný o vyhotovenie krátkej prezentácie pre banky so základnými parametrami Projektu,
11.1.3	v diskusii s verejným obstarávateľom spolu s právnymi a technickými konzultantmi bude hľadať najvhodnejší prístup k procesu verejnej súťaže/ obstarávania súkromného partnera,
11.1.4	Poradca môže byt požiadaný o preskúmanie spätnej väzby trhu s ohľadom na požadovanú štruktúru, rozsah služieb a orientačné smerovanie a rozsah vyrovnávacích platieb.

11.2	V súvislosti s procesom posúdenia a vyhodnotenia Štúdie uskutočniteľnosti a ďalšej implementácie Projektu, Poradca prostredníctvom finančno-ekonomického konzultanta (v spolupráci s právnym konzultantom) poskytne najmä nasledovné:

11.2.1	spracuje materiály a podklady potrebné pre interné posúdenie a pripomienkovanie Štúdie uskutočniteľnosti a Projektu resp. preferovaného variantu jeho realizácie u verejného obstarávateľa,
11.2.2	podporu verejnému obstarávateľovi (členom tímu verejného obstarávateľa participujúcich na Projekte) a podľa potreby  účasť pri posudzovaní Štúdie uskutočniteľnosti a Projektu resp. preferovaného variantu jeho realizácie v odborných a poradných orgánoch verejného obstarávateľa,
11.2.3	pre účely predloženia Štúdie uskutočniteľnosti na rokovanie vlády Slovenskej republiky poskytne verejnému obstarávateľovi konzultačnú pomoc a v spolupráci s odbornými orgánmi verejného obstarávateľa a ostatnými subjektmi, ktoré budú disponovať relevantnými informáciami uskutoční analýzu vplyvov (dopadov) záverov Štúdie uskutočniteľnosti a Projektu resp. preferovaného variantu jeho realizácie na vybrané oblasti (napr. štátny rozpočet, životné prostredie, zamestnanosť a pod.),
11.2.4	ad hoc konzultačnú pomoc pri vyhodnocovaní, prediskutovaní a podľa okolností zapracovaní možných pripomienok k Štúdii uskutočniteľnosti alebo Projektu resp. preferovaného variantu jeho realizácie zo strany ostatných subjektov zapojených do procesu posudzovania,
11.2.5	v spolupráci s verejným obstarávateľom spracuje materiály, správy a sprievodné dokumenty potrebné pre predloženie Štúdie uskutočniteľnosti na rokovanie vláde Slovenskej republiky a poskytne verejnému obstarávateľovi konzultačnú podporu pri tomto procese,
11.2.6	podľa záverov prijatých vládou Slovenskej republiky poskytne podporu a odborné poradenstvo pre účely ďalšej implementácie Projektu.

12	Služby právneho poradenstva

12.1	Uchádzač musí byť schopný poskytnúť konzultačnú podporu pri:

12.1.1	právnych otázkach, ktoré by mohli vzniknúť v súvislosti s Projektom a nie sú súčasťou Štúdie uskutočniteľnosti,
12.1.2	činnostiach ekonomického konzultanta uvedených v bode 11.2 tejto časti B súťažných podkladov.

13	Podmienky poskytovania poradenských služieb

13.1	Výstupom poradenskej činnosti budú písomné analýzy, správy, materiály, podklady pre ďalšiu činnosť verejného obstarávateľa, stanoviská alebo vysvetlenia podľa konkrétneho zadania verejného obstarávateľa, ak sa medzi verejným obstarávateľom a Poradcom nedohodne inak. 

13.2	V čase vyhlásenia tejto verejnej súťaže nie je verejnému obstarávateľovi známy presný rozsah poradenských služieb, ktoré bude reálne potrebovať. Z uvedeného dôvodu má táto položka č. 2 predmetu zákazky rámcový charakter. Predpokladaný rozsah poradenských služieb je uvedený v časti G. Cenová tabuľka – položkový rozpočet (vzor).

13.3	Poradenské služby budú poskytované na základe písomných čiastkových zadaní, ktoré budú obsahovať konkrétnu úlohu (opis požadovanej služby), lehotu a ďalšie podmienky jej poskytnutia.

13.4	Uchádzač bude poskytovať poradenské služby po dobu 3 mesiacov od protokolárneho odovzdania Štúdie uskutočniteľnosti verejnému obstarávateľovi alebo do vyčerpania maximálnej odmeny určenej verejným obstarávateľom pre túto položku zákazky, podľa toho, čo nastane skôr. Výška maximálnej odmeny je uvedená  časti C. Spôsob určenia ceny  a časti  E. Obchodné podmienky týchto súťažných podkladov.

Oddiel I.
Spoločné podmienky pre jednotlivé položky tvoriace predmet zákazky

14	Miesto poskytnutia služby predmetu zákazky 

14.1	Miestom realizácie predmetu zákazky bude Slovenská republika. Výsledky poskytnutých služieb budú odovzdávané v sídle verejného obstarávateľa. Súčasťou plnenia budú osobné konzultácie so zástupcami verejného obstarávateľa konané v jeho sídle a vo fakultných a univerzitných nemocniciach na Slovensku. 

15	Požiadavky na tím poradcu a pravidlá spolupráce

15.1	Poradca bude poskytovať Služby prostredníctvom pracovného tímu zloženého z expertov, ktorých použil na preukázanie splnenia podmienok účasti v tejto verejnej súťaži a ďalších členov tímu. Zoznam členov pracovného tímu s uvedením kvalifikácie spolu s dokladmi preukazujúcimi splnenie podmienok účasti  technickej alebo odbornej spôsobilosti jednotlivých expertov podľa bodu 3.2 časti D. týchto súťažných podkladov, bude tvoriť neoddeliteľnú prílohu č. 4 Zmluvy na realizáciu predmetu zákazky.

15.2	Vzhľadom na skutočnosť, že predpokladom riadneho vypracovania Štúdie uskutočniteľnosti a poskytnutia súvisiacich poradenských služieb je detailná analýza súčasného stavu fungovania súčasných fakultných a univerzitných nemocníc na Slovensku, budú súčasťou plnenia aj osobné konzultácie verejného obstarávateľa, resp. jeho expertnej skupiny (ak taká vznikne) a zástupcov Poradcu. V prípade účasti na takýchto rokovaniach sa vyžaduje osobná prítomnosť členov tímu Poradcu. Verejný obstarávateľ si vyhradzuje právo určiť, že na rokovaniach sa musia zúčastniť ním určení konkrétni členovia tímu Poradcu. Ak to bude nevyhnutné, Poradca sa zaväzuje poskytovať poradenstvo aj vo forme priamych osobných konzultácií verejnému obstarávateľovi. Rokovania budú pravidelné aj príležitostné. 

15.2.1	Pravidelné pracovné stretnutia sa budú konať v priemernom rozsahu 1 pracovného dňa (8 hodín) týždenne za účasti 3 expertov alebo iných členov tímu Poradcu dňa t.j. 24 pracovných hodín týždenne. 

15.2.2	Príležitostné rokovania sa budú konať v nevyhnutnom rozsahu, priemerne 5 pracovných dní (40 hodín) za účasti 3 expertov alebo iných členov tímu Poradcu, t.j. 120 pracovných hodín v kalendárnom mesiaci.

16	Ďalšie podmienky poskytovania služieb 

16.1	Komunikácia medzi verejným obstarávateľom a Poradcom bude uskutočňovaná písomnou formou, ak nebude dohodnuté inak. Za dodržanie písomnej formy sa považuje aj správa elektronickej pošty, po doručení potvrdenia príjemcu o prijatí.

16.2	Štúdia uskutočniteľnosti ako aj výsledky poradenských služieb budú odovzdané v slovenskom a anglickom jazyku. Akákoľvek ďalšia komunikácia medzi verejným obstarávateľom a Poskytovateľom bude uskutočňovaná v slovenskom a v prípade potreby aj anglickom jazyku.

16.3	Poradca bude poskytovať poradenské činnosť s odbornou starostlivosťou s cieľom čo najefektívnejšieho dosiahnutia cieľov stanovených verejným obstarávateľom.

16.4	Poradca je povinný pri poskytovaní poradenských služieb postupovať v súlade so všeobecne záväznými právnymi predpismi. Poradca je povinný pri poskytovaní poradenských služieb zohľadniť prípadné zmeny príslušnej legislatívy, ktorá má vplyv na poskytovanie poradenských služieb a postupovať podľa písomných pokynov verejného obstarávateľa špecifikovaných v zadaní.

16.5	Poradca sa zaväzuje poskytovať verejnému obstarávateľovi všetky výstupy, vyplývajúce z poskytovania služieb písomne a na elektronických nosičoch. Tým nie je dotknuté právo verejného obstarávateľa požadovať inú formu výstupu poradenských služieb.

17	Poistenie

17.1	Uchádzač (v prípade ak bude uchádzačom skupina dodávateľov, každý člen skupiny) bude počas celej doby platnosti a účinnosti Zmluvy povinný mať uzatvorenú poistnú zmluvu pre poistenie zodpovednosti za škodu pri výkone povolania vo výške minimálne 3.000.000,00 EUR (tri milióny euro) pre každú poistnú udalosť. 

17.2	Originál platnej poistnej zmluvy (zmlúv) bude neoddeliteľnou prílohou č. 7 Zmluvy na realizáciu predmetu zákazky.

17.3	Uchádzač bude povinný predložiť platnú poistnú zmluvu (zmluvy) v rámci procesu uzatvárania Zmluvy podľa § 45 ods. 9 ZVO.  

ČASŤ C. Spôsob určenia ceny

1	Cena za predmet zákazky podľa časti B.  Opis predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa tento vykonáva.

2	Uchádzač musí v ponuke uviesť cenu celého predmetu zákazky, t.j. cenu všetkých ponúkaných služieb. Cena musí zahŕňať všetky náklady súvisiace s poskytnutím predmetu zákazky opísaného v časti B. Opis predmetu zákazky.

3	Uchádzač uvedie (i) cenu za vypracovanie Štúdie uskutočniteľnosti a (ii) hodinové sadzby za poskytovanie súvisiacich služieb technického, finančno-ekonomického a právneho poradenstva. 

4	Cena za vypracovanie štúdie uskutočniteľnosti (Položka č.1 predmetu zákazky) bude stanovená ako cena pevná. V prípade ak bude na strane uchádzača viac subjektov (členov skupiny dodávateľov), uvedie uchádzač v ponuke (vyjadrený výškou jeho časti odmeny) podiel každého člena skupiny na celkovej cene za vypracovanie Štúdie uskutočniteľnosti.

5	Cena za poradenské služby (Položka č. 2 predmetu zákazky) bude stanovená ako súčet pevných jednotkových cien jednotlivých poradenských služieb vynásobených ich predpokladaným množstvom (v súlade s Časťou G. Cenová tabuľka – Položkový rozpočet). Verejný obstarávateľ určil, že maximálna cena za poradenské služby je 216 000 EUR bez DPH, a táto nebude počas plnenia Zmluvy prekročená. 

6	V cene musia byť zahrnuté aj všetky ďalšie výdavky spojené s vypracovaním Štúdie uskutočniteľnosti a poskytovaním poradenských služieb, a to najmä ale nie len: (i) náhrada za stratu času pri úkonoch poradenskej služby vykonávaných v mieste, ktoré nie je sídlom uchádzača za čas strávený cestou do tohto miesta a späť, (ii) výdavky na stravné, ubytovanie a cestovné výdavky členov tímu uchádzača zo zahraničia do miesta poskytovania poradenských služieb a (iii) odplaty za poskytnutie licencie za používanie autorského diela, ak také bude výsledkom plnenia zmluvy na realizáciu predmetu zákazky.

7	Hodnotená bude celková predpokladaná cena predmetu zákazky, určená ako súčet pevnej ceny za  vypracovanie Štúdie uskutočniteľnosti a predpokladanej ceny za poradenské služby (v súlade s Časťou G. Cenová tabuľka – Položkový rozpočet).

8	Cenu za predmet zákazky uchádzač stanoví na základe uvedeného množstva vrátane všetkých nákladov spojených s poskytovaním predmetu zákazky. Uchádzač nebude oprávnený požadovať akúkoľvek inú úhradu za prípadné dodatočné náklady, ktoré si opomenul započítať do ceny predmetu zákazky. Pri tvorbe cien musí uchádzač zohľadniť primeranosť ich stanovenia na základe jemu vzniknutých nákladov a primeranosť zisku.

9	Ak je uchádzač platiteľom dane z pridanej hodnoty (ďalej len „DPH“), uvedie navrhovanú celkovú cenu, ako aj jednotkové ceny podľa tejto časti v zložení:

a)	navrhovaná zmluvná cena bez DPH,
b)	sadzba DPH a výška DPH,
c)	navrhovaná zmluvná cena vrátane DPH.

Hodnotená bude cena vrátane DPH.

10	Ak uchádzač z Európskej únie nie je registrovaným platiteľom DPH v Slovenskej republike, uvedie navrhovanú zmluvnú cenu bez DPH. Na skutočnosť, že nie je platiteľom DPH upozorní. K takto navrhovanej zmluvnej cene bez DPH komisia na vyhodnotenie ponúk pripočíta výšku DPH, ktorú by verejný obstarávateľ prijatím jeho ponuky bol povinný zaplatiť podľa § 7a ods. 1 zákona č. 222/2004 Z. z. o dani z pridanej hodnoty v znení neskorších predpisov. Hodnotená bude cena vrátane DPH.

11	Ak ponuku predloží uchádzač z tretieho štátu, ktorý sa nenachádza na území Európskej únie a nie je registrovaným platiteľom DPH v Slovenskej republike a vzťahuje sa na neho iný daňový režim,  zmluvnú cenu uvedie v súlade s týmto režimom, vrátane uvedenia osoby povinnej zaplatiť DPH a referencie na príslušnú právnu úpravu (napríklad medzinárodná zmluva a národný vykonávací predpis). Hodnotená bude cena stanovená súčtom navrhovanej zmluvnej ceny a všetkých daní a platieb, ktoré by verejný obstarávateľ prijatím jeho ponuky bol povinný zaplatiť.

12	Cenu ponúkaného predmetu zákazky predloží uchádzač vyplnením tabuľky „Cenová tabuľka – položkový rozpočet“, ktorej vzor tvorí obsah časti G. Cenová tabuľka – položkový rozpočet (vzor) týchto súťažných podkladov. V prípade, že uchádzač spĺňa podmienky uvedené v bode 10 alebo 11 vyššie, obsah tabuľky primerane prispôsobí.

ČASŤ D. Podmienky účasti uchádzačov

Splnenie podmienky účasti možno preukázať čestným vyhlásením uchádzača, pričom doklady, preukazujúce splnenie podmienok účasti predkladá verejnému obstarávateľovi úspešný uchádzač alebo uchádzači podľa § 44 ods. 1 ZVO v čase a spôsobom určeným verejným obstarávateľom. Všetky predložené doklady musia odrážať skutočný stav v čase, v ktorom uchádzač predložil ponuku do verejnej súťaže. 

Čestné vyhlásenie predložené uchádzačom podľa § 32 ods. 11 ZVO musí obsahovať jednoznačnú informáciu, ktorú podmienku účasti ním uchádzač preukazuje a tiež ako predmetnú podmienku uchádzač spĺňa. To znamená, že v ňom uchádzač musí uviesť aj informácie požadované verejným obstarávateľom na splnenie predmetnej podmienky (napr.: v prípade podmienky uvedenej v bode 3.1 Časti D. týchto súťažných podkladov uvedenie uchádzač v čestnom vyhlásení zoznam poskytnutých služieb so všetkými požadovanými informáciami ako sú potvrdenia o kvalite poskytnutia služieb s uvedením cien, odberateľov, lehôt dodania a predmetu dodávky, a ak bude splnená podmienka v zmysle § 44 ods. 1 ZVO, tak preukáže informácie uvedené v čestnom vyhlásení potvrdeniami odberateľov). Verejný obstarávateľ odporúča uchádzačom použiť na vypracovanie čestného vyhlásenia vzor, ktorý tvorí prílohu č. 2 týchto súťažných podkladov. 

V prípade ak uchádzač na splnenie podmienok § 27 a/alebo § 28 až § 30 ZVO využíva zdroje alebo kapacity inej osoby, musí túto skutočnosť uviesť v ponuke a zároveň v ponuke predložiť zmluvu podľa § 27 ods. 2 ZVO, resp.                     § 28 ods. 2 ZVO, a to bez ohľadu na to, či na preukázanie splnenia dotknutých podmienok účasti využíva ustanovenie § 32 ods. 11 ZVO.

1	Osobné postavenie uchádzačov

1.1	Verejnej súťaže sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 26 ods. 1 ZVO. 

1.2	Uchádzač preukazuje splnenie uvedených podmienok osobného postavenia nasledovnými dokladmi: (pokiaľ uchádzač nie je zapísaný do zoznamu podnikateľov, doklady môžu byť v ponuke nahradené aj čestným vyhlásením v zmysle § 32 ods. 11 ZVO):

1.2.1	Výpis z registra trestov nie starší ako 3 mesiace ako potvrdenie o tom, že nebol on ani jeho štatutárny orgán, ani člen štatutárneho orgánu právoplatne odsúdený za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej  činnosti, za trestný čin založenia, zosnovania a podporovania zločineckej skupiny, alebo za trestný čin založenia, zosnovania alebo podporovania teroristickej skupiny alebo za trestný čin terorizmu a niektorých foriem účasti na terorizme.

1.2.2	Výpis z registra trestov nie starší ako tri mesiace ako potvrdenie o tom, že uchádzač (fyzická osoba), ani jeho štatutárny orgán, ani člen štatutárneho orgánu, nebol právoplatne odsúdený za trestný čin, ktorého skutková podstata súvisí s podnikaním.

1.2.3	Potvrdenie príslušného súdu alebo rovnocenný doklad vydaný príslušným súdom, alebo správnym orgánom v krajine svojho sídla nie staršie ako 3 mesiace o tom, že naňho nebol vyhlásený konkurz, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku, podľa zákonov a predpisov platných v krajine jeho sídla.

1.2.4	Potvrdenie príslušného úradu nie staršie ako 3 mesiace o tom, že nemá v krajine svojho sídla evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie, ktoré sa vymáhajú výkonom rozhodnutia (v SR potvrdenie Sociálnej poisťovne, zdravotnej poisťovne).

1.2.5	Potvrdenie miestne príslušného daňového úradu nie staršie ako 3 mesiace o tom, že uchádzač nemá  v krajine svojho sídla evidované daňové nedoplatky, ktoré sa vymáhajú výkonom rozhodnutia.

1.2.6	Doklad o oprávnení dodávať tovar, poskytovať službu, uskutočňovať stavebné práce vo vzťahu aspoň k jednému predmetu zákazky, na ktorú predkladá uchádzač ponuku.

1.2.7	Čestné vyhlásenie o tom, že uchádzač nemá právoplatne uložený zákaz účasti vo verejnom obstarávaní alebo nie je osobou, 
1.2.7.1	ktorej spoločníkom, známym akcionárom, ktorý vlastní najmenej 34 % akcií tejto spoločnosti alebo členom, alebo ktorej štatutárnym orgánom, členom štatutárneho orgánu, prokuristom alebo ovládajúcou osobou je osoba, ktorá má právoplatne uložený zákaz účasti vo verejnom obstarávaní,
1.2.7.2	ktorej spoločníkom, známym akcionárom, ktorý vlastní najmenej 34 % akcií tejto spoločnosti alebo členom, alebo ktorej štatutárnym orgánom, členom štatutárneho orgánu, prokuristom alebo ovládajúcou osobou je osoba, ktorá je alebo v čase, kedy prebiehalo verejné obstarávanie vo vzťahu ku ktorému bol právoplatne uložený zákaz účasti vo verejnom obstarávaní, bola
1.2.7.2.1	spoločníkom, známym akcionárom, ktorý vlastní najmenej 34 % akcií tejto spoločnosti alebo členom, alebo ktorej štatutárnym orgánom, členom štatutárneho orgánu, prokuristom alebo ovládajúcou osobou osoby, ktorá má právoplatne uložený zákaz účasti vo verejnom obstarávaní,
1.2.7.2.2	právnym nástupcom osoby, ktorá mala v čase, kedy k nástupníctvu došlo, právoplatne uložený zákaz účasti vo verejnom obstarávaní,
1.2.7.3	ktorá sa stala právnym nástupcom osoby, ktorá mala v čase, kedy k nástupníctvu došlo, právoplatne uložený zákaz účasti vo verejnom obstarávaní.

1.2.8	Čestné vyhlásenie o tom, že uchádzač nemá nesplnenú povinnosť vyplatenia odmeny alebo odplaty zo zmluvy s osobou, ktorá je alebo bola subdodávateľom vo vzťahu k zákazke, zadanej podľa ZVO, ktorá sa vymáha výkonom rozhodnutia.

1.2.9	Čestné vyhlásenie o tom, že uchádzač nemá nesplnenú povinnosť vyplatenia mzdy, platu alebo inej odmeny za prácu, náhrady mzdy alebo odstupného, na ktorých vyplatenie má zamestnanec nárok, ktoré sa vymáhajú výkonom rozhodnutia.

Odôvodnenie potreby a primeranosti podmienok: Povinnosť bezvýhradne splniť všetky vyššie uvedené podmienky osobného postavenia vyplýva priamo zo ZVO. Uvedená skutočnosť odôvodňuje ich potrebu a primeranosť.

1.3	Spôsob preukázania splnenia podmienok § 26 ods. 1 ZVO: plnenie podmienky § 26 ZVO môže byť preukázané predložením platného potvrdenia úradu o zapísaní do zoznamu podnikateľov podľa § 128 ods.1 ZVO, pričom platí, žena preukázanie splnenia podmienok účasti týkajúcich sa osobného postavenia:

1.3.1	Uchádzač zapísaný v zozname podnikateľov podľa predpisov účinných od 1. júla 2013 (t.j. podnikateľ, ktorý o zapísanie do zoznamu podnikateľov požiadal po 30.6.2013 a ktorému Úrad pre verejné obstarávanie vydal výpis zo zoznamu podnikateľov vo forme elektronického odpisu) nemusí vo svojej ponuke nemusí predložiť žiadne doklady na preukázanie splnenia podmienok účasti týkajúcich sa osobného postavenia podľa § 26 ods. 2 ZVO,
1.3.2	Uchádzač zapísaný v zozname podnikateľov podľa predpisov účinných do 30.6.2013 2013 (t.j. podnikateľ, ktorý o zapísanie do zoznamu podnikateľov požiadal do 30.6.2013 a ktorému Úrad pre verejné obstarávanie vydal potvrdenie o zapísaní do zoznamu podnikateľov v listinnej podobe) nemusí vo svojej ponuke predložiť toto potvrdenie, avšak je potrebné, aby do ponuky predložil nasledovné doklady (doklad podľa bodu 1.3.2.3 predkladá uchádzač iba v prípade, ak jeho potvrdenie nepreukazuje splnenie podmienky účasti podľa § 26 ods. 1 písm. h) ZVO):
1.3.2.1	čestné vyhlásenie, že nemá nesplnenú povinnosť vyplatenia odmeny alebo odplaty zo zmluvy s osobou, ktorá je alebo bola subdodávateľom vo vzťahu k zákazke, zadanej podľa tohto zákona, ktorá sa vymáha výkonom rozhodnutia,
1.3.2.2	čestné vyhlásenie, že nemá nesplnenú povinnosť vyplatenia mzdy, platu alebo inej odmeny za prácu, náhrady mzdy alebo odstupného, na ktorých vyplatenie má zamestnanec nárok, ktoré sa vymáhajú výkonom rozhodnutia.
1.3.2.3	čestné vyhlásenie, že nemá uložený zákaz účasti vo verejným obstarávaní a nie je osobou,
a)	ktorej spoločníkom, známym akcionárom, ktorý vlastní najmenej 34 % akcií tejto spoločnosti alebo členom, alebo ktorej štatutárnym orgánom, členom štatutárneho orgánu, prokuristom alebo ovládajúcou osobou je osoba, ktorá má právoplatne uložený zákaz účasti vo verejnom obstarávaní,
b)	ktorej spoločníkom, známym akcionárom, ktorý vlastní najmenej 34 % akcií tejto spoločnosti alebo členom, alebo ktorej štatutárnym orgánom, členom štatutárneho orgánu, prokuristom alebo ovládajúcou osobou je osoba, ktorá je alebo v čase, kedy prebiehalo verejné obstarávanie vo vzťahu ku ktorému bol právoplatne uložený zákaz účasti vo verejnom obstarávaní, bola 
i.	spoločníkom, známym akcionárom, ktorý vlastní najmenej 34 % akcií tejto spoločnosti alebo členom, alebo ktorej štatutárnym orgánom, členom štatutárneho orgánu, prokuristom alebo ovládajúcou osobou osoby, ktorá má právoplatne uložený zákaz účasti vo verejnom obstarávaní,
ii.	právnym nástupcom osoby, ktorá mala v čase, kedy k nástupníctvu došlo, právoplatne uložený zákaz účasti vo verejnom obstarávaní,
c)	ktorá sa stala právnym nástupcom osoby, ktorá mala v čase, kedy k nástupníctvu došlo, právoplatne uložený zákaz účasti vo verejnom obstarávaní.
1.3.3	Uchádzač, ktorý nie je zapísaný v zozname podnikateľov, predloží na preukázanie podmienok účasti osobného postavenia doklady uvedené v bode 1.2 tejto časti súťažných podkladov.

1.4	Všetky doklady musia odrážať skutočný stav v čase, v ktorom sa uchádzač zúčastňuje verejnej súťaže. 

1.5	Ak uchádzač alebo záujemca nemá sídlo v Slovenskej republike a krajina jeho sídla nevydáva niektoré                  z dokladov uvedených vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v krajine jeho sídla.

1.6	Ak má uchádzač alebo záujemca sídlo v členskom štáte inom ako Slovenská republika a právo tohto členského štátu neupravuje inštitút čestného vyhlásenia, možno ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v krajine pôvodu alebo v krajine sídla uchádzača alebo záujemcu.

2	Finančné a ekonomické postavenie uchádzačov

Verejnej súťaže sa môže zúčastniť len ten, kto spĺňa nižšie stanovené požiadavky na preukázanie svojho finančného a ekonomického postavenia. Pre preukázanie splnenia uvedených podmienok predloží uchádzač v ponuke nasledovné doklady (môžu byť v ponuke nahradené aj čestným vyhlásením v zmysle § 32 ods. 11 ZVO):
 	
2.1	Vyjadrenie banky alebo pobočky zahraničnej banky, ktorým môže byť prísľub banky alebo pobočky zahraničnej banky o poskytnutí úveru, prípadne vyjadrenie banky o schopnosti plniť finančné záväzky. Doklad musí byť v originálnom vyhotovení alebo úradne overenou kópiou týchto dokumentov. 

Minimálna požadovaná úroveň štandardu: Kladné vyjadrenie banky alebo pobočky zahraničnej banky, v ktorom musí byť uvedené, že za obdobie posledných troch rokov nebol uchádzač v nepovolenom debete a je schopný plniť svoje záväzky voči banke (dodržuje splátkový kalendár v prípade splácania úveru a pod.). Uchádzač tiež predloží čestné vyhlásenie podpísané osobou oprávnenou konať v mene uchádzača, v ktorom uchádzač vyhlási, že nemá otvorený účet a záväzky v inej banke/bankách okrem tej/tých, od ktorej/ktorých predložil vyjadrenie banky.

Odôvodnenie potreby a primeranosti podmienky: Stanovenie podmienky vyplýva z potreby aspoň minimálneho overenia finančnej situácie a spoľahlivosti uchádzača (jeho schopnosti plniť finančné záväzky). Primeranosť podmienky vyplýva jednak z výšky predpokladanej hodnoty zákazky a tiež skutočnosti, že jej obsahom je len poskytnutie základných informácii o uchádzačovi. 

2.2	Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi preukázať, že pri plnení zmluvy bude môcť reálne disponovať so zdrojmi osoby, ktorej postavenie využíva na preukázanie finančného a ekonomického postavenia. Túto skutočnosť preukazuje uchádzač písomnou zmluvou uzavretou s touto osobou, obsahujúcou záväzok osoby, ktorej zdrojmi mieni preukázať svoje finančné a ekonomické postavenie, že táto osoba poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia musí spĺňať podmienky účasti podľa § 26 ods. 1 ZVO vo vzťahu k tej časti predmetu zákazky, na ktorú boli zdroje záujemcovi alebo uchádzačovi poskytnuté, čo preukáže v súlade s podmienkami bodu 1 tejto časti súťažných podkladov. Ak uchádzač preukázal finančné a ekonomické postavenie zdrojmi inej osoby a počas trvania zmluvy, koncesnej zmluvy alebo rámcovej dohody dôjde k plneniu, ktorého sa toto preukázanie týka, uchádzač je oprávnený toto plnenie poskytnúť len sám, alebo prostredníctvom tej osoby, písomnou zmluvou s ktorou toto postavenie preukázal; možnosť zmeny subdodávateľa tým nie je dotknutá.
3	Technická alebo odborná spôsobilosť uchádzačov

Verejnej súťaže sa môže zúčastniť len ten, kto spĺňa nižšie stanovené požiadavky na preukázanie svojej technickej alebo odbornej spôsobilosti. Pre preukázanie splnenia týchto podmienok predloží uchádzač v ponuke nasledovné doklady (môžu byť v ponuke nahradené aj čestným vyhlásením v zmysle § 32 ods. 11 ZVO):

3.1	V súlade s ustanovením § 28 ods. 1 písm. a) ZVO uchádzač predloží zoznam poskytnutých služieb rovnakého alebo podobného charakteru a zložitosti, ako je predmet zákazky za predchádzajúce tri roky, t.j. 2010, 2011 a 2012 (ďalej „relevantné obdobie“) doplnený potvrdeniami o kvalite poskytnutia služieb                      s uvedením cien, lehôt dodania a odberateľov, ak odberateľom:

1.	bol verejný obstarávateľ alebo obstarávateľ podľa ZVO, dokladom je referencia, (referenciou sa rozumie aj potvrdenie tohto verejného obstarávateľa alebo obstarávateľa),

2.	bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich dodaní, doplneným dokladom, preukazujúcim ich dodanie alebo zmluvný vzťah, na základe ktorého boli dodané.

Minimálna požadovaná úroveň štandardu: 

Zoznam poskytnutých služieb musí obsahovať minimálne nasledovné zákazky, realizované v relevantnom období, na poskytnutie technických služieb, finančno-ekonomických služieb a právnych služieb v oblasti týkajúcej sa predmetu zákazky, pričom:

3.1.1	Zoznam poskytnutých služieb vo vzťahu k  službám technického poradenstva musí obsahovať minimálne nižšie uvedené zákazky realizované v relevantnom období:
 
3.1.1.1	najmenej dve zákazky, ktorých predmetom bolo poskytnutie poradenských služieb                    v oblasti abstraktného a nákladovo-prínosového (cost-benefit) modelovania                        a vyhodnocovania veľkých projektov na budovanie nových alebo rekonštrukciu existujúcich nemocníc, pričom hodnota každého projektu bola min. 75 mil. EUR bez DPH a hodnota každej zákazky bola min. 50 tis. EUR bez DPH;
3.1.1.2	najmenej dve zákazky na poskytnutie poradenských služieb v oblasti zdravotníckych inovácií a inovatívnych modelov zdravotnej starostlivosti, pričom aspoň z nich musí korešpondovať so zámerom MZ SR vybudovať univerzitnú nemocnicu s rozsahom funkcií opísanom v časti B. súťažných podkladov (zdravotná starostlivosť, vzdelávanie, veda a výskum) a pričom hodnota každého projektu alebo jeho ekonomického dopadu bola minimálne 75 mil. EUR bez DPH a hodnota každej zákazky (pozn. dohodnutá odmena) bola minimálne 50 tis. EUR bez DPH;
3.1.1.3	najmenej dve zákazky na poskytnutie poradenských služieb v oblasti plánovania budúcich potrieb zdravotnej starostlivosti, pričom hodnota každého projektu alebo jeho ekonomického dopadu bola minimálne 75 mil. EUR bez DPH a hodnota každej zákazky bola minimálne 50 tis. EUR bez DPH;
3.1.1.4	najmenej dva výskumné projekty v oblasti funkčného a logistického plánovania a dizajnu nemocníc, pričom hodnota každého výskumného projektu bola minimálne 100 tis. EUR bez DPH;
3.1.1.5	najmenej dva výskumné projekty v oblasti technického návrhu a/alebo udržateľnosti zdravotníckych zariadení, pričom minimálna hodnota každého výskumného projektu bola minimálne 100 tis. EUR bez DPH;
3.1.1.6	najmenej dva výskumné projekty v oblasti zdravotníckych inovácií a inovatívnych modelov zdravotnej starostlivosti, pričom minimálna hodnota každého výskumného projektu bola minimálne 100 tis. EUR bez DPH;
3.1.1.7	najmenej dva výskumné projekty v oblasti budúcich zdravotných potrieb obyvateľstva, pričom hodnota každého výskumného projektu bola minimálne 100 tis. EUR bez DPH;
3.1.1.8	najmenej dva výskumné projekty v oblasti PPP projektov zahŕňajúce analýzu potenciálu príjmov projektu zo zdrojov sektoru zdravotníctva, pričom hodnota každého výskumného projektu bola minimálne 100 tis. EUR bez DPH;
3.1.1.9	najmenej dva výskumné projekty v oblasti analýzy investičných a prevádzkových nákladov počas životného cyklu investícií pri budovaní nových alebo rekonštrukcii existujúcich zdravotníckych zariadení, pričom hodnota každého výskumného projektu bola minimálne 100 tis. EUR bez DPH.

Odôvodnenie potreby a primeranosti podmienky: Podmienka a pre ňu určená minimálna úroveň štandardu vo vzťahu k službám technického poradenstva má preukázať dostatočné skúsenosti uchádzača v segmente poskytovania obstarávaných služieb. Minimálna úroveň štandardu je primeraná, nakoľko (i) požiadavky na predmety poskytnutých služieb sú totožné so základnými úlohami technického poradenstva, (ii) požadovaná výška odmeny za poskytnutie služieb technického  poradenstva za predchádzajúce tri roky nedosahuje ani trojnásobok predpokladanej hodnoty zákazky pre túto položku predmetu zákazky (pozn. verejný obstarávateľ predpokladá, že hodnota služieb technického poradenstva bude tvoriť 20 až 30 % celkovej hodnoty zákazky) a (iii) hodnota ani jedného z požadovaných realizovaných projektov za obdobie predchádzajúcich troch rokov nedosahuje ani 30 % z hodnoty projektu realizácie ktorého sa týka predmet zákazky.

3.1.2	Zoznam poskytnutých služieb vo vzťahu k službám finančno-ekonomického poradenstva musí obsahovať minimálne nižšie uvedené zákazky realizované v relevantnom období:

3.1.2.1	najmenej jednu zákazku, ktorej predmetom bolo poskytovanie poradenských služieb pri projektovom financovaní alebo PPP, pričom investičné výdavky tohto projektu boli najmenej 150 mil. EUR bez DPH;
3.1.2.2	najmenej dve zákazky, predmetom ktorých bolo poskytovanie poradenských služieb vo vzťahu k príprave alebo revízii  finančného modelu za účelom poskytovania dlhového financovania, s výškou dlhu minimálne 50 mil. EUR;
3.1.2.3	najmenej jednu zákazku, predmetom ktorej bolo poskytovanie poradenských služieb vo vzťahu k zaisteniu dlhových prostriedkov tzv. „debt fund raising“, s výškou dlhu minimálne 200 mil. EUR;
3.1.2.4	najmenej jednu zákazku, predmetom ktorej bolo poskytovanie poradenských služieb vo vzťahu k analýze dlhovej kapacity, s hodnotou dlhu minimálne 150 mil. EUR;
3.1.2.5	najmenej jednu zákazku, predmetom ktorej bolo poskytovanie služieb due diligence (finančné a daňové), pričom hodnota obchodu bola najmenej 100 mil. EUR bez DPH, a tento obchod zároveň dosiahol fázu finančnej uzávierky;
3.1.2.6	najmenej jednu zákazku, predmetom ktorej bolo poskytovanie služieb due diligence (finančné a daňové) v oblasti zdravotnej starostlivosti, pričom hodnota obchodu bola najmenej 75 mil. EUR bez DPH, a tento obchod zároveň dosiahol fázu finančnej uzávierky.

Odôvodnenie potreby a primeranosti podmienky: Podmienka a pre ňu určená minimálna úroveň štandardu vo vzťahu k službám finančno-ekonomického poradenstva má preukázať dostatočné skúsenosti uchádzača v segmente poskytovania obstarávaných služieb. Minimálna úroveň štandardu je primeraná, nakoľko požiadavky na predmety poskytnutých služieb sú totožné so základnými úlohami finančno-ekonomického poradcu (predmetom zákazky je najmä, ale nie len, analýza podrobných poznatkov o súčasnom podnikateľskom modeli za účelom vytvorenia ekonomických modelov novej nemocnice, vrátane modelu verejnej nemocnice a PPP modelu). Požadované skúsenosti (referencie) sú primerané aj z pohľadu požadovaných finančných objemov realizovaných projektov/obchodov, nakoľko predmetom zákazky sú poradenské služby súvisiace s projektovým financovaním v objeme 250 mil. EUR bez DPH, t.j. pôjde o veľký objem investičných výdavkov, pričom sa predpokladá, že min. tretina investičných výdavkov bude financovaná z úverových zdrojov. 

3.1.3	Zoznam poskytnutých služieb vo vzťahu k službám právneho poradenstva musí obsahovať minimálne nižšie uvedené zákazky realizované v relevantnom období:

3.1.3.1	minimálne 3 zákazky, predmetom ktorých bolo poskytovanie právneho poradenstva pri fúziách a akvizíciách na strane kupujúceho alebo predávajúceho v oblasti zlučovania, predaja, akvizície alebo privatizácie spoločností (transakcie s realizovaným a ukončeným prevodom vlastníctva) v Slovenskej republike alebo iných členských štátoch Európskej únie, pričom hodnota aspoň jedného obchodu bola najmenej 20.000.000,- EUR bez DPH.

Odôvodnenie potreby a primeranosti podmienky: Podmienka a pre ňu určená minimálna úroveň štandardu vo vzťahu k službám právneho poradenstva má preukázať dostatočné skúsenosti uchádzača v segmente poskytovania obstarávaných služieb. Minimálna úroveň štandardu je primeraná, nakoľko (i) požiadavky na predmety poskytnutých služieb sú totožné so základným úlohami právneho poradcu a (ii) požadovaná hodnota realizovaného obchodu projektov nedosahuje ani 15 % z hodnoty projektu, realizácie ktorého sa týka predmet zákazky.

3.1.4	Uchádzač uvedie pri každej referenčnej zákazke odkaz na konkrétnu podmienku, ktorej splnenie ňou preukazuje. Uchádzač môže vyššie uvedené podmienky preukázať aj nižším počtom poskytnutých služieb (referenčných zákaziek) ako je požadované, pokiaľ z ich predmetu, zmluvnej ceny, prípadne ďalších skutočností splnenie podmienok jednoznačne vyplynie. V takomto prípade bude uchádzač povinný predložiť informácie o referenčnej zákazke v takom rozsahu a štruktúre, ktoré umožnia nepochybné posúdenie splnenia podmienky, na preukázanie splnenia ktorej sa predkladá.   

3.2	V súlade s ustanovením § 28 ods. 1 písm. g) ZVO uchádzač predloží údaje o vzdelaní a odbornej praxi alebo o odbornej kvalifikácii riadiaceho zamestnanca, osobitne osoby (experta) zodpovednej za poskytnutie obstarávaných služieb.

Minimálna požadovaná úroveň štandardu: 

Uchádzač musí preukázať svoju odbornú spôsobilosť na poskytovanie požadovaných služieb potvrdením  že má k dispozícii nižšie uvedených expertov spĺňajúcich stanovené požiadavky. Nižšie uvedené požiadavky na jednotlivých expertov uchádzač preukáže: 
a)	predložením profesijného životopisu, s minimálnym obsahom:
•	meno a priezvisko experta,
•	štátna príslušnosť,
•	dosiahnuté vzdelanie,
•	akademický titul,
•	jazykové znalosti,
•	súčasná pracovná pozícia,
•	kvalifikácia vzťahujúca sa k predmetu zákazky,
•	prehľad profesijnej praxe vzťahujúcej sa k plneniu predmetu obstarávania,
•	vlastnoručný podpis experta.
b)	predložením dokladu (originálu alebo úradene osvedčenej kópie) o najvyššom dosiahnutom vzdelaní experta (vo vzťahu k požiadavke na vzdelanie príslušného experta),
c)	predložením, príslušným expertom podpísaného, čestného vyhlásenia experta o dostupnosti                       a pripravenosti podieľať sa na realizácií zákazky,
d)	predložením, uchádzačom podpísaného čestného vyhlásenia, o využití experta pri realizácií projektu, ktorý je predmetom zákazky,
e)	v prípade, ak uchádzač nie je súčasným zamestnávateľom príslušného experta, predložením zmluvy uzavretej medzi uchádzačom a expertom (v zmysle bodu 3.4) o využití odborných kapacít experta pri plnení zmluvy uchádzačom, ak sa stane úspešným uchádzačom,
f)	predložením informácií o plneniach (zmluvách/projektoch) na realizácii ktorých sa expert podieľal, preukazujúcich jeho odbornú spôsobilosť a prax (ďalej “praktická skúsenosť“); každá praktická skúsenosť predložená uchádzačom musí obsahovať:  
•	meno a priezvisko príslušného experta, 
•	názov projektu/predmetu plnenia, na ktorom sa príslušný expert podieľal,
•	identifikáciu odberateľa projektu,
•	čas plnenia zmluvy/projektu, t. j. od - do (mesiac, rok),
•	stručný opis predmetu plnenia/projektu tak, aby sa na základe neho dalo overiť splnenie požiadaviek verejného obstarávateľa na preukázanie profesionálnej praktickej skúseností jednotlivých expertov, 
•	stručný popis činností, ktoré príslušný expert zabezpečoval a pracovnú pozíciu, ktorú expert zastával, 
•	identifikáciu a kontaktné údaje (telefón a mail) osoby u ktorej si možno overiť príslušné údaje t.j. konečného odberateľa plnenia/projektu alebo zamestnávateľa, pre ktorého expert činnosť vykonával.
Uchádzač vyššie uvedeným spôsobom preukáže splnenie nasledujúcich minimálnych požiadaviek na expertov č. 1 až č. 8: 

3.2.1	Expert č. 1 – Expert na modelovanie nemocníc
a)	ukončené vysokoškolské vzdelanie min. 2. stupňa v inžinierskom, architektonickom alebo ekonomickom odbore;
b)	najmenej desať rokov skúseností v oblasti modelovania nemocníc;
c)	najmenej tri praktické skúsenosti z konzultačných a výskumných projektov v oblasti plánovania budúcich potrieb zdravotnej starostlivosti. Uchádzač musí preukázať, že expert v projektoch pracoval ako konzultant a aspoň v jednom ako vedec vykonávajúci vyhodnocovanie budúcej potreby zdravotnej starostlivosti založené na demografických a iných trendoch. 
d)	najmenej tri praktické skúsenosti z konzultačných a výskumných projektov v oblasti abstraktného funkčného a priestorového modelovania a vyhodnocovania návrhov nových alebo rekonštrukcie existujúcich nemocníc. Uchádzač musí preukázať, že expert v projektoch pracoval ako konzultant                a aspoň v jednom projekte ako vedec vykonávajúci modelovanie a vyhodnocovanie kvality                            a primeranosti účelu priestorových návrhov za účelom naplnenia funkčných požiadaviek; 
e)	najmenej tri praktické skúsenosti z konzultačných a výskumných projektov v oblasti analýzy investičných a prevádzkových nákladov počas životného cyklu investícií a analýzy ekonomických modelov zdravotníckych nehnuteľností. Uchádzač musí preukázať, že expert v projektoch pracoval ako konzultant a aspoň v jednom ako vedec vykonávajúci modelovanie plánovaných nákladov počas životnosti investícií v súvislosti s navrhovaním novej alebo rekonštrukciou existujúcej zdravotníckej infraštruktúry, vyhodnocovania správnosti nákladových kalkulácií pre navrhovanie novej alebo regeneráciu existujúcej zdravotníckej infraštruktúry ako aj modelovanie a vyhodnocovanie uskutočniteľnosti a vhodnosti ekonomických modelov v oblasti návrhov na budovanie novej alebo rekonštrukciu existujúcej zdravotníckej infraštruktúry. 

Odôvodnenie potreby a primeranosti podmienky: Podmienka a pre ňu určená minimálna úroveň štandardu má preukázať dostatočné odborné znalosti experta, ktorý sa bude podieľať na realizácii služieb tvoriacich predmet zákazky. Minimálna požadovaná odborná úroveň je stanovená tak aby garantovala dostatočné skúsenosti a znalosti zodpovedného experta pre oblasť modelovania nemocníc vo vzťahu k obsahu a zložitosti predmetu zákazky. Investícia do novej nemocnice v Bratislave UNB bude formujúca pri zmene paradigmy poskytovania starostlivosti v meste, širšom regióne, republike aj mimo nej. Vláda SR sa pri svojom rozhodovaní o jednej z najvýznamnejších investícií v histórii slovenského zdravotníctva bude opierať predovšetkým o výsledky obstarávanej štúdie uskutočniteľnosti.  
Z uvedených dôvodov musí byť štúdia uskutočniteľnosti pevne ukotvená v najnovších medzinárodných trendoch a výskume v oblasti zdravotných systémov a nemocničného dizajnu.
Verejný obstarávateľ má záujem obstarať poradcu disponujúceho expertom, ktorý sa problematikou zaoberá dlhodobo, disponuje skúsenosťami a hĺbkovými znalosťami na úrovni súčasného stavu poznania v špecifických oblastiach plánovania budúcich potrieb zdravotnej starostlivosti, abstraktného funkčného a priestorového modelovania nemocníc a tiež analýzy  a ekonomického modelovania investičných a prevádzkových nákladov zdravotníckych zariadení, ktorý vie vyhodnotiť poznatky                    z realizovaných obdobných projektov v minulosti, správne odhadnúť budúce trendy a je vďaka tomu schopný kriticky posúdiť realizovateľnosť zámeru verejného obstarávateľa. 

3.2.2	Expert č. 2 – Expert na organizáciu a riadenie sektoru zdravotníctva
a)	ukončené vysokoškolské vzdelanie min. 2. stupňa v oblasti ekonómie, zdravotníckej ekonómie, zdravotníckej politiky, zdravotných a sociálnych vied alebo porovnateľných akademických disciplínach;
b)	minimálne desať rokov skúseností v oblasti organizácie a riadenia v sektore zdravotníctva. Uchádzač  musí preukázať skúsenosti z riadenia interdisciplinárneho projektového tímu;
c)	najmenej päť praktických skúsenosti z konzultačných a výskumných projektov v oblasti zdravotníckych inovácií a inovatívnych modelov zdravotnej starostlivosti. Uchádzač musí preukázať, že expert                     v projektoch pracoval ako konzultant a aspoň v jednom ako vedec poskytujúci expertné poradenstvo pre klientov alebo zadávateľov/prijímateľov výskumných úloh. Uchádzač musí preukázať, že minimálne pri troch projektoch vykonával expert úlohy na úrovni vedenia projektu.
d)	najmenej päť praktických skúsenosti z konzultačných a/alebo výskumných projektov v oblasti zdravotníckej infraštruktúry a technológií. Uchádzač musí preukázať, že expert v projektoch pracoval ako konzultant a aspoň v jednom ako vedec. 

Odôvodnenie potreby a primeranosti podmienky: Podmienka a pre ňu určená minimálna úroveň štandardu má preukázať dostatočné odborné znalosti experta, ktorý sa bude podieľať na realizácii služieb tvoriacich predmet zákazky. Minimálna požadovaná odborná úroveň je stanovená tak, aby garantovala dostatočné skúsenosti a znalosti zodpovedného experta pre organizácie a riadenia sektoru zdravotníctva vo vzťahu k obsahu a zložitosti predmetu zákazky. Verejný obstarávateľ má záujem obstarať poradcu disponujúceho expertom, ktorý sa problematikou zaoberá dlhodobo, disponuje skúsenosťami a hĺbkovými znalosťami na úrovni súčasného stavu poznania v špecifických oblastiach organizácie a riadenia v sektore zdravotníctva, zdravotníckych inovácií a inovatívnych modelov zdravotnej starostlivosti a zdravotníckej infraštruktúry a technológií, ktorý vie vyhodnotiť poznatky z realizovaných obdobných projektov v minulosti, správne odhadnúť budúce trendy a je vďaka tomu schopný kriticky posúdiť realizovateľnosť zámeru verejného obstarávateľa.

3.2.3	Expert č. 3 – Projektový manažér pre oblasť finančno-ekonomického poradenstva
a)	ukončené vysokoškolské vzdelanie min. 2. stupňa ekonomického zamerania; túto podmienku uchádzač preukáže dosiahnutým univerzitným vzdelaním experta;
b)	preukázateľné skúsenosti z projektového riadenia tímu viac než 10 ľudí;
c)	najmenej pätnásť rokov skúseností v oblasti finančného poradenstva, v súlade s príslušným právnym poriadkom;
d)	najmenej jedna praktická skúsenosť s PPP alebo projektovým financovaním s úrovňou investičných výdavkov v hodnote najmenej 150 mil. EUR bez DPH;
e)	najmenej jedna praktická skúsenosť s  prípravou alebo preskúmaním štúdie uskutočniteľnosti, indikatívneho prieskumu trhu, finančného modelovania, prípravy dokumentácie výberového konania a vedenie procesu výberového konania so súkromnými partnermi v súvislosti s výstavbou alebo modernizáciou nemocnice formou PPP, kde investičné výdavky tohto projektu boli najmenej 50 mil. EUR bez DPH;
f)	najmenej tri praktické skúsenosti s realizáciou poradenského projektu, ktoré zahŕňajú  prípravu alebo revíziu  finančného modelu za účelom poskytovania dlhového financovania s minimálnou výškou dlhu 50 mil. EUR);
g)	najmenej jedna praktická skúsenosť s realizáciou poradenského projektu vo vzťahu k zaisteniu dlhového financovania, tzv. debt fund raising, s celkovou hodnotou minimálneho dlhu 200 mil. EUR;
h)	najmenej dve praktické skúsenosti s realizáciou poradenského projektu vo vzťahu k debt capacity assessments, s celkovou hodnotou minimálneho dlhu 150 mil. EUR.

Odôvodnenie potreby a primeranosti podmienky: Podmienka a pre ňu určená minimálna úroveň štandardu má preukázať dostatočné odborné znalosti experta, ktorý sa bude podieľať na realizácii služieb tvoriacich predmet zákazky. Minimálna požadovaná odborná úroveň je stanovená tak, aby garantovala dostatočné skúsenosti a znalosti zodpovedného projektového manažéra pre oblasť finančno-ekonomického poradenstva vo vzťahu k obsahu a zložitosti predmetu zákazky.

3.2.4	Expert č. 4 – Ekonomický a finančný expert pre due diligence a sektor zdravotníctva
a)	ukončené vysokoškolské vzdelanie min. 2 stupňa ekonomického zamerania;
b)	preukázateľné skúsenosti z projektového riadenia tímu viac než 10 ľudí;
c)	najmenej desať rokov skúseností v oblasti finančného poradenstva, v súlade s príslušným právnym poriadkom;
d)	najmenej tri praktické skúsenosti so službami due diligence (finančné a daňové), kde hodnota obchodu bola najmenej 100 mil. EUR bez DPH;
e)	najmenej jedna praktická skúsenosť s due diligence (finančné a daňové) v oblasti zdravotnej starostlivosti, kde hodnota obchodu bola najmenej 75 mil. EUR bez DPH a obchod dosiahol fázu finančnej uzávierky;
f)	poskytovanie služieb due diligence (finančné a daňové) v oblasti starostlivosti o hospitalizovaných pacientov najmenej u 3 nemocníc.

Odôvodnenie potreby a primeranosti podmienky: Podmienka a pre ňu určená minimálna úroveň štandardu má preukázať dostatočné odborné znalosti experta, ktorý sa bude podieľať na realizácii služieb tvoriacich predmet zákazky. Minimálna požadovaná odborná úroveň je stanovená tak, aby garantovala dostatočné skúsenosti a znalosti zodpovedného ekonomického a finančného experta pre due diligence a sektor zdravotníctva vo vzťahu k obsahu a zložitosti predmetu zákazky.

3.2.5	Expert č. 5 – Expert pre PPP metodiku a finančné modelovanie
a)	ukončené vysokoškolské vzdelanie min. 2 stupňa ekonomického alebo technického zamerania;
b)	najmenej päť rokov skúseností v službách finančného poradenstva, v súlade s príslušným právnym poriadkom;
c)	najmenej tri praktické skúsenosti s prípravou alebo preskúmaním štúdie uskutočniteľnosti v projektoch obstarávaných formou PPP alebo financovanými formou PF (Project Finance) s minimálnou úrovňou investičných výdavkov 150 mil. EUR bez DPH;
d)	najmenej dve praktické skúsenosti vo vzťahu k analýze dlhovej kapacity s celkovou hodnotou minimálneho dlhu 150 mil. EUR;
e)	najmenej tri praktické skúsenosti s prípravou alebo preskúmaním finančného modelu za účelom poskytnutia dlhového financovania s minimálnou výškou dlhu 50 mil. EUR;
f)	najmenej jedna praktická skúsenosť s  prípravou alebo preskúmaním štúdie uskutočniteľnosti, indikatívneho prieskumu trhu, finančného modelovania, prípravy dokumentácie a vedenia výberového procesu so súkromnými partnermi v súvislosti s výstavbou alebo modernizáciou nemocnice formou PPP, kde investičné výdaje tohto projektu boli najmenej 50 mil. EUR bez DPH.

Odôvodnenie potreby a primeranosti podmienky: Podmienka a pre ňu určená minimálna úroveň štandardu má preukázať dostatočné odborné znalosti experta, ktorý sa bude podieľať na realizácii služieb tvoriacich predmet zákazky. Minimálna požadovaná odborná úroveň je stanovená tak, aby garantovala dostatočné skúsenosti a znalosti zodpovedného experta pre PPP metodiku a finančné modelovanie vo vzťahu                           k obsahu a zložitosti predmetu zákazky.

3.2.6	Expert č. 6 – Právny expert pre oblasť transakčného obchodného práva
a)	ukončené vysokoškolské vzdelanie min. 2. stupňa v odbore právo;
b)	minimálne desať rokov skúseností v oblasti transakčného práva pri zlučovaní, predaji, akvizícii alebo privatizácii spoločností;
c)	minimálne päť praktických skúseností s poskytovaním služby, ktorej predmetom bolo poradenstvo v oblasti transakčného práva pri zlučovaní, predaji, akvizícii alebo privatizácii spoločností, pričom expert bol jedným z vedúcich členov poradenského tímu. 

Odôvodnenie potreby a primeranosti podmienky: Podmienka a pre ňu určená minimálna úroveň štandardu má preukázať dostatočné odborné znalosti experta, ktorý sa bude podieľať na realizácii služieb tvoriacich predmet zákazky. Minimálna požadovaná odborná úroveň je stanovená tak, aby garantovala dostatočné skúsenosti a znalosti zodpovedného právneho experta pre oblasť práva fúzií a akvizícií vo vzťahu                             k obsahu a zložitosti predmetu zákazky.

3.2.7	Expert č. 7 – Právny expert pre zdravotnícky sektor
a)	ukončené vysokoškolské vzdelanie min. 2. stupňa v odbore právo;
b)	minimálne tri roky skúseností v odbore právneho poradenstva pre subjekty v zdravotníckom sektore;
c)	minimálne päť praktických skúseností s poskytovaním služby, ktorej predmetom bolo právne poradenstvo týkajúce sa subjektov poskytujúcich zdravotnú starostlivosť, pričom expert bol jedným z vedúcich členov poradenského tímu. 

Odôvodnenie potreby a primeranosti podmienky: Podmienka a pre ňu určená minimálna úroveň štandardu má preukázať dostatočné odborné znalosti experta, ktorý sa bude podieľať na realizácii služieb tvoriacich predmet zákazky. Minimálna požadovaná odborná úroveň je stanovená tak aby garantovala dostatočné skúsenosti a znalosti zodpovedného právneho experta pre zdravotnícky sektor vo vzťahu k obsahu                                a zložitosti predmetu zákazky.

3.2.8	Expert č. 8 – Právny expert pre oblasť PPP projektov
a)	ukončené vysokoškolské vzdelanie min. 2. stupňa v odbore právo;
b)	minimálne desať rokov skúseností v oblasti poskytovania právneho poradenstva v oblasti obchodného práva;
c)	minimálne tri praktické skúsenosti s poskytovaním služby, ktorej predmetom bolo právne poradenstvo v súvislosti s PPP projektom, pričom expert bol jedným z vedúcich členov poradenského tímu.

Odôvodnenie potreby a primeranosti podmienky: Podmienka a pre ňu určená minimálna úroveň štandardu má preukázať dostatočné odborné znalosti experta, ktorý sa bude podieľať na realizácii služieb tvoriacich predmet zákazky. Minimálna požadovaná odborná úroveň je stanovená tak aby garantovala dostatočné skúsenosti a znalosti zodpovedného právneho experta pre oblasť PPP projektov vo vzťahu k obsahu a zložitosti predmetu zákazky.

3.2.9	Jedna osoba môže slúžiť na preukázanie technickej alebo odbornej spôsobilosti aj vo vzťahu k viacerým expertným pozíciám, avšak uchádzač musí vziať na seba riziko, že s takto zloženým expertným tímom nemusí byť schopný poskytnúť služby tvoriace predmet zákazky v požadovanom čase a kvalite.

3.3	V súlade s ustanovením § 28 ods. 1 písm. k) ZVO uchádzač uvedie podiel plnenia zo zmluvy, ktorý má                     v úmysle zabezpečiť subdodávateľom, spolu s uvedením identifikačných údajov subdodávateľa, ak je známy, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo.

Odôvodnenie potreby a primeranosti podmienky: Informácie o subdodávateľoch majú zabezpečiť predovšetkým prehľad verejného obstarávateľa o subjektoch, ktoré sa budú akýmkoľvek spôsob podieľať na realizácii zákazky. Cieľom verejného obstarávateľa je uistiť sa, že plnenie zmluvy bude zabezpečené spôsobilým zmluvným partnerom v požadovanom rozsahu a kvalite.

3.4	Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí spĺňať podmienky účasti podľa § 26 ods. 1 ZVO vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté, čo preukáže v súlade s podmienkami bodu 1 tejto časti súťažných podkladov. Ak uchádzač preukázal technickú spôsobilosť alebo odbornú spôsobilosť technickými a odbornými kapacitami inej osoby a počas trvania zmluvy, koncesnej zmluvy alebo rámcovej dohody dôjde k plneniu, ktorého sa toto preukázanie týka, uchádzač je oprávnený toto plnenie poskytnúť len sám, alebo prostredníctvom tej osoby, písomnou zmluvou s ktorou toto postavenie preukázal; možnosť zmeny subdodávateľa tým nie je dotknutá.

3.5	Definovanie niektorých použitých pojmov:

Rekonštrukcia – pod rekonštrukciou sa rozumie nie len stavebná časť, ale aj zmena procesov                              a technológií poskytovania zdravotnej starostlivosti.

Modelovanie nemocnice - systematická transformácia očakávaní budúcich potrieb v oblasti zdravotnej starostlivosti a vzdelávania v spádovej oblasti nemocnice do detailného kvantifikovaného popisu možných organizačných a infraštruktúrnych riešení obsahujúcich abstraktné avšak dostatočne detailné znázornenie toho, aké by mohlo budúce usporiadanie nemocnice vyzerať a fungovať počas jej životnosti.
 
Dizajn nemocnice - komplexný návrh nemocnice syntetizujúci jej štrukturálne, procesné, prevádzkové, technologické, personálne a iné relevantné aspekty.

4	Informácia o vlastníckej štruktúre uchádzača

4.1	Verejný obstarávateľ si vyhradzuje právo pri vyhodnocovaní splnenia podmienok účasti požiadať uchádzačov a členov skupiny dodávateľov, ktorí sú obchodnou spoločnosťou, aby predložili zoznam všetkých svojich spoločníkov a známych akcionárov, nie starší, ako 60 dní, s uvedením ich mena a priezviska, obchodného mena alebo názvu, adresy pobytu alebo sídla, identifikačného čísla alebo dátumu narodenia, ak nebolo pridelené identifikačné číslo. 

ČASŤ E. Obchodné podmienky

1	Podmienky uzavretia zmluvy

1.1	S úspešným uchádzačom bude uzavretá v súlade s ustanoveniami § 269 ods. 2 a nasl. zákona                           č. 513/1991 Zb., Obchodný zákonník, v platnom znení, zmluva o poskytovaní poradenských služieb (ďalej tiež len „Zmluva“) za podmienok uvedených nižšie. Predmet plnenia bude presne zodpovedať obsahu víťaznej ponuky a bude v súlade so špecifikáciou obsiahnutou v týchto súťažných podkladoch. 

1.2	Uchádzač predloží v ponuke návrh Zmluvy vypracovaný v súlade so súťažnými podkladmi. Uchádzač je povinný použiť vzor Zmluvy uvedený v bode 2 tejto časti súťažných podkladov. Uchádzač môže do vzoru Zmluvy len doplniť (nie zmeniť) vyznačený text. V prípade, že uchádzač mieni realizovať predmet plnenia aj prostredníctvom subdodávateľov, bude Zmluva v čl. IV Tím poradcu obsahovať ustanovenia označené ako ALT 1, v opačnom prípade uchádzač použije ustanovenia označené ako ALT 2, v súlade s tým uchádzač vyberie alternatívu prílohy č. 5 k Zmluve. Ak uchádzač predloží návrh Zmluvy, ktorým nebude rešpektovať podmienky stanovené v týchto súťažných podkladoch, bude jeho ponuka zo súťaže vylúčená. Uchádzač bude písomne upovedomený o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môže byť podaná námietka podľa § 138 ods. 2 písm. e) ZVO.

1.3	S ohľadom na povahu a špecifickosť predmetu zákazky verejný obstarávateľ predpokladá, že uchádzačom bude skupina dodávateľov pozostávajúca z minimálne dvoch členov skupiny, pričom (i) jedným členom skupiny dodávateľov bude právny poradca, ktorý bude osobou oprávnenou poskytovať právne služby v zmysle zákona č. 586/2003 Z.z. o advokácii, v znení neskorších predpisov, a (ii) druhým, resp. každým ďalším členom skupiny dodávateľov bude poradca/poradcovia zabezpečujúci ostatné služby pre poskytovateľa služieb. Vychádzajúc z tohto predpokladu verejný obstarávateľ nastavil aj vzor Zmluvy (jeho štruktúru, identifikáciu zmluvných strán, terminológiu a pod.).

2	Vzor zmluvy
ZMLUVA
O POSKYTOVANÍ PORADENSKÝCH SLUŽIEB 

uzavretá medzi

Objednávateľom:

Ministerstvo zdravotníctva Slovenskej republiky
Sídlo:			Limbová 2, 837 52 Bratislava 
Zastúpený:		[...]
IČO:	 		[...]
DIĆ:			[...]

(ďalej len „Objednávateľ“)

A

Poradcom:
[Obchodné meno]	
Zastúpený:		[...]
zápis v obchodnom registri: [...]
sídlo:			[...]
IČO:			[...]
IČ DPH:		[...]
Bankové spojenie: 	[...]
(ďalej len „Hlavný poradca“)

[Obchodné meno]	
Zastúpený:		[...]
zápis v obchodnom registri: [...]
sídlo:			[...]
IČO:			[...]
IČ DPH:		[...]
Bankové spojenie: 	[...]
(ďalej len „Právny poradca“)

[identifikačné údaje ďalších poradcov tvoriacich skupinu dodávateľov, ktorá ako uchádzač predložila do verejnej súťaže svoju ponuku]

(Hlavný poradca, Právny poradca a [prípadný každý ďalší poradca patriaci do skupiny dodávateľov, ktorá ako uchádzač predložila do verejnej súťaže svoju ponuku] ďalej spolu len „Konzorcium poradcov“ alebo jednotlivo „Poradca“)

(Objednávateľ a Konzorcium poradcov resp. každý Poradca ďalej spolu len „zmluvné strany“ alebo jednotlivo „zmluvná strana“)

Táto zmluva o poskytovaní poradenských služieb je uzatvorená v súlade s Obchodným zákonníkom a príslušnými ustanoveniami ZVO. 

PREAMBULA

A.	Uznesením vlády Slovenskej republiky č. 363 z 3. júla 2013 vláda Slovenskej republiky uložila Objednávateľovi povinnosť predložiť vláde Slovenskej republiky SR Štúdiu uskutočniteľnosti (ako je tento pojem definovaný nižšie).

B.	Táto zmluva je výsledkom Verejného obstarávania (ako je tento pojem definovaný nižšie) realizovaného verejnou súťažou vyhlásenou Objednávateľom ako verejným obstarávateľom na obstaranie nadlimitnej zákazky „Vypracovanie štúdie uskutočniteľnosti výstavby novej nemocnice v Bratislave a poskytnutie súvisiacich poradenských služieb“. 

I.	DEFINÍCIE POJMOV, ÚVODNÉ USTANOVENIA A ÚČEL ZMLUVY

1.	Okrem pojmov definovaných kdekoľvek v tejto zmluve majú pojmy s veľkým začiatočným písmenom v tejto zmluve význam, aký je im priradený v tomto odseku nižšie: 

a)	„Dôverné informácie“ znamenajú všetky informácie, o ktorých sa zmluvné strany dozvedia v rámci ich zmluvného vzťahu založeného touto zmluvou, a ktoré sú označené ako dôverné, alebo sú na základe iných okolností rozpoznateľné ako obchodné alebo podnikateľské tajomstvo druhej zmluvnej strany sprístupnené druhej strane;
b)	„Konzorcium Poradcov“ alebo „Poradca“ je spoločné označenie pre Hlavného poradcu, Právneho poradcu a akýchkoľvek iných poradcov, prostredníctvom ktorých sa poskytujú poradenské služby podľa tejto zmluvy;
c)	„Obchodný zákonník“ je zákon č. 513/1991 Zb. Obchodný zákonník v znení neskorších predpisov;
d)	„Špecifikácia“ znamená špecifikáciu rozsahu a predmetu poradenských služieb podľa tejto zmluvy uvedenú v Prílohe č. 1 tejto zmluvy, ktoré Konzorcium poradcov resp. Poradca má poskytnúť Objednávateľovi;
e)	„Štúdia uskutočniteľnosti“ znamená dokument, v ktorom sa podrobne analyzujú finančné, ekonomické, právne a technické aspekty uskutočniteľnosti investícií v akútnej lôžkovej zdravotnej starostlivosti na Slovensku v rámci zámeru realizácie výstavby novej nemocnice v Bratislave;
f)	„Verejné obstarávanie“ znamená verejné obstarávanie nadlimitnej zákazky s názvom „Vypracovanie štúdie uskutočniteľnosti výstavby novej nemocnice v Bratislave a poskytnutie súvisiacich poradenských služieb“  vyhlásené oznámením o vyhlásení verejného obstarávania uverejneným vo Vestníku verejného obstarávania č. [doplní uchádzač] zo dňa [doplní uchádzač] pod značkou [doplní uchádzač]; 
g)	„Výstupy Poradcu“ znamenajú Štúdiu uskutočniteľnosti, správy, stanoviská, materiály, posudky, databázy, prípadne iné výsledky činnosti Poradcu podľa tejto zmluvy;
h)	„ZVO“ je zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.

2.	Okrem definovaných pojmov uvedených v odseku 1 tohto článku zmluvy, ak je inde v tejto zmluve použitý definovaný pojem, bude mať takýto pojem v tejto zmluve význam, ktorý mu je priradený v príslušnom odseku príslušného článku, kde je definovaný, s výnimkou prípadu, ak je z definície takéhoto pojmu zrejmé, že jeho význam platí len pre príslušný odsek alebo článok alebo len pre niektoré odseky alebo články zmluvy.

3.	Zmluvné strany sa dohodli na poskytovaní poradenských služieb Poradcom v prospech Objednávateľa v súlade s opisom predmetu zákazky v rámci Verejného obstarávania za účelom vypracovania Štúdie uskutočniteľnosti a poskytnutia Objednávateľovi dodatočných poradenských služieb podľa jeho požiadaviek a Poradca má záujem poskytnúť takéto poradenské služby Objednávateľovi.

4.	Účelom zmluvy je úprava vzájomných práv a povinností zmluvných strán pri poskytovaní finančno-ekonomického poradenstva, technického poradenstva a právneho poradenstva Objednávateľovi Konzorciom poradcov resp. Poradcom.

5.	Poskytovateľom služby je Poradca (Konzorcium poradcov). Hlavný poradca sa na účely tejto zmluvy považuje za vedúceho člena a koordinátora Konzorcia poradcov. 

II.	PREDMET ZMLUVY

1.	Predmetom zmluvy je záväzok Poradcu resp. Konzorcia poradcov vo vzájomnej spolupráci vypracovať Štúdiu uskutočniteľnosti a poskytnúť Objednávateľovi iné poradenské služby v rozsahu a podľa Špecifikácie. Poradenské služby sa poskytujú v nasledovných základných oblastiach poradenstva: 
a)	Oblasť poradenstva I – Vypracovanie štúdie uskutočniteľnosti výstavby novej nemocnice v Bratislave a poskytnutie súvisiacich poradenských služieb;
b)	Oblasť poradenstva II – Ďalšie finančno-ekonomické, právne a technické poradenstvo požadované Objednávateľom po protokolárnom odovzdaní Štúdie uskutočniteľnosti Objednávateľovi;

pričom bez ohľadu na ďalšie ustanovenia tejto zmluvy sú jednotliví Poradcovia/ zodpovední členovia Konzorcia poradcov povinní poskytnúť poradenstvo len v takej oblasti (resp. jej časti) a spracovať takú časť Výstupov Poradcu, na ktoré majú príslušné oprávnenie a kvalifikáciu.     

2.	Konzorcium poradcov vypracuje Štúdiu uskutočniteľnosti minimálne v rozsahu požiadaviek vyplývajúcich zo Špecifikácie tvoriacej obsah Prílohy č. 1 tejto zmluvy. Poradenské služby pre Oblasť poradenstva II poskytuje Poradca podľa pokynov a na základe zadaní Objednávateľa. Zmluvné strany sa dohodli, že Objednávateľ bude zadávať všetky druhy poradenských služieb prostredníctvom Hlavného poradcu, ktorý v ich zmysle bude zadávať pokyny na konkrétne poradenské služby ostatným Poradcom tak, aby bol naplnený účel poradenstva požadovaného Objednávateľom, a aby sa dosiahlo efektívne poskytovanie poradenských služieb Objednávateľovi. Zadanie poradenských služieb musí obsahovať (i) špecifikáciu a formu poradenskej služby, (ii) určenie preferencie poskytnutia poradenskej služby vybraným Poradcom, (iii) termín poskytnutia poradenskej služby, (iv) predpokladaný počet hodín poradenskej služby a (v) v prípade písomného výstupu aj určenie, či a v akých termínoch sa vyžaduje predbežný výstup z poradenskej služby. 

3.	Výstupy poradcu budú vypracované a odovzdané v slovenskom aj anglickom jazyku. Akákoľvek ďalšia komunikácia medzi Objednávateľom a Poradcom bude prebiehať v slovenskom a v prípade potreby aj anglickom jazyku, pričom platí, že jazyk komunikácie určuje Objednávateľ. Z uvedeného dôvodu je Poradca povinný zabezpečiť poskytovanie poradenských služieb rovnocenne a s odbornou starostlivosťou v oboch jazykoch. 

4.	Poradcovi patrí za poskytnuté služby odmena podľa čl. V zmluvy, ktorú sa Objednávateľ zaväzuje platiť za podmienok dohodnutých v čl. V zmluvy.

III.	ČAS A MIESTO PLNENIA ZMLUVY

1.	Poradca bude poskytovať poradenské služby Objednávateľovi na dobu určitú, a to od prvého dňa nasledujúceho po dni nadobudnutia účinnosti tejto zmluvy do uplynutia lehoty na poskytovanie Vysvetlení v súlade s podmienkami Čl. IX tejto zmluvy. 

2.	Poradca sa zaväzuje vypracovať a protokolárne odovzdať Objednávateľovi Štúdiu uskutočniteľnosti do 3 mesiacov od dňa nadobudnutia účinnosti tejto zmluvy. Podrobnejší harmonogram vypracovania Štúdie uskutočniteľnosti tvorí prílohu č. 2 tejto zmluvy. Ak počas vypracovania Štúdie uskutočniteľnosti nastanú okolnosti, za vznik ktorých Poradca nezodpovedá, a ktoré odôvodnene a preukázateľne znemožňujú Poradcovi pokračovať pri vypracovaní Štúdie uskutočniteľnosti, najmä (avšak bez obmedzenia), ak Objednávateľ alebo ním určené osoby neposkytnú Poradcovi súčinnosť podľa odsekov 8 a 9 čl. VII tejto zmluvy, uvedená doba na vypracovanie a odovzdanie Štúdie uskutočniteľnosti sa predlžuje o čas potrebný na odstránenie takýchto okolností, ak sa Objednávateľ s Poradcom nedohodnú inak, po tom, čo Poradca oznámi Objednávateľovi vznik takýchto okolností. Poradca je povinný oznámiť Objednávateľovi vznik takýchto okolností bez zbytočného odkladu po tom, čo sa o nich dozvie, a ak je to možné, uviesť predpokladaný čas potrebný na ich odstránenie a navrhovaný spôsob ich odstránenia. 

3.	Poradca sa zaväzuje poskytovať ostatné poradenské služby (t.j. poradenské služby pre Oblasť poradenstva II) po dobu 3 mesiacov od protokolárneho odovzdania Štúdie uskutočniteľnosti Objednávateľovi alebo do vyčerpania maximálnej odmeny za poradenstvo vymedzenej v odseku 6 čl. V tejto zmluvy, podľa toho, čo nastane skôr. 

4.	Poradca sa zaväzuje poskytovať Vysvetlenia k Štúdii uskutočniteľnosti za podmienok určených v Čl. IX tejto zmluvy počas 9 mesiacov odo dňa protokolárneho odovzdania Štúdie uskutočniteľnosti.

5.	Poradca bude poskytovať jednotlivé poradenské služby riadne a včas a je povinný vyvinúť všetko potrebné úsilie, ktoré môže byť od Poradcu odôvodnene očakávané na to, aby bol dodržaný časový harmonogram uvedený v konkrétnom zadaní Objednávateľa na poskytnutie poradenských služieb, ak nie je medzi zmluvnými stranami dohodnuté inak. Poradca si je vedomý cieľa vypracovať Štúdiu uskutočniteľnosti v čo najkratšom možnom termíne.

6.	Miestom plnenia pri poskytovaní poradenských služieb podľa tejto zmluvy bude Slovenská republika. Výstupy Poradcu budú odovzdávané v sídle Objednávateľa. Súčasťou plnenia budú osobné konzultácie so zástupcami Objednávateľa alebo Objednávateľom určenými tretími osobami, konané v jeho sídle a v univerzitných a fakultných nemocniciach Slovenskej republiky. 

7.	Poradca berie na vedomie, že plnenie predmetu zmluvy v záujme Objednávateľa bude vyžadovať úzku spoluprácu expertov zmluvných strán a pravidelnú výmenu informácií medzi nimi. Za týmto účelom sa Konzorcium poradcov resp. každý Poradca zaväzuje, že na požiadanie Objednávateľa, budú členovia tímu ktorými preukázal odbornú spôsobilosť určenú v súťažných podkladoch v rámci procesu Verejného obstarávania (ďalej „Experti“) (odborná spôsobilosť Expertov je špecifikovaná v Prílohe č. 3 tejto zmluvy) alebo iní určení členovia tímu  k dispozícií v mieste sídla Objednávateľa alebo na inom mieste ním určenom:
a)	na účely pravidelných pracovných stretnutí s Objednávateľom resp. expertnou skupinou Objednávateľa (ak taká vznikne), a to v priemernom rozsahu 1 pracovného dňa (8 hodín) za účasti 3 členov tímu Poradcu t.j. 24 pracovných hodín týždenne;
b)	na účely nepravidelných stretnutí s Objednávateľom resp. expertnou skupinou Objednávateľa (ak taká vznikne), a to v nevyhnutnom rozsahu, priemerne 5 pracovných dní v kalendárnom mesiaci (40 hodín) za účasti 3 členov tímu Poradcu t.j. 120 pracovných hodín mesačne;

ak nie je dohodnuté inak. Objednávateľ oznámi Poradcovi presný termín požadovanej prítomnosti experta alebo expertov minimálne 3 kalendárne dni vopred. 

IV.	TÍM PORADCU

1.	Poradca sa zaväzuje, že požadované služby bude poskytovať Objednávateľovi prostredníctvom členov tímu zloženého z Expertov, prostredníctvom ktorých preukázal splnenie podmienok účasti vo Verejnom obstarávaní a ďalších členov tímu. Zoznam členov tímu s uvedením kvalifikácie tvorí obsah Prílohy č. 4 tejto zmluvy. V prípade Expertov bude zoznam členov tímu doplnený o samotné doklady pre preukázanie kvalifikácie, v prípade ďalších členov tímu postačuje uviesť ich meno, priezvisko a dosiahnuté vzdelanie.

2.	Člen tímu môže byť nahradený alebo tím doplnený o ďalšie osoby, ktoré spĺňajú minimálne rovnakú odbornú spôsobilosť, ako člen tímu, ktorého nahrádzajú alebo ako ktorýkoľvek člen tímu na rovnakej pozícii, v akej bol tím doplnený. Poradca bude o tejto zmene informovať Objednávateľa.

3.	Nahradenie Expertov uvedených v Prílohe č. 4 inými osobami na základe žiadosti Poradcu je možné len so súhlasom Objednávateľa, pričom nový Expert musí spĺňať odbornú spôsobilosť uvedenú v Prílohe č. 3, splnenie ktorej preukázal Expert, ktorý sa nahrádza. Písomnú žiadosť o schválenie nového Experta Poradca Objednávateľovi doručí osobne, poštou alebo e-mailom. Obsahom žiadosti budú nasledovné minimálne informácie:
a)	meno a priezvisko Experta, ktorý sa má nahradiť,
b)	meno a priezvisko nového Experta a
c)	informácie a doklady týkajúce sa nového Experta preukazujúce splnenie podmienky účasti vo Verejnom obstarávaní týkajúce sa príslušnej expertnej pozície. 

4.	K písomnej žiadosti podľa predchádzajúceho odseku 3 tohto článku zmluvy Poradca priloží doklady preukazujúce technickú alebo odbornú spôsobilosť nového Experta. Žiadosť o schválenie nového Experta môže Poradca podať najneskôr 5 dní pred začatím realizácie konkrétnej poradenskej služby, na ktorej sa bude nový Expert zúčastňovať. Ak Objednávateľ nedoručí Poradcovi odpoveď v  lehote 5 dní od doručenia žiadosti Poradcu o schválenie nového Experta, považuje sa nový Expert za schváleného. 

[ALT 1 – realizácia prostredníctvom subdodávateľov]
5.	Prílohou č. 5 tejto zmluvy je Objednávateľom schválený a záväzný zoznam subdodávateľov, ktorí sa budú podieľať na poskytovaní poradenských služieb Poradcom. Ak má počas plnenia zmluvy Poradca záujem zmeniť svojich subdodávateľov, je povinný rešpektovať nasledovné pravidlá:
a)	subdodávateľ, ktorého sa týka návrh na zmenu, musí spĺňať podmienky podľa § 26 ods. 1 ZVO,
b)	subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ,
c)	Poradca oznámi Objednávateľovi návrh na zmenu subdodávateľa najneskôr 5 dní pred začatím realizácie konkrétnej poradenskej služby novým subdodávateľom spolu s predložením čestného vyhlásenia Poradcu, že tento nový subdodávateľ spĺňa podmienky § 26 ods. 1 ZVO a aktualizovaným znením Prílohy č. 5. Objednávateľ má právo odmietnuť zmenu subdodávateľa, ak nie sú splnené podmienky uvedené v bodoch a) až c) tohto odseku 5. 

[ALT 2 – realizácia bez subdodávateľov]
Prílohou č. 5 tejto zmluvy je čestné vyhlásenie každého Poradcu, že predmet plnenia bude realizovať sám, bez participácie subdodávateľov na realizácii predmetu plnenia. Ak bude mať počas plnenia zmluvy Poradca záujem uzavrieť zmluvu so subdodávateľom, ktorý sa bude podieľať na realizácii predmetu plnenia, je povinný rešpektovať nasledovné pravidlá:
a)	každý subdodávateľ musí spĺňať podmienky podľa § 26 ods. 1 ZVO,
b)	každý subdodávateľ musí byť schopný realizovať príslušnú časť predmetu zákazky v rovnakej kvalite, ako Poradca; 
c)	Poradca oznámi Objednávateľovi identifikáciu subdodávateľa spolu s čestným vyhlásením Poradcu, že navrhovaný subdodávateľ spĺňa podmienky § 26 ods. 1 ZVO najneskôr 5 dní pred začatím realizácie konkrétnej poradenskej služby subdodávateľom. Objednávateľ má právo podiel na realizácii plnenia subdodávateľom odmietnuť, ak nie sú splnené podmienky uvedené v bodoch a) až c) tohto odseku 5.

6.	Poskytovanie poradenských služieb prostredníctvom iných osôb ako osôb určených podľa tohto článku IV tejto zmluvy sa považuje za porušenie tejto zmluvy zo strany Poradcu a Poradca nemá právo požadovať odmenu podľa článku V. tejto zmluvy za poskytovanie poradenských služieb týmito osobami. Objednávateľ je oprávnený primerane aplikovať článok VIII tejto zmluvy.

7.	Výstupom poradenskej činnosti pre Oblasť poradenstva I bude Štúdia uskutočniteľnosti. Výstupom poradenskej činnosti pre Oblasť poradenstva II budú písomné analýzy, správy, materiály, podklady pre ďalšiu činnosť Objednávateľa, stanoviská alebo vysvetlenia podľa konkrétneho zadania  Objednávateľa, ak sa medzi Objednávateľom a Poradcom nedohodne inak. V prípade účasti na rokovaniach alebo konzultáciách, sa vyžaduje osobná prítomnosť členov tímu Poradcu, ktorých si vzájomne odsúhlasí Objednávateľ a Poradca pred konkrétnym rokovaním vopred. Ak to bude nevyhnutné, Poradca sa zaväzuje poskytovať poradenstvo vo forme priamych konzultácií Objednávateľovi. 

V.	ODMENA A PLATOBNÉ PODMIENKY

1.	Poradcovi patrí za poskytnuté služby odmena podľa tejto zmluvy, a to:

a)	pevná odmena za poskytnutie poradenských služieb v rámci Oblasti poradenstva I vo výške [doplní úspešný uchádzač] EUR bez DPH.
b)	hodinová odmena za poskytnutie poradenských služieb v rámci Oblasti poradenstva II. 

2.	Pevná odmena Poradcu je vo výške, ktorá je uvedená pri danom Poradcovi v príslušnej kolónke v rozpise pevnej odmeny priloženom v Prílohe 6 tejto zmluvy (ďalej len „konečná pevná odmena“). Pevná odmena sa bude Poradcovi vyplácať priebežne formou zálohových platieb vo výške 25% konečnej pevnej odmeny za každý mesiac poskytovania poradenských služieb v Oblasti poradenstva I, pričom však celková výška zálohových platieb nesmie presiahnuť 75% konečnej pevnej odmeny. Zúčtovanie pevnej odmeny (t.j. doplatenie tej časti pevnej odmeny zodpovedajúcej rozdielu medzi konečnou pevnou odmenou a zálohovými platbami vyplatenými Poradcovi) sa vykoná po protokolárnom odovzdaní Štúdie uskutočniteľnosti Objednávateľovi.

3.	Poradca vyfakturuje pevnú odmenu podľa odseku 2 tohto článku spolu s príslušnou sadzbou DPH na základe zálohových faktúr a konečnej faktúry najneskôr do 15 dní od vzniku rozhodného momentu. Objednávateľ je povinný uhradiť faktúru do 30 dní odo dňa jej doručenia (bankové spojenie je uvedené v preambule zmluvy).

4.	Hodinová odmena Poradcu podľa bodu (b) odseku 1 tohto článku sa určí vo výške určenej v Prílohe č. 6 tejto zmluvy pre príslušnú oblasť poradenských služieb za každú hodinu potrebnú na poskytnutie poradenskej služby, za podmienky jej hospodárneho a účelného poskytnutia. Hodinová odmena alebo jej časť sa účtuje za každých ukončených 15 minút poradenskej služby (0,25 hodiny); poradenské služby, ktoré mesačne nepresiahnu 1 hodinu, sa neúčtujú. V takto určenej hodinovej odmene nie je zahrnutá daň z pridanej hodnoty (DPH). 

5.	Hodinová odmena Poradcu za poskytnuté poradenské služby v rámci Oblasti poradenstva II sa fakturuje mesačne nasledovne: počet hodín poradenstva poskytnutých Poradcom sa vynásobí hodinovou odmenou bez DPH za danú oblasť poradenstva (ďalej len „mesačná hodinová odmena“).

6.	Maximálna odmena, ktorú Objednávateľ zaplatí Konzorciu poradcov (t.j. všetkým Poradcom) za poskytnutie poradenských služieb v rámci Oblasti poradenstva II je 216 000,00 EUR (bez DPH) (slovom: dvestošestnásť tisíc euro) (ďalej len „Maximálna odmena za poradenstvo“). Objednávateľ nie je oprávnený požadovať a Poradca nie je povinný poskytovať poradenské služby v rámci Oblasti poradenstva II v rozsahu, v ktorom by poskytnutím (resp. vyúčtovaním a vyfakturovaním) Objednávateľom požadovaných poradenských služieb bola prekročená Maximálna odmena za poradenstvo t.j. ak by súčin celkového počtu hodín poradenstva dovtedy poskytnutého Konzorciom poradcov (vrátane poradenstva, ktoré už Objednávateľ objednal podľa odseku 2 čl. II tejto zmluvy), ale ktoré ešte nebolo poskytnuté Objednávateľovi) a hodinových odmien za príslušnú oblasť poradenstva (bez DPH) spolu s odmenou, ktorú by si Konzorcium poradcov (resp. Poradca) mohol vyúčtovať, ak by poskytol Objednávateľom požadované poradenské služby prevyšoval Maximálnu odmenu za poradenstvo. Konzorcium poradcov bezodkladne upozorní Objednávateľa, ak by poskytnutím požadovaného poradenstva mala byť prekročená Maximálnu odmenu za poradenstvo, pričom ak Objednávateľ neurčí v danom čase inak (najmä nezmenší rozsah požadovaného poradenstva), Konzorcium poradcov resp. určený Poradca nie je povinný požadované poradenstvo poskytnúť. 

7.	Poradca vyfakturuje mesačnú hodinovú odmenu podľa odseku 5 tohto článku do 20 dní po uplynutí kalendárneho mesiaca, počas ktorého poskytoval poradenské služby. Prílohou faktúry bude časová špecifikácia právnych služieb, spolu s uvedením pozície člena tímu, ktorý poradenské služby poskytoval. Objednávateľ je povinný uhradiť faktúru do 30  dní odo dňa jej doručenia (bankové spojenie je uvedené v identifikácii zmluvných strán tejto zmluvy).

8.	V odmene Poradcu sú zahrnuté aj všetky ďalšie výdavky spojené s poskytovaním poradenských služieb podľa tejto zmluvy a to najmä ale nie len:
a)	náhrada za stratu času pri úkonoch poradenskej služby vykonávaných v mieste, ktoré nie je sídlom Poradcu za čas strávený cestou do tohto miesta a späť;
b)	výdavky na stravné, ubytovanie a cestovné výdavky členov tímu Poradcu zo zahraničia do miesta poskytovania služieb podľa čl. III. tejto zmluvy
c)	odplata za poskytnutie licencie za používanie autorského diela ak také bude výsledkom plnenia Zmluvy.

VI.	KVALITA PLNENIA

1.	Poradca sa zaväzuje všetky plnenia podľa tejto zmluvy realizovať takým spôsobom, v takej forme a s takým obsahom, aby umožňovali kvalifikované, kvalitné, a pokiaľ možno definitívne rozhodnutia Objednávateľa.

2.	Za účelom dosiahnutia kvalifikovaných, kvalitných a definitívnych rozhodnutí Objednávateľa, vlády Slovenskej republiky alebo iného oprávneného subjektu nimi určeného, sa Poradca zaväzuje, že všetky jeho plnenia podľa tejto zmluvy budú v súlade s príslušnými všeobecne záväznými právnymi predpismi, s požiadavkou efektívnosti nakladania s (finančnými) prostriedkami štátu, s požiadavkou ochrany všeobecných záujmov obyvateľstva na efektívnom fungovaní systému poskytovania zdravotnej starostlivosti v Slovenskej republike a s požiadavkou neporušovať žiadne medzinárodné záväzky Slovenskej republiky. Poradca bude poskytovať poradenstvo podľa tejto zmluvy s odbornou starostlivosťou, ktorú možno dôvodne očakávať od poradenskej firmy uznávajúcej medzinárodné štandardy poskytovania poradenstva pre oblasť poradenstva, ktorej sa týka táto zmluva.
VII.	PRÁVA A POVINNOSTI 

1.	Poradca je povinný pri poskytovaní poradenských služieb postupovať s odbornou starostlivosťou, t.j. konať čestne, svedomito, primeraným spôsobom a dôsledne využívať všetky dostupné právne a iné prostriedky a uplatňovať v záujme Objednávateľa všetko, čo podľa svojho presvedčenia považuje za prospešné. Poradca je pri poskytovaní poradenstva povinný dbať na účelnosť a hospodárnosť poskytovaného poradenstva.

2.	Poradca je povinný pri poskytovaní poradenských služieb postupovať v súlade so všeobecne záväznými právnymi predpismi, príslušnými profesijnými štandardmi, so zohľadnením najlepšej medzinárodnej praxe pri odbornom posúdení vybraných finančných a technických údajov. Poradca je povinný pri poskytovaní poradenských služieb podľa tejto zmluvy zohľadniť prípadné zmeny príslušnej legislatívy, ktorá ma vplyv na plnenie podľa tejto zmluvy.

3.	Plnenie svojich záväzkov stanovených touto zmluvou je Poradca povinný vykonávať podľa zmluvy a podľa pokynov Objednávateľa, v lehote stanovenej Objednávateľom a v súlade s ich záujmami, ktoré Poradca pozná alebo musí poznať pri vynaložení odbornej starostlivosti. Bez písomného plnomocenstva udeleného Objednávateľom, nie je Poradca oprávnený uskutočňovať akékoľvek úkony v mene Objednávateľa. 
 
4.	Poradca sa môže od pokynov Objednávateľa odchýliť, iba ak je to naliehavo nevyhnutné v ich záujme a Poradca nemôže včas dostať ich súhlas; Poradca je však povinný o takomto postupe Objednávateľa bez zbytočného odkladu informovať.
 
5.	Poradca je povinný oznámiť Objednávateľovi všetky okolnosti, ktoré zistil pri plnení svojich záväzkov podľa tejto zmluvy a ktoré môžu mať vplyv na zmenu pokynov Objednávateľa týkajúcich sa dosiahnutia účelu sledovaného touto zmluvou.
 
6.	Poradca sa zaväzuje poskytovať Objednávateľovi všetky Výstupy, vyplývajúce z poskytovania služieb podľa tejto zmluvy písomne a na elektronických nosičoch. Tým nie je dotknuté právo Objednávateľa požadovať inú formu výstupu poradenských služieb podľa tejto zmluvy. 
 
7.	Pokynmi Objednávateľa nie je Poradca viazaný, ak sú tieto v rozpore s platnými právnymi predpismi, touto zmluvou, alebo etickými predpismi, ktorými je Poradca viazaný alebo zásadným spôsobom odporujú záujmom Objednávateľa alebo Slovenskej republiky s tým, že na nevhodnosť takýchto pokynov je povinný Poradca Objednávateľa upozorniť.
 
8.	Objednávateľ sa zaväzuje poskytnúť Poradcovi potrebnú súčinnosť, ktorá je nevyhnutná pre účel splnenia predmetu tejto zmluvy, najmä Poradcovi poskytnúť alebo sprístupniť resp. zabezpečiť poskytnutie alebo sprístupnenie (podľa okolností) spisových materiálov, dokumentácie alebo iných podkladov, ktoré sú nevyhnutne potrebné na poskytovanie poradenských služieb Poradcom. Zmluvné strany sú si vedomé, že v súvislosti so získavaním vstupných údajov potrebných pre vypracovanie Štúdie uskutočniteľnosti bude potrebné navštíviť fakultné a univerzitné nemocnice v Slovenskej republike určené Objednávateľom  a zúčastniť sa konzultácií s top manažmentom týchto zdravotníckych zariadení. Objednávateľ sa zaväzuje zabezpečiť Konzorciu poradcov resp. každému Poradcovi možnosť takejto návštevy a účasti na konzultáciách a za tým účelom sa zaväzuje zabezpečiť, aby tieto zdravotnícke zariadenia poskytli Poradcovi potrebnú súčinnosť a umožnili mu zákonným spôsobom spracúvať údaje, ktoré mu poskytnú na účely plnenia predmetu tejto Zmluvy. Ak to bude potrebné, Objednávateľ zabezpečí, že tieto zdravotnícke zariadenia uzatvoria s Poradcom (Konzorciom poradcov) písomnú zmluvu, v ktorej sa upravia podrobnosti (i) prístupu k informáciám Poradcom a ich ochrana zo strany Poradcu, (ii) súčinnosti medzi Poradcom a daným zdravotníckym zariadením, (iii) práva duševného vlastníctva Poradcu, Objednávateľa a daného zdravotníckeho zariadenia k informáciám, materiálom, dokumentom a iným podkladom poskytnutým Poradcovi ako aj výsledkom činnosti Poradcu s týmito podkladmi (t.j. okrem iného Výstupov Poradcu), a to spôsobom a za podmienok umožňujúcich plnenie povinnosti Poradcu podľa tejto zmluvy.

9.	Objednávateľ je povinný včas informovať Poradcu o všetkých skutočnostiach potrebných na zabezpečenie úspešného plnenia jeho záväzkov podľa tejto zmluvy. Platobné povinnosti Objednávateľa sú upravené v čl. V tejto zmluvy.

VIII.	ZODPOVEDNOSŤ PORADCU A ZMLUVNÉ POKUTY

1.	Každý Poradca nesie zodpovednosť za škodu, ktorú Objednávateľovi spôsobil ním poskytnutými poradenskými službami alebo jeho iným porušením tejto zmluvy (ďalej len „zodpovedný člen Konzorcia poradcov“). Členovia Konzorcia poradcov (s výnimkou Hlavného poradcu) zodpovedajú Objednávateľovi samostatne. Hlavný poradca zodpovedá Objednávateľovi spoločne a nerozdielne so zodpovedným členom Konzorcia poradcov.

2.	Poradca alebo zodpovedný člen Konzorcia poradcov je povinný dodať Štúdiu uskutočniteľnosti alebo konkrétne špecifikovanú poradenskú službu (v rozsahu, na ktorý má príslušné oprávnenie a kvalifikáciu) v lehote, ktorá bola s klientom dohodnutá písomne, ibaže nastane okolnosť podľa § 374 Obchodného zákonníka. Ak dôjde k porušeniu tejto povinnosti a toto porušenie trvá viac ako 10 dní, príslušný Poradca alebo zodpovedný člen Konzorcia poradcov je povinný zaplatiť zmluvnú pokutu vo výške:

c)	0,25 % z odmeny podľa odseku 1 bodu a) Čl. V tejto zmluvy v prípade, ak sa omeškanie týka Štúdie uskutočniteľnosti alebo jej časti
d)	300 EUR za každý deň omeškania v prípade, ak sa omeškanie týka poradenských služieb v rámci Oblasti poradenstva II.

3.	Ak Objednávateľ vyhlási, že na poskytnutí poradenskej služby, s ktorou je Poradca alebo zodpovedný člen Konzorcia poradcov v omeškaní, ďalej netrvá, Poradca nemá právo na odmenu za doteraz vykonanú prácu na tej časti, na ktorej Objednávateľ ďalej netrvá. Ak je však doteraz vykonaná práca (hoci len v časti) Objednávateľovi na prospech, Poradca má právo na pomernú časť odmeny určenú po zohľadnení získaného prospechu.  

4.	Právo Objednávateľa požadovať náhradu škody spôsobenú porušením povinnosti Poradcu alebo zodpovedného člena Konzorcia poradcov, na ktorú sa vzťahuje zmluvná pokuta, nie je dotknuté, pričom možno požadovať aj náhradu škody v rozsahu presahujúcom zmluvnú pokutu. Nárok na zaplatenie zmluvnej pokuty vzniká doručením písomnej výzvy Objednávateľa Poradcovi. Zmluvná pokuta je splatná do 15 dní odo dňa doručenia písomnej výzvy na jej zaplatenie.
 
5.	Každý člen Konzorcia poradcov je povinný mať uzatvorenú platnú poistnú zmluvu pre poistenie zodpovednosti za škodu pri výkone povolania vo výške minimálne 3.000.000,00 EUR pre každú poistnú udalosť počas celej doby poskytovania poradenstva podľa tejto zmluvy (kópie týchto zmlúv budú tvoriť prílohu č.7 tejto zmluvy).

IX.	OSOBITNÉ DOJEDNANIA
	
1.	Zmluvné strany berú na vedomie, že spracovanie Štúdie uskutočniteľnosti je náročným procesom vyžadujúcim vyzberanie, vyhodnotenie a spracovanie veľkého množstva vstupných údajov, a že po odovzdaní Štúdie uskutočniteľnosti môže nastať potreba vysvetlenia vybraných aspektov zostavovania Štúdie uskutočniteľnosti, vrátane napríklad (i) vysvetlenia použitej metodiky pri spracovaní Štúdie uskutočniteľnosti resp. jej časti, (ii) ozrejmenie výberu zdrojov informácií a ich následnej selekcie, (iii) odôvodnenie prijatých čiastkových záverov a pod. (ďalej len „Vysvetlenia“), pričom takéto Vysvetlenia vo svojej povahe nie sú poskytnutím nových poradenských služieb (t.j. ich podaním nedochádza k dopracovaniu alebo zmenám Štúdie uskutočniteľnosti alebo poskytnutiu poradenskej služby dovtedy nezadanej Objednávateľom). 

2.	S cieľom poskytnúť Objednávateľovi vysoký štandard poradenských služieb a berúc do úvahy špecifický účel poskytovania poradenstva podľa tejto zmluvy, zmluvné strany sa dohodli, že po dobu 9 mesiacov po protokolárnom odovzdaní Štúdie uskutočniteľnosti Objednávateľovi (ďalej len „Obdobie vysvetlení“), Poradca poskytne Objednávateľovi na jeho žiadosť Vysvetlenia v rozsahu za podmienok bližšie upravených v tomto článku IX. 

3.	Objednávateľ je oprávnený požadovať a Poradca je povinný poskytnúť Objednávateľovi Vysvetlenia v rozsahu 10 hodín mesačne (ďalej len „Mesačný limit“) počas Obdobia vysvetlení pričom odmena za poskytnutie Vysvetlení v tomto rozsahu je zahrnutá v konečnej pevnej odmene podľa odseku 2 článku V tejto zmluvy s tým, že ak počas každého z prvých 3 mesiacov Obdobia vysvetlení Objednávateľ nevyčerpá Mesačný limit, Objednávateľ je oprávnený preniesť celkovú nevyčerpanú časť Mesačných limitov z tohto obdobia (t.j. maximálne 30 hodín) (ďalej len „Nevyčerpaná časť“) do zostávajúcej časti Období vysvetlení pričom v takom prípade sa Mesačný limit do konca Obdobia vysvetlení zvyšuje o 1/6 Nevyčerpanej časti (ďalej len „Zvýšený mesačný limit“) a Objednávateľ je oprávnený požadovať poskytnutie Vysvetlení v rozsahu Zvýšeného mesačného limitu. Pre vylúčenie pochybností po uplynutí prvých 3 mesiacov Obdobia vysvetlení  nie je možné presúvať nevyčerpanú časť Zvýšeného mesačného limitu do nasledujúcich mesiacov. Objednávateľ oznámi Poradcovi záujem preniesť Nevyčerpanú časť do 5 pracovných dní po uplynutí prvých 3 mesiacov Obdobia vysvetlení. 

4.	Objednávateľ je povinný v žiadosti výslovne uviesť, že požaduje poskytnutie Vysvetlenia v zmysle tohto článku IX. Poradca je povinný upozorniť Objednávateľa na (a v prípade potreby preukázať Objednávateľovi) vyčerpanie Mesačného limitu resp. Zvýšeného mesačného limitu. Ak z kontextu alebo povahy ustanovenia nevyplýva niečo iné alebo ak to nie je v rozpore s ustanoveniami tohto článku IX tejto zmluvy, na poskytovanie Vysvetlení sa inak primerane vzťahujú požiadavky na poskytovanie poradenských služieb podľa tejto zmluvy.  

5.	Ustanovenia tohto článku IX tejto zmluvy zostávajú v platnosti a účinnosti aj v prípade ukončenia tejto zmluvy z dôvodov uvedených v odseku 2, písm. a), b), c) a e) článku X tejto zmluvy, a to do uplynutia Obdobia vysvetlení. 

X.	UKONČENIE ZMLUVY

1.	Objednávateľ môže ukončiť platnosť tejto zmluvy v prípade podstatného porušenia povinností Poradcu, ak takéto porušenie nie je odstránené v primeranej lehote od písomnej výzvy na odstránenie tohto porušenia, písomnou výpoveďou, ktorá nadobúda účinky doručením Poradcovi. 

2.	Inak ako podľa odseku 1 tohto článku zmluvy sa platnosť a účinnosť tejto zmluvy môže ukončiť iba:
a)	uplynutím doby, na ktorú bola uzavretá;
b)	odstúpením od zmluvy podľa odseku 3 tohto článku zmluvy;
c)	dohodou zmluvných strán ku dňu uvedenému v tejto dohode.

3.	K odstúpeniu od zmluvy môže pristúpiť zmluvná strana v prípade, ak iná zmluvná strana poruší túto zmluvu podstatným spôsobom a takéto porušenie, alebo jeho dôsledky neodstráni v 30 dňovej lehote, ktorú  je jej zmluvná strana oprávnená odstúpiť od zmluvy povinná poskytnúť v oznámení o podstatnom porušení zmluvy. V takomto prípade odstúpenie od zmluvy nadobúda účinnosť doručením odstúpenia od zmluvy zmluvnej strane, ktorá podstatným spôsobom porušila túto zmluvu. Okrem toho môže Objednávateľ odstúpiť od zmluvy, ak vláda Slovenskej republiky príjme uznesenie alebo Objednávateľ rozhodnutie, ktorého dôsledkom bude zánik povinnosti Objednávateľa predložiť Štúdiu realizovateľnosti resp. ju vypracovať. V takom prípade je odstúpenie od zmluvy účinne doručením odstúpenia od zmluvy s výslovným uvedením tohto dôvodu Poradcovi.

4.	V prípade ukončenia platnosti a účinnosti tejto zmluvy sa Poradca zaväzuje oznámiť Objednávateľovi úkony, ktoré sú potrebné vykonať za účelom zabránenia vzniku akejkoľvek škody, ktorá by mohla vzniknúť Objednávateľovi alebo Slovenskej republike v dôsledku nedokončenia poskytovania poradenských služieb.
5.	V prípade ukončenia platnosti a účinnosti tejto zmluvy má Poradca nárok na odmenu v zmysle čl. V tejto zmluvy za služby poskytnuté do dňa účinnosti odstúpenia od zmluvy, pričom pre účely poskytovania poradenstva pre Oblasť poradenstva I majú zmluvné strany za to, že maximálna hodnota poradenstva poskytnutého Poradcom za jeden mesiac poskytovania poradenstva predstavuje 25% konečnej pevnej odmeny. Rozhodným momentom pre účely vyúčtovania odmeny Poradcu je v takom prípade deň ukončenia platnosti a účinnosti tejto zmluvy.
 
XI.	MLČANLIVOSŤ

1.	V súvislosti s Dôvernými informáciami každá zmluvná strana bude:
a)	počas trvania tejto zmluvy, ako aj po jej ukončení, uchovávať v tajnosti a dôvernosti akékoľvek Dôverné informácie a – pokiaľ to nie je pre účely tejto zmluvy – nebude takéto informácie reprodukovať ani poskytovať tretím stranám alebo ich iným spôsobom využívať;
b)	zabezpečí, že akákoľvek tretia strana, ktorej sú Dôverné informácie sprístupnené dodrží záväzok mlčanlivosti.

2.	Dôvernými informáciami sú taktiež:
a)	akékoľvek informácie, ktoré sa Poradca dozvie v súvislosti s poskytovaním poradenských služieb; 
b)	akékoľvek informácie, ktoré predstavujú obchodné tajomstvo.

3.	Ustanovenia odseku 1 tohto článku sa nevzťahujú na žiadne Dôverné informácie, ktoré:
a)	je ktorákoľvek zo zmluvných strán povinná poskytnúť tretím osobám v súlade so všeobecne záväzným právnym predpisom; 
b)	sú  alebo  sa  stali  verejnosti známe  bez  akéhokoľvek  porušenia  záväzkov alebo pomoci  zmluvných strán;
c)	boli  známe  jednej  zo  zmluvných strán ešte pred podpísaním zmluvy alebo jej boli poskytnuté treťou stranou.

4.	Všetky zákonné povinnosti mlčanlivosti zostávajú pre obe zmluvné strany ustanoveniami odsekov 1 a 2 tohto článku nedotknuté.

XII.	KONFLIKT ZÁUJMOV

1.	Poradca vyhlasuje, že nemá v súvislosti s poskytovaním poradenských služieb žiadny konflikt záujmov v zmysle platných všeobecne záväzných právnych predpisov Slovenskej republiky a neposkytuje v súvislosti s predmetom tejto zmluvy poradenské služby žiadnej tretej osobe.
 
2.	Poradca sa zaväzuje vyvinúť také úsilie, ktoré od neho možno primerane požadovať, aby predchádzal / je povinný predchádzať vzniku situácií, kedy by mal súčasne povinnosť konať v najlepšom záujme inej osoby v súvislosti s poskytovaním poradenských služieb a kde by tieto záujmy boli v konflikte so záujmami Objednávateľa alebo Slovenskej republiky, alebo kde by existovalo riziko, že sa tieto záujmy môžu dostať do konfliktu. Rovnako sa Poradca zaväzuje vyvinúť také úsilie, ktoré od neho možno primerane požadovať, aby predchádzal / je Poradca povinný predchádzať situáciám, kde je poskytovanie poradenských služieb v najlepšom záujme Objednávateľa alebo Slovenskej republiky v konflikte s jeho vlastnými záujmami alebo kde existuje riziko, že sa Poradca môže v súvislosti s poskytovaním poradenských služieb dostať do konfliktu s jeho vlastnými záujmami.

XIII.	DUŠEVNÉ VLASTNÍCTVO

1.	Pokiaľ pri plnení tejto zmluvy dôjde k vytvoreniu Výstupu Poradcu a takýto Výstup Poradcu bude spĺňať znaky autorského diela alebo databázy podľa zákona č. 618/2003 Z.z. o autorskom práve a právach súvisiacich s autorským právom v znení neskorších predpisov (ďalej len „Autorský zákon“), alebo Výstup Poradcu je alebo sa stane predmetom iných práv k duševnému vlastníctvu a pokiaľ tieto práva v zmysle Autorského zákona resp. právnych predpisov upravujúcich takéto iné práva duševného vlastníctva patria Poradcovi, okamihom odovzdania Výstupu Poradcu Objednávateľovi, Poradca udeľuje Objednávateľovi výhradnú licenciu na použitie takýchto Výstupov Poradcu pre účely, pre aké boli zo strany Poradcu vytvorené t.j. pre účely uvedené v tejto zmluve (t.j. v súvislosti s prípravou a realizáciou výstavby novej nemocnice) alebo na samotnom Výstupe Poradcu. Túto licenciu udeľuje Poradca na všetky v čase uzavretia tejto zmluvy známe spôsoby použitia diela (t.j. Výstupov Poradcu) vo vecnom a územnom rozsahu určenom (spôsob a rozsah) účelom použitia Výstupov Poradcu, za odmenu, ktorá je zahrnutá v Odmene podľa čl. V tejto zmluvy a na čas trvania majetkových práv k Výstupom Poradcu. Objednávateľ je oprávnený udeliť tretej osobe pripravujúcej alebo realizujúcej projekt výstavby novej nemocnice súhlas na použitie Výstupov Poradcu maximálne v rozsahu v akom toto právo použitia patrí v zmysle tohto odseku 1 Objednávateľovi. Bez ohľadu na uvedené, Poradca je oprávnený používať príslušný Výstup Poradcu, na ktorý v zmysle tohto odseku 1 udelil Objednávateľovi licenciu pre účely plnenia povinností Poradcu uvedených alebo vyplývajúcich z tejto zmluvy. 

2.	Akékoľvek informácie, dokumenty, podklady alebo iné materiály, ktoré Objednávateľ alebo ním určené osoby poskytli Poradcovi v súvislosti s poskytovaním poradenských služieb podľa tejto Zmluvy zostávajú majetkom Objednávateľa alebo príslušnej osoby, ktorá ich poskytla. Poradca je oprávnený takéto materiály použiť pre účely plnenia svojich povinností  podľa tejto Zmluvy, a na tento účel ich používať po dobu, po ktorú bude mať voči Objednávateľovi povinnosti na základe tejto zmluvy.

XIV.	KOMUNIKÁCIA

1.	Zmluvné strany sa dohodli, že komunikácia podľa tejto zmluvy môže byť ústna alebo písomná, čo zahŕňa pre účely tohto článku aj emailovú komunikáciu a inú elektronickú komunikáciu, v prípade potvrdenia prijatia správy prostredníctvo takejto komunikácie adresátom. 

2.	Pre účely zadávania a prijímania pokynov, vrátane zabezpečenia bežnej komunikácie sa zmluvné strany dohodli na týchto kontaktných osobách:

a)	za Poradcu
Meno a priezvisko:[doplní uchádzač]
Pozícia:
Telefón:
Email:

b)	za Objednávateľa

Meno a priezvisko: [doplní verejný obstarávateľ pri podpise zmluvy]
Pozícia:
Telefón:
Email:

3.	Zmluvné strany sú oprávnené kedykoľvek jednostranne zmeniť svojich zástupcov uvedených v odseku 2 body (a) a (b) tohto článku tejto zmluvy, a to písomným oznámením ostatným zmluvným stranám, ktoré nadobúda účinnosť doručením poslednej z ostatných zmluvných strán, ibaže by sa tieto o zmene zástupcu dozvedeli už skôr inak. Objednávateľ môže ustanoviť aj ďalšie osoby, ktoré budú oprávnené za Objednávateľa konať v súvislosti s touto zmluvou; v takom prípade Objednávateľ písomne oznámi Poradcovi kontaktné údaje týchto osôb s uvedením kompetencií, ktoré sú oprávnené za Objednávateľa vykonávať.

4.	Doručením akýchkoľvek písomností na základe tejto zmluvy alebo v súvislosti s ňou sa rozumie doručenie písomnosti doporučene poštou s doručenkou preukazujúcou doručenie na adresu sídla zmluvnej strany uvedenú v záhlaví tejto zmluvy, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie úložná doba pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne poštou vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.

5.	Pre potreby doručovania prostredníctvom pošty sa použijú adresy sídiel zmluvných strán uvedené v záhlaví tejto zmluvy, ibaže odosielajúcej zmluvnej strane adresát písomnosti písomne vopred oznámi novú adresu sídla, prípadne inú novú adresu určenú na doručovanie písomností. V prípade akejkoľvek zmeny adresy určenej na doručovanie písomností na základe zmluvy alebo v súvislosti s ňou sa príslušná zmluvná strana zaväzuje o zmene adresy bezodkladne písomne informovať ostatné zmluvné strany; v takomto prípade je pre doručovanie rozhodujúca nová adresa riadne oznámená poslednej z ostatných zmluvných strán pred odoslaním písomnosti.

6.	Ak sa akákoľvek písomnosť na základe tejto zmluvy alebo v súvislosti s ňou doručuje inak ako poštou, je možné ju doručovať aj na inom mieste ako na adrese určenej podľa odseku 4 alebo 5 tohto článku, ak sa na tomto mieste zmluvná strana alebo osoba oprávnená prijímať písomnosti v mene tejto zmluvnej strany                  v čase doručenia zdržuje.

7.	Zmluvné strany sa dohodli, že okrem prípadov, ktoré Poradca výslovne písomne oznámi Objednávateľovi, žiadny iný subjekt, alebo ním splnomocnená osoba spolupracujúca s Poradcom v jeho tíme pri poskytovaní poradenských služieb nie je oprávnený akýmkoľvek spôsobom oficiálne komunikovať s Objednávateľom                v mene Poradcu. Poradca nebude žiadnym spôsobom zodpovedný:

a)	za komunikáciu Objednávateľa s akýmkoľvek iným subjektom, ktorý bude v rozpore s podmienkami tejto zmluvy konať v mene Poradcu bez jeho zavinenia, ako aj
b)	za žiadne práce, kroky alebo vyhlásenia, ktoré z takéhoto konania vyplývajú.

XV.	ZÁVEREČNÉ USTANOVENIA

1.	Rozhodným právom pre všetky právne vzťahy súvisiace s touto zmluvou je právo Slovenskej republiky. Práva a povinnosti, ktoré vznikli na základe tejto zmluvy, alebo v súvislosti s touto zmluvou sa riadia Obchodným zákonníkom, ZVO a inými príslušnými právnymi predpismi. 

2.	Táto zmluva nadobúda účinnosť nasledujúcim dňom po zverejnení v Centrálnom registri zmlúv a je ju možné meniť a dopĺňať len prostredníctvom číslovaných písomných dodatkov, podpísaných oprávnenými zástupcami zmluvných strán.
 
3.	Zmluvné strany sa zaväzujú, že vyvinú maximálnu snahu o zmierne riešenie akýchkoľvek sporov vyplývajúcich z alebo súvisiacich s touto zmluvou, a to do 30 dní od doručenia oznámenia o spore jednou zmluvnou stranou inej zmluvnej strane. Všetky spory, ktoré nebude možné riešiť zmierlivou cestou  podliehajú príslušnému súdu Slovenskej republiky. 
 
4.	Ak niektoré ustanovenia tejto zmluvy sú alebo sa z akéhokoľvek dôvodu stanú neplatné, neúčinné alebo nevymožiteľné, nemá to a ani to nebude mať za následok neplatnosť, neúčinnosť alebo nevymožiteľnosť ostatných ustanovení zmluvy. Zmluvné strany sú povinné v dobrej viere rokovať, aby bolo neplatné, neúčinné alebo nevymožiteľné ustanovenie písomne nahradené iným ustanovením, ktorého vecný obsah bude zhodný alebo čo najviac podobný ustanoveniu, ktoré je nahradzované, pričom účel a zmysel tejto zmluvy musí byť zachovaný. Do doby, kým takáto dohoda nebude uzavretá, rovnako však aj pre prípad, že k nej nedôjde vôbec, sa na nahradenie neplatného, neúčinného alebo nevymožiteľného ustanovenia použijú iné ustanovenia tejto zmluvy a ak také nie sú, potom príslušné ustanovenia právnych predpisov, a to vždy také ustanovenia, ktoré zodpovedajú kritériám podľa predchádzajúcej vety.
 
5.	Žiadna zmluvná strana nie je oprávnená postúpiť túto zmluvu ako celok alebo akúkoľvek jej časť, vrátane postúpenia pohľadávok, ktoré vznikli v súvislosti s touto zmluvou, bez predchádzajúceho písomného súhlasu dotknutých zmluvných strán.

6.	Zmluva je vyhotovená v šiestich rovnopisoch v slovenskom jazyku, z ktorých každá zo zmluvných strán dostane dve vyhotovenia. 
 
7.	Neoddeliteľnou časťou zmluvy sú 

a)	Príloha č. 1 – špecifikácia poradenských služieb (uchádzač špecifikáciu poradenských služieb vypracuje v súlade s časťou B. týchto súťažných podkladov vrátane návrhu riešenia vypracované v súlade s bodom 9 časti B. týchto súťažných podkladov)
b)	Príloha č. 2 – harmonogram poskytovania služieb (uchádzač špecifikáciu poradenských služieb vypracuje v súlade s bodom 8 časti B. týchto súťažných podkladov)
c)	Príloha č. 3 – špecifikácia odbornej spôsobilosti Experta (doplní uchádzač v súlade s  požiadavkami na expertov vypracovanými podľa časti D. týchto súťažných podkladov)
d)	Príloha č. 4 – zoznam členov tímu s uvedením kvalifikácie (doplní uchádzač) [v prípade, ak uchádzač pre preukázanie splnenia podmienok účasti technickej alebo odbornej spôsobilosti uvedených v bode 3.2 časti D. týchto súťažných podkladov využil inštitút čestného vyhlásenia podľa § 32 ods. 11 ZVO, doklady pre preukázanie splnenia požiadaviek na expertov predloží len úspešný uchádzač alebo uchádzači v súlade s § 44 ods. 1 ZVO]
e)	Príloha č. 5 – [ALT 1] zoznam subdodávateľov/ [ALT 2] čestné vyhlásenie (doplní uchádzač)
f)	Príloha č. 6 – rozpis pevnej odmeny a výška hodinových sadzieb
g)	Príloha č. 7 – kópie poistných zmlúv zodpovednosti za škodu spôsobenú pri výkone povolania podľa odseku 5 čl. VIII. zmluvy 
h)	[Pre prípad, ak bude komisia požadovať vysvetlenie mimoriadne nízkej ceny od budúceho víťazného uchádzača a  komisia bude akceptovať riadne odôvodnenie uchádzača, prílohou zmluvy budú aj nasledovné dokumenty:] Príloha č. 8 – odôvodnenie mimoriadne nízkej ceny, čestné vyhlásenie vrátane záznamu z osobnej konzultácie (v prípade potreby jej odôvodňovania)

8.	Zmluvné strany vyhlasujú, že si zmluvu prečítali, jej obsahu porozumeli a na znak toho, že obsah zmluvy zodpovedá ich skutočnej, slobodnej a určitej vôli, ju podpísali.

V Bratislave, dňa ........................				V  ..........., dňa........................ 

Objednávateľ:						Hlavný poradca:

............................................				...........................................
JUDr. Zuzana Zvolenská				meno a priezvisko, funkcia
minister							spoločnosť

				
							Právny poradca

							...........................................
							meno a priezvisko, funkcia
spoločnosť

Časť F. Kritéria hodnotenia ponúk

1	Jediným kritériom na hodnotenie ponúk je: najnižšia cena predmetu zákazky.

2	Spôsob vyhodnotenia ponúk:

Poradie ponúk bude určené vzostupne od najnižšej po najvyššiu ponúkanú cenu. Na prvom mieste sa umiestni ponuka uchádzača s najnižšou ponúkanou cenou stanovenou v súlade s podmienkami stanovenými v Časti C. Spôsob určenia ceny. 

3	Víťazom verejnej súťaže sa stane uchádzač, ktorého ponuka bude obsahovať najnižšiu cenu predmetu zákazky.           

Časť G. Cenová tabuľka – položkový rozpočet (vzor)

	Názov položky	
Množstvo	
Jednotková cena v EUR  bez DPH
	Celková cena v EUR  bez DPH
	Výška DPH  v EUR (sadzba 
20 %)	Celková cena v EUR  s DPH
	
1	Vypracovanie Štúdie uskutočniteľnosti výstavby novej nemocnice v Bratislave* 	1 štúdia					
2	Služby technického poradenstva 	360 hodín					
3	Služby finančno-ekonomického poradenstva	360 hodín					
4	Služby právneho poradenstva	360 hodín					
Cena celkom v EUR bez DPH
		
Výška DPH v EUR (sadzba 20%)
		
Cena celkom v EUR s DPH

* V prípade ak bude na strane uchádzača viacero subjektov (členov skupiny dodávateľov), uvedie uchádzač v rozpočte výšku odmeny každého člena skupiny z celkovej ceny za vypracovanie Štúdie uskutočniteľnosti

Príloha č.1:	Návrh uchádzača na plnenie kritéria (vzor)

návrh na plnenie kritéria

1.	Obchodné meno uchádzača:

2.	Adresa alebo sídlo uchádzača: 

3.	Predmet zákazky: Vypracovanie štúdie uskutočniteľnosti výstavby novej nemocnice v Bratislave a poskytnutie súvisiacich poradenských služieb

Kritérium	Merná jednotka 	Návrh uchádzača	
Celková predpokladaná cena za Vypracovanie štúdie uskutočniteľnosti výstavby novej nemocnice v Bratislave a poskytnutie súvisiacich poradenských služieb	Cena v EUR vrátane DPH
	doplniť*	

Dátum:
.......................................................
                                                                                                    pečiatka, meno a podpis uchádzača

* Cena určená v súlade s ustanovením bodov 7 a 6 ČASŤ C. Spôsob určenia ceny

Príloha č.2:	Čestné vyhlásenie v zmysle § 32 ods. 11 ZVO (vzor)*

[doplniť názov uchádzača], zastúpený [doplniť meno a priezvisko štatutárneho zástupcu] ako uchádzač, ktorý predložil ponuku do verejnej súťaže vyhlásenej verejným obstarávateľom Ministerstvo zdravotníctva Slovenskej republiky, Limbová 2, 837 52 Bratislava (ďalej len „verejný obstarávateľ“) na obstaranie predmetu Vypracovanie štúdie uskutočniteľnosti výstavby novej nemocnice v Bratislave a poskytnutie súvisiacich poradenských služieb (ďalej len „predmet zákazky“) oznámením o vyhlásení verejného obstarávania uverejneným vo Vestníku verejného obstarávania [doplniť číslo Vestníka] pod číslom [doplniť číslo oznámenia z Vestníka], týmto 

čestne vyhlasujem,

že podmienku účasti [doplniť celý text príslušnej podmienky účasti] spĺňam v čase predloženia ponuky.

[Z uchádzačom predloženého čestného vyhlásenia musí byť jednoznačne zrejmé, že spĺňa predmetnú  podmienku účasti stanovenú verejným obstarávateľom (rozsahom, obsahom aj spôsobom) ku dňu predkladania ponuky. Pokiaľ príslušná podmienka účasti má stanovenú aj minimálnu úroveň štandardu, uchádzač do čestného vyhlásenia doplní aj odsek obsahujúci informácie o tom ako spĺňa predmetnú podmienku účasti a verejným obstarávateľom požadované doklady potvrdzujúce tieto informácie predloží úspešný uchádzač alebo uchádzači v súlade s ustanovením § 44 ods. 1 ZVO:]

Splnenie požadovanej minimálnej úrovne štandardu preukážem nasledovne: [doplniť spôsob splnenia podmienky účasti – napr. v prípade podmienky účasti podľa bodu 3.1 časti D. týchto súťažných podkladov uchádzač uvedie zoznam poskytnutých služieb s požadovanými údajmi a potvrdenia odberateľov o poskytnutých službách– referenčné listy predloží úspešný uchádzač alebo uchádzači v súlade s ustanovením § 44 ods. 1 ZVO].

Zároveň vyhlasujem, že v prípade, ak bude splnená podmienka podľa § 44 ods. 1 zákona č. 25/2006 o verejnom obstarávaní a o zmene a doplnení niektorých zákonov v platnom znení (ďalej „ZVO“), predložím verejnému obstarávateľovi v súlade s týmto ustanovením doklady preukazujúce splnenie tejto podmienky účasti v čase a spôsobom určeným verejným obstarávateľom. 

Toto čestné vyhlásenie vydávam s vedomím, že všetky doklady, ktorými preukazujem splnenie podmienok účasti musia odrážať skutočný stav v čase, v ktorom predkladám ponuku do verejnej súťaže. To platí aj pre doklady, ktoré budú predkladané v zmysle § 44 ods. 1 ZVO v nadväznosti na toto čestné vyhlásenie.

V [doplniť miesto] dňa [doplniť dátum]

                                                                                                       –––––––––––––––––––––––––-
                                                                                                                      [doplniť podpis]

* Pokiaľ uchádzač čestným vyhlásením chce preukázať splnenie viacerých podmienok účastí, predloží čestné vyhlásenie podľa tohto vzoru osobitne za každú jednotlivú podmienku účasti.